
Αμεση ανάγκη οι εργαζόμενοι ν’ απαντήσουν με αγώνες 


Ηψηιρκ ερπιστοσύνικ» 




Εργαζόμενοι 

Αναστολή της 
λειτουργίας των 
καταστημάτων τις 
Κυριακές 

σελ. 4 

Ευρώπη 

Δημοψηφίσματα 

Σκωτίας- 

Καταλονίας 

σεΑ. 8-9 


Ιράκ 

Στο έλεος των 
τζιχαντιστών και 
των ιμπεριαλιστών 
σελ. 11 


Ιστορία 
Η επέτειος 
της Κινέζικης 
Επανάστασης 

σελ. 14 


80 χρόνια της Ο.Κ.Δ.Ε. - Πρόγραμμα εκδηλώσεων 


χρόνια συμπληρώνονται 
φέτος από την θεμελίω- 
ση το 1934 του ρεύμα¬ 
τος του επαναστατικού μαρξισμού 
/ τροτσκισμού και της 41*^ Διεθνούς 
στην Ελλάδα, με δύο σημαντικά 
ορόσημα: 

- Την ίδρυση της Ο.Κ.Δ.Ε. 
(Οργάνωση Κομμουνιστών Διε- 
θνιστών Ελλάδας), με την οποία 
οι τροτσκιστές συγκροτούνται σε 
ανεξάρτητο ρεύμα (αργότερα τμή¬ 
μα της 41*^ Διεθνούς) στο εργατικό 
και κομμουνιστικό κίνημα της χώ¬ 
ρας μας. 

- Την έκδοση του περίφημου 
βιβλίου του Παντελή Πουλιόπου- 
λου «Δημοκρατική ή Σοσιαλιστική 
Επανάσταση στην Ελλάδα;», με το 
οποίο δόθηκε συντριπτική απά¬ 
ντηση στις αντιμαρξιστικές αυθαι¬ 
ρεσίες και σταλινικές απατεωνιές 
της Ολομέλειας του ΚΚΕ, όπου 
εγκαταλείφθηκε ο στόχος της σο¬ 


σιαλιστικής επανάστασης. 

Από τότε, οι έλληνες τροτσκι- 
στές θα έχουν σταθερή παρουσία 
και επέμβαση, σε όλες τις περιό¬ 
δους και τις μεγάλες στιγμές του 
ελληνικού κινήματος (δικτατορία 
Μεταξά, Κατοχή-Αντίσταση-Εμ- 
φύλιος, μετεμφυλιακά/Ιουλιανά, 
αντιδικτατορική πάλη και εξέγερ¬ 
ση του Πολυτεχνείου 1973). 

Ταυτόχρονα συμπληρώνονται 
40 χρόνια πάλης της Ο.Κ.Δ.Ε. στη 
Μεταπολίτευση, όπου η οργάνω¬ 
σή μας -πολλές φορές σε αντίξοες 
συνθήκες- συνέβαλλε καθοριστι¬ 
κά στην ανάδειξη και κατανόηση 
κρίσιμων θεμάτων για το εργατικό 
κίνημα, αποτύπωσε το στίγμα της 
συμμετέχοντας στους αγώνες των 
εργαζομένων, των φτωχών λαϊκών 
στρωμάτων και της νεολαίας. 

Στα πλαίσια αυτής της επετεί¬ 
ου, η Ο.Κ.Δ.Ε. διεξάγει πολιτική 
καμπάνια με σειρά εκδηλώσεων. 


► Αθήνα: Πέμπτη 30/10, 6:30 μμ. 
Πολυτεχνείο Πατησίων (κτ. Γκίνη) 

► Θεσσαλονίκη: Τετάρτη 22/10, 
7:00 μμ. Εργατικό Κέντρο (Αρι- 
στοτέλους 32) 

► Θήβα: Πέμπτη 16/10, 6:30 μμ. 
Εργατικό Κέντρο (Οιδίποδος 11) 

► Τρίκαλα: Τρίτη 21/10, 7:00 μμ, 
στέκι Κοδδοηετο (Αμαλίας 18) 

► Δάρισα: Πέμπτη 23/10, 7:00 μμ, 
στέκι ΡαΓαΓθά@δ (Φαρμακίδου 4) 

► Αλεξανδρούπολη: Πέμπτη 
23/10 (ο χώρος θ’ αναρτηθεί σύ¬ 
ντομα στο ·νν\ν\ν.οΜε.§Γ) 

► Γιάννενα: Σάββατο 25/10, 6:00 
μμ. Εργατικό Κέντρο (Γιοζέφ Ελί- 
για 7) 

Το πλήρες ενημερωμένο πρό¬ 
γραμμα των εκδηλώσεων, καθώς 
και τα υλικά της καμπάνιας (αφί- 
σα, 4σέλιδο) υπάρχουν στο "νν^νιν. 
ο]<:(ΐ6.§Γ 






































Να οργανώσουμε την αντίσταση 

Να οικοδομήσουμε την Ο.Κ.Δ.Ε. 
& την 4η Διεθνή 

Όλοι εμείς οι εργαζόμενοι, οι νέοι, τα φτωχά λαϊκά στρώματα, 
βιώνουμε καθημερινά την απίστευτα σκληρή επίθεση του κεφα¬ 
λαίου στα κοινωνικά και πολιτικά δικαιώματα, στις ατομικές ελευ¬ 
θερίες και την ποιότητα ζωής. Με την ιδιωτικοποίηση των δημό¬ 
σιων υπηρεσιών και των κοινωνικών αγαθών, την εμπορευματο- 
ποίηση/διάλυση των συστημάτων υγείας, παιδείας και κοινωνι¬ 
κής ασφάλισης. Τις φαραωνικές ανισότητες με τον ανεξέλεγκτο 
πλουτισμό μιας δράκας καπιταλιστών και χρυσοδάκτυλων της 
αγοράς χάρη στην υπερεκμετάλλευση και καταπίεση της εργασί¬ 
ας, στην λεηλασία της δημόσιας περιουσίας και των λαϊκών απο¬ 
ταμιεύσεων. Την καταπάτηση της ανθρώπινης αξιοπρέπειας, τον 
εκφυλισμό των ηθικών, πνευματικών και πολιτιστικών αξιών και 
συνολικά την αποσύνθεση της οικονομίας και της κοινωνίας. 

Όλοι εμείς, βλέπουμε την εξαθλίωση, την φτώχεια και την πεί¬ 
να ν'απλώνονται παντού στον πλανήτη. Την παιδική εργασία, την 
εγκληματικότητα, τον ρατσισμό, τον εθνικισμό να φουντώνουν. 
Τον πόλεμο και την καταστροφή του περιβάλλοντος να απειλούν 
την επιβίωση του ανθρώπινου γένους. Την αλόγιστη χρήση των 
ανθρώπινων και φυσικών πόρων από μια χούφτα πολυεθνικών/ 
διεθνικών επιχειρήσεων των ιμπεριαλιστικών χωρών, που επι¬ 
βάλλουν με την βία τον Νεοφιλελευθερισμό, την Παγκοσμιοποί¬ 
ηση και την Νέα Τάξη Πραγμάτων, για την σωτηρία των κερδών 
τους και του συστήματός τους από την βαθύτατη κρίση του. 

Όλοι εμείς πρέπει και μπορούμε να τους σταματήσουμε. Να 
βάλουμε τέλος στα αδιέξοδα του ατομισμού και της διαίρεσης. 
Να μετατρέψουμε με τους αγώνες και την αλληλεγγύη μας τα 
συνδικάτα και τους συλλόγους μας σε όπλα αντίστασης στον νε¬ 
οφιλελευθερισμό, την εκμετάλλευση, την καταστολή, την κατα¬ 
στροφή του περιβάλλοντος, τον ρατσισμό και τον πόλεμο. Να 
πετάξουμε οριστικά την «αρχαία σκουριά»: σοσιαλδημοκράτες, 
σταλινικούς, ρεφορμιστές και γραφειοκράτες συνδικαλιστές. 
Όλους αυτούς, που αφού βίασαν ιδανικά και αξίες γενιών και γε¬ 
νιών για μια καλύτερη ζωή, σήμερα έχουν περάσει στο νεοφιλε¬ 
λεύθερο στρατόπεδο ή αναπαλαιώνουν τις πολιτικές της ταξικής 
συνεργασίας, της «κεντροαριστεράς», της «λαϊκής εξουσίας», που 
μας οδήγησαν σε τραγικές ήττες. 

Όλοι εμείς πρέπει να κάνουμε μια τομή στην πολιτική μας. Να 
συγκρουστούμε με την λογική της αγοράς και του κέρδους στη 
βάση ενός αντικαπιταλιστικού προγράμματος. Να χτυπήσου¬ 
με το κακό στην ρίζα του, το κεφάλαιο, την Ε.Ε., τον καπιταλισμό 
και τον ιμπεριαλισμό. Να καταργήσουμε την εκμετάλλευση αν¬ 
θρώπων από άνθρωπο, να κοινωνικοποιήσουμε τις επιχειρήσεις 
σ' όλους τους τομείς-κλειδιά της οικονομίας (τράπεζες, ενέργεια, 
μέσα μεταφοράς και επικοινωνίας). Να θέσουμε όλες τις μεγά¬ 
λες επιλογές -ενέργεια, βιομηχανία, διατροφή, περιβάλλον, πο¬ 
λιτισμός- σ' ένα δημοκρατικό σχεδιασμό. Να αποδεσμεύσουμε 
την χώρα μας από την Ε.Ε. των καπιταλιστών, των κερδοσκόπων, 
του ρατσισμού και των τρομονόμων, του νεοαποικισμού και των 
ιμπεριαλιστικών επεμβάσεων. Να ανατρέψουμε την κοινοβου¬ 
λευτική δικτατορία του κεφαλαίου, να διαχωριστούμε οριστικά 
από τις σταλινικές δικτατορίες των γκούλαγκ ή τα πρότυπα του 
«ανθρώπινου καπιταλισμού» της σοσιαλδημοκρατίας και της κε¬ 
ντροαριστεράς. Να εγκαταστήσουμε μια σοσιαλιστική κοινωνία 
στην χώρα μας και την Ε.Ε, που θα έχει στο κέντρο της τις ανά¬ 
γκες του ανθρώπου, τα δημοκρατικά και κοινωνικά δικαιώματα, 
τις ατομικές ελευθερίες, τις ανθρώπινες, ηθικές και πολιτικές αξί¬ 
ες. Να εγκαθιδρύσουμε την εξουσία των εργαζομένων, που θα 
στηρίζεται σε όργανα άμεσης δημοκρατίας και αυτοδιαχείρισης, 
όπου τα δημοκρατικά, πολιτικά και ατομικά δικαιώματα και ελευ¬ 
θερίες θα ξεπερνούν κατά πολύ, ποσοτικά και ποιοτικά, εκείνα 
ακόμη και των πιο ανεπτυγμένων αστικών δημοκρατιών. 

Όλοι εμείς πρέπει να κάνουμε μια τομή στην πρακτική μας. 
Να στρατευτούμε στον αγώνα για να υπερασπιστούμε την εργα¬ 
σία, το βιοτικό επίπεδο, το δικαίωμα στην ζωή. Να βάλουμε τέλος 
στην βαρβαρότητα του νεοφιλελευθερισμού, στις πολιτικές των 
αστικών κομμάτων (Ν.Δ., ΠΑΣΟΚ) και του καπιταλισμού/ιμπε- 
ριαλισμού. Να παλέψουμε για την ενότητα του κινήματος μέσα 
στους αγώνες στη βάση της ταξικής ανεξαρτησίας. Να δημιουρ¬ 
γήσουμε και να στηρίξουμε συσπειρώσεις αντίστασης και επι¬ 
τροπές αγώνα σε κάθε σωματείο, σύλλογο, τόπο δουλειάς, σχο¬ 
λείο, σχολή, γειτονιά και κοινότητα. Να οικοδομήσουμε μια ισχυ¬ 
ρή αντικαπιταλιστική δύναμη μέσα στο εργατικό/συνδικαλιστι- 
κό κίνημα και τα κοινωνικά κινήματα. Να χτίσουμε την δική μας 
μαζική εργατική, επαναστατική οργάνωση, πραγματικό εργαλείο 
στην πάλη μας για την σωτηρία από τους νεοφιλελεύθερους κα¬ 
πιταλιστές και ιμπεριαλιστές. Να στρατευτούμε στην υπόθεση 
της Ο.Κ.Δ.Ε. και του επαναστατικού μαρξισμού, στην οικοδόμη¬ 
ση του παγκόσμιου κόμματος της σοσιαλιστικής επανάστασης, 
την 4^ Διεθνή. 


2 Εργατική Πάλη 


Οκτώβριος 2014 


Κυκλοφορεί από τις εκδόσεις ΕΡΓΑΤΙΚΗ ΠΑΛΗ 

Αναρχίσμ0€: 

Θεωρία και Πρακτική 

Συγγραφείς: Γιάννης Χαλάς, Παουλίν Μπουμπουλλίμα 
Χρονολογία έκδοσης: Ιούνιος 2013 
Σελίδες: 54 
Τιμή: 2 ευρώ 



Οι αναρχικοί -που αναφέρονται σε 
μια άλλη αυτοδιαχειριζόμενη κοινωνία 
ή ακόμη και στον «κομμουνισμό»- 
δεν εξηγούν τον τρόπο με τον οποίο 
θα μπορούσε να γίνει μια τέτοια 
μετάβαση και ταυτόχρονα συγχέουν 
την μετάβαση σε μια κοινωνία 
ισότητας με την ανατροπή του κράτους 
γενικά, παραβλέποντας τους υλικούς 
όρους με τους οποίους θα γίνει αυτή 
η πραγματοποίηση και το ανώτερο 
επίπεδο συνείδησης που πρέπει να 
έχουν γι’ αυτό η εργατική τάξη και οι 
καταπιεζόμενες μάζες. 


Παραβλέποντας την ταξική φύση της 
εκάστοτε κρατικής μορφής, θέτουν σαν 
τελικό τον πρώτο στόχο (καταστροφή 
του αστικού κράτους), ουσιαστικά την 
ίδια την γραμμή εκκίνησης για μια 
άλλη κοινωνία χωρίς εκμετάλλευση 
- και αυτό είναι ένα τεράστιο άλμα 
πάνω από την πραγματικότητα, τις 
συνειδήσεις, την ίδια την επανάσταση 
για την οποία πολλές φορές κάνουν 
θυσίες και θυσιάζονται. 

Από τον Επίλογο 



Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 και σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Α. Νίκης 3 

Γιάννενα 

Βιβλιοπωλεία: “Δωδώνη”, “Το βιβλιοπωλείο” στην Αβέρωφ 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 _ 



Πού θα βρείτε την εφημερίδα 

ΕΡΓΑΤΙΚΗ ΠΑΛΗ 


Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 

Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι "Ισκρα”: Αμύντα 12, ισόγειο 
Περίπτερα: Καμάρα, Αλεξάνδρου Σβώλου 39 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο €-ιηαί11 6Γ§αίί]ίίραΗ@ο1ζ:ά6.§Γ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.ο1ςά€.§Γ, €-ιηαί1: €Γ§αΙ;ί1ςίρα1ί(®ο1ςά€.§Γ 











































Οκτώβριος 2014 


Η άΠΟΨή ΜΑΣ 


Εργατική Πάλη 3 


Με την ψήφο εμπιστοσύνης 
δεν βα αποφύγοον την 
κατάρρεσση 


Η νέα μηχανορραφία των Σα- 
μαρά-Βενιζέλου να ζητήσουν 
ψήφο εμπιστοσύνης για την 
άθλια, καταστροφική συγκυβέρνησή 
τους έχει ουσιαστικά έναν μόνο στό¬ 
χο: να «εγκλωβίσει» τους βουλευτές 
ΝΔ-ΠΑΣΟΚ, να στρέψει την προσο¬ 
χή μακριά απ’ τους πλειστηριασμούς, 
τα «κόκκινα δάνεια», τον ΕΝΦΙΑ, τις 
μειώσεις μισθών και συντάξεων κ.λπ. 
- και ακόμα να περάσουν απ’ τη Βου¬ 
λή νέα αντιδραστικά μέτρα, που έχουν 
έτοιμα, και τον Προϋπολογισμό 2015. 
Αλλωστε, ιστορικά, όλες οι κυβερνή¬ 
σεις που έχουν ζητήσει ψήφο εμπιστο¬ 
σύνης, το κάνουν γιατί θέλουν να πά¬ 
ρουν αντεργατικά και αντιλαϊκά μέτρα. 
Αυτονόητα, καμιά κυβέρνηση που θέ¬ 
λει να πάρει φιλεργατικά και φιλολαϊκά 
μέτρα δεν ζητάει ψήφο εμπιστοσύνης 
από τους βουλευτές που την στηρί¬ 
ζουν. Επίσης, είναι βέβαιο ότι μέχρι την 
πτώση της συγκυβέρνησης, με όποιον 
τρόπο και όποτε γίνει αυτή, τέτοιες μη¬ 
χανορραφίες, πολιτικά πραξικοπήματα 
ή και άλλα (π.χ. σίριαλ τύπου Αμφίπο- 
λης, συλλήψεις «τρομοκρατών» κ.λπ.) 
θα έχουμε πάμπολλα. Ωστόσο, αυτή η 
μηχανορραφία της «ψήφου εμπιστο¬ 
σύνης» πραγματικά εκπλήσσει ακόμη 
και τους πιο ευφάνταστους ή του μα- 
κιαβέλιδες της πολιτικής. Δείχνει όμως 
και την αδυναμία και ανασφάλεια των 
Σαμαρά-Βενιζέλου, ενόψει των πολ¬ 
λών και κρίσιμων ψηφοφοριών που 
επίκεινται. 

Ο «εξευτελισμός» των 
εσωκομματικών «αντιπάλων» 

Σχεδόν αποκλειστικά, η ψήφος 
εμπιστοσύνης αφορά τους κυβερνητι¬ 
κούς βουλευτές. Είναι ένας ωμός εκβι¬ 
ασμός τους, να δώσουν ψήφο εμπιστο¬ 
σύνης, γιατί διαφορετικά θα πέσει η 
κυβέρνηση, ιδιαίτερα όσον αφορά τους 
βουλευτές των ΝΔ-ΠΑΣΟΚ που γνω¬ 
ρίζουν ότι στη μεγάλη τους πλειοψηφία 
δεν θα επανεκλεγούν. Περισσότερο, 
πάντως, η ψήφος εμπιστοσύνης «στρι¬ 


μώχνει» και «εξευτελίζει» τους εσωκομ¬ 
ματικούς αντιπάλους, γιατί κατά κανό¬ 
να παρέχουν ψήφο. Επομένως, η ψήφος 
που ζητούν οι Σαμαράς-Βενιζέλος θα 
«στριμώξει» για ακόμη μια φορά τους 
«αντιπάλους» τους Παπανδρέου, Σκαν- 
δαλίδη, Σαχινίδη, Βλάχο κ.λπ., που συ¬ 
νήθως «διαφωνούν» στα τηλεοπτικά 
παράθυρα, αλλά πάντοτε ψηφίζουν τα 
αντεργατικά μέτρα, στηρίζουν τη συ¬ 
γκυβέρνηση. Ειδικά αυτή την περίοδο, 
που η αμφισβήτηση των δυο αρχηγών 
έχει ενταθεί και τα σημάδια αποσύνθε¬ 
σης της συγκυβέρνησης είναι ορατά, η 
ψήφος εμπιστοσύνης επιχειρεί να περι¬ 
ορίσει αυτά τα φαινόμενα, να διασυρ- 
θούν οι αντίπαλοι στο εσωτερικό ΝΔ- 
ΠΑΣΟΚ. Ακόμη, για τον μηχανορρά- 
φο Βενιζέλο, ενόψει του συνεδρίου του 
ΠΑΣΟΚ, είναι μια βοήθεια -ίσως και 
μια «νίκη»-, μια που όλοι οι εσωκομμα¬ 
τικοί του αντίπαλοι θα γελοιοποιηθούν 
αν δώσουν ψήφο εμπιστοσύνης! 

Δεν αποφεύγουν την κατάρρευση 

Αέγεται ότι η ψήφος εμπιστοσύνης 
συσπειρώνει ή ακόμη και επιβραδύνει 
την κατάρρευση μιας κυβέρνησης. Γενι¬ 
κά, αυτό ισχύει, αλλά μόνο όσον αφορά 
το κοινοβουλευτικό και εσωκομματικό 
επίπεδο. Στις παρούσες συνθήκες της 
οξύτατης πολιτικής κρίσης, του διαρ¬ 
κούς αδυνατίσματος της συνοχής των 
αστικών κομμάτων, της διαρκούς διαί¬ 
ρεσης του αστικού προσωπικού κ.λπ., 
η «συσπείρωση δεν είναι τόσο δεδο¬ 
μένη και σε κάθε περίπτωση, αν υπάρ¬ 
ξει, θα είναι εντελώς προσωρινή. Η πε¬ 
ρίπτωση του Γ. Παπανδρέου είναι πρό¬ 
σφατη και διδακτική: ζήτησε και έλαβε 
ψήφο εμπιστοσύνης από τη Βουλή στις 
4/11/2011, αλλά σε λίγα 24ωρα καρα- 


τομήθηκε από πρωθυπουργός! 

Τα πράγματα είναι εντελώς δια¬ 
φορετικά στην κοινωνία, στις εργατι¬ 
κές και λαϊκές μάζες. Η παροχή ψήφου 
εμπιστοσύνης σε μια τόσο άθλια, κατα¬ 
στροφική, εξαιρετικά μειοψηφική και 
χωρίς την παραμικρή νομιμότητα κυ¬ 
βέρνηση, που εφαρμόζει και ετοιμάζε¬ 
ται να νομοθετήσει νέα βάρβαρα μέ¬ 
τρα, όχι μόνο δεν διευρύνει τη λαϊκή 
της απήχηση, ακόμη και αυτών που την 
ψήφισαν στις προηγούμενες βουλευ¬ 
τικές εκλογές, αλλά την απογυμνώνει 
ακόμη περισσότερο. Γιατί εξευτελίζεται 
το αστικό κοινοβούλιο, εδραιώνεται 
στις εργατικές και λαϊκές μάζες η πε¬ 
ποίθηση ότι τα κόμματα και οι βουλευ¬ 
τές της συγκυβέρνησης συγκροτούν 
μια προνομιούχο κάστα, η οποία προ¬ 
τάσσει τα συμφέροντά της, περιφρο- 
νεί τα όσα δεινά αυτές υφίστανται εξαι- 
τίας των νόμων που ψηφίζονται - και 
που επιπλέον ψεύδεται αδίστακτα και 
διαρκώς, προσπαθώντας να εξαπατή- 
σει το σύνολο του ελληνικού λαού, λέ¬ 
γοντας από καιρό σε καιρό μεγάλα λό¬ 
για και κάνοντας τα εντελώς αντίθετα 
όταν έρθει η ώρα της ψηφοφορίας! Ο 
ευτελισμός και οι «κωλοτούμπες» των 
διαφόρων κατά καιρούς «ανταρτών» 
δεν είναι μόνο ότι προκαλούν γέλια 
και ειρωνείες, αλλά καταστρέφουν και 
τα τελευταία ίχνη της αξιοπιστίας των 
αστών πολιτικών, των αστικών κομμά¬ 
των και του Κοινοβουλίου! 

Οι Σαμαράς-Βενιζέλος ξέρουν ακό¬ 
μη ότι όσο και αν προσπαθούν να συ¬ 
σκοτίσουν τα πράγματα, να κλείσουν 
την στρόφιγγα της πληροφόρησης, 
υπάρχουν οι εμπειρίες των 4 χρόνων 
και στο τέλος τέλος υπάρχει και η κοι¬ 
νή λογική. Όλοι γνωρίζουν ότι τα περί 


«σκληρής διαπραγμάτευσης με την 
τρόικα» ή αυτά που λέγονται ότι «έχει 
αρχίσει η έξοδος από την κρίση», είναι 
μόνο για να κερδίσουν λίγο χρόνο. Οι 
δηλώσεις Ντράγκι τους ξεσκεπάζουν 
ξανά, τα παραπλανητικά ταξίδια σε 
Παρίσι και Μέρκελ από τον επαίτη Σα¬ 
μαρά δεν απέδωσαν τίποτα. Όλοι γνω¬ 
ρίζουν ότι ετοιμάζονται νέα βάρβα¬ 
ρα μέτρα, στον τύπο του «ΕΝΦΙΑ» και 
όλα όσα ζούμε τα μνημονιακά χρόνια: 
στα εργασιακά, στο ασφαλιστικό, στο 
ξεπούλημα της δημόσιας περιουσίας, 
στα συνδικαλιστικά, στις μειώσεις μι¬ 
σθών και συντάξεων κ.λπ. Μέτρα επώ- 
δυνα και καταστροφικά, που θα οδηγή¬ 
σουν ακόμη περισσότερους από τα 6,3 
εκ. Έλληνες, (που είναι ήδη) κάτω από 
το όριο της φτώχειας ή κοντά σ’ αυτό 
- αλλά θα θεσπίζουν την «εθελοντική 
φορολογία» στους «πάμφτωχους» εφο¬ 
πλιστές! 

Να συντρίψουμε τη συγκυβέρνηση 

Οι Σαμαράς-Βενιζέλος γνωρίζουν 
πολύ καλά κάτι ακόμα. Ξέρουν, από 
τις υπηρεσίες, τους υπηρέτες τους και 
τους ιμπεριαλιστές, ότι είναι τέτοια η 
κουφόβραση της οργής του λαού, που 
δεν έχουν άλλη επιλογή από το να 
εξαντλήσουν κάθε μέθοδο αποπρο¬ 
σανατολισμού, κάθε μηχανορραφία, 
κάθε κοινοβουλευτικό κόλπο και πρα¬ 
ξικόπημα, κάθε εκβιαστικό, κάθε προ¬ 
παγανδιστικό και τρομολαγνικό μέσο, 
μήπως και κερδίσουν λίγο χρόνο στην 
εξουσία. Ωστόσο, ότι και να κάνουν, ο 
πολιτικός τους χρόνος έχει τελειώσει. 
Η ψήφος εμπιστοσύνης που πιθανό¬ 
τατα θα λάβουν στη Βουλή την επό¬ 
μενη βδομάδα οι Σαμαράς-Βενιζέλος, 
θα είναι εικονική, χωρίς την παραμι¬ 
κρή αξία και θα αφορά μόνο εκείνους, 
όχι τον ελληνικό λαό. Οι εργαζόμενοι 
πρέπει να συντρίψουν με τους αγώνες 
τους την χουντική συγκυβέρνηση, που 
όσο παραμένει στην εξουσία, είναι θα¬ 
νάσιμος κίνδυνος για τα συμφέροντά 
τους. 



Η κππιταΑισιική Ραρνηρότητα.. 

ϋ£ την νΛώοσα των ηοιΒυών 


Σ τις 30/9 δημοσιεύτηκε η 16η ετήσια'Εκθεση της Γενεύης (Οεηενα ΚεροτΙ), που 
συντάσσεται από ομάδα οικονομολόγων κατόπιν παραγγελίας του Διεθνούς 
Κέντρου Νομισματικών και Τραπεζικών Μελετών. Στην έκθεση παρουσιάζε¬ 
ται η εξέλιξη του χρέους παγκόσμια. Το συνολικό παγκόσμιο χρέος (ιδιωτικό 
και δημόσιο) έχει αυξηθεί από 160% του παγκόσμιου ΑΕΠ το 2001 σε σχεδόν 200% το 
2009 και σε 215% το 2013. 

Το χρέος των ανεπτυγμένων χωρών, δημόσιο και ιδιωτικό (εξαιρουμένου του χρέ¬ 
ους των χρηματοπιστωτικών επιχειρήσεων) αυξάνεται συνεχώς. Το 2001 ήταν 207% του 
ΑΕΠ, το 2009 258%, ενώ το 2013 πλησίασε το 280%. Το αντίστοιχο χρέος στις αναπτυσ¬ 
σόμενες χώρες το 2001 ήταν 118%, το 2008 μειώθηκε στο 113%, αλλά από το 2009 αυ¬ 
ξάνεται κατακόρυφα και φτάνει σήμερα στο 150%. Σύμφωνα με την ίδια έκθεση, το συ¬ 
νολικό χρέος της Ευρωζώνης, μετά την έκρηξη της κρίσης το 2008, από 365% του συνο¬ 
λικού ΑΕΠ της φτάνει το 2009 στο 390% και το 2012 στο 398%! 

Για το 2013, τα χρέη των ανεπτυγμένων χωρών (εξαιρουμένου πάντα του χρηματοπι¬ 
στωτικού τομέα) είναι σχεδόν διπλάσια από αυτά των αναπτυσσόμενων (272% οι ανε¬ 
πτυγμένες έναντι 151%). Αναλυτικά, για το 2013, έχουμε: ΗΠΑ 264% του ΑΕΠ (105% 
δημόσιο χρέος και 160% ιδιωτικό), Ιαπωνία 411% (243% και 168%), Βρετανία 276% 
(90% και 186%). Από τις ΒΚΙ€δ, η Βραζιλία μόλις 121% (66% και 55%), Κίνα 217% (49% 
και 168%), Ρωσία 43% (13% και 29%), Ν. Αφρική 127% (45% και 82%), Ινδία 120% (67% 
και 54%). Επίσης, Αργεντινή 129% (47% και 82%) και Τουρκία 105% (36% και 69%). 


Κ ατά 31% συρρικνώθηκε ο προϋπολογισμός 
των νοικοκυριών την περίοδο 2009-2013, 
σύμφωνα με επίσημα στοιχεία της ΕΑ.ΣΤΑΤ. 
— στην πραγματικότητα είναι μεγαλύτερη η 
μείωση. Τα νοικοκυριά περιέκοψαν περαιτέρω κατά 7,8% 
τα χρήματα που δαπανούσαν μηνιαίως το 2013 σε σχέση 
με το 2012. Οι περικοπές επεκτάθηκαν από την κεντρική 
θέρμανση μέχρι και τα είδη διατροφής. Η μέση μηνιαία 
δαπάνη των νοικοκυριών διαμορφώθηκε στα 1.509 ευρώ, 
μειωμένη κατά 7,8% ή 127 ευρώ, σε σχέση με το 2012, 
ενώ μεταξύ 2009 και 2013 μειώθηκε από 2.203 ευρώ σε 
1.509 ευρώ. 

Ο κίνδυνος φτώχειας απειλεί το 21% του πληθυσμού 
— στην πραγματικότητα πρέπει να είναι υπερδιπλάσιο 
το ποσοστό, μια που απειλούμενο από τη φτώχεια θεω¬ 
ρείται το τμήμα του πληθυσμού που κάθε έτος έχει κάτω 
από το 60% του μέσου εισοδήματος. Αν μάλιστα η σύ¬ 
γκριση γίνει με βάση το μέσο εισόδημα του 2009, τότε το 
ποσοστό του πληθυσμού που απειλείται από τη φτώχεια, 
σε σχέση με το αντίστοιχο του 2009, πρέπει να είναι σή¬ 
μερα υπερδιπλάσιο. 































^ ^ΡΥατ^κη ιιαΛη - ΕΡΓΑΖΟΜΕΝΟΙ — 

Αναστολή της λειτουργίας των καταστημάτων τις Κυριακές 

Ο αγώνας πρέπει να συνεχιστεί και να οργανωθεί 


Η ολομέλεια του Συμβουλίου της Επικράτειας, 
με απόφαση της επιτροπής αναστολών, έκα¬ 
νε δεκτή την αίτηση των εμποροϋπαλλήλων 
και εμπόρων, που ζητούσαν αναστολή της απόφασης 
του υπουργείου «Ανάπτυξης» για την «πιλοτική», για 
ένα έτος, λειτουργία των καταστημάτων και τις 52 Κυ¬ 
ριακές του χρόνου. Μέχρι να εκδοθεί απ’ την ολομέ¬ 
λεια του ΣτΕ οριστική απόφαση επί της κύριας προ¬ 
σφυγής που έχουν καταθέσει «διάφοροι φορείς» (με- 
γαλέμποροι και υπουργείο), τα καταστήματα δεν θα 
ανοίγουν Κυριακές (εκτός για τις 7 Κυριακές για τις 
οποίες ήδη ισχύει πρόσφατος νόμος). Αυτή η προσφυ¬ 
γή συζητείται το πρώτο ΙΟμερο του ερχόμενου Νοέμ¬ 
βρη και η οριστική απόφαση αναμένεται στο τέλος του 
χρόνου ή στις αρχές του 2015. 

Το σκεπτικό της απόφασης αναστολής ήταν ότι η 
λειτουργία των καταστημάτων την Κυριακή θα φέρει 
στους εμπλεκόμενους «ανεπανόρθωτη οικονομική 
βλάβη και αυτονοήτως δυσεπανόρθωτη ηθική βλά¬ 
βη», εννοώντας το δικαίωμα του ελεύθερου χρόνου 
από κοινού με την οικογένειά τους κατά την κοινή 
αργία της Κυριακής, καθώς και το δικαίωμα της θρη¬ 
σκευτικής λατρείας. Ωστόσο, το ΣτΕ δεν δέχεται κά¬ 
ποιους ισχυρισμούς της προσφυγής, όπως ότι παραβι- 
άζεται η διεθνής σύμβαση της Γενεύης που καθιερώ¬ 
νει την Κυριακή ως μέρα αργίας - αφήνοντας έτσι ένα 
παραθυράκι ανοιχτό για τη συνέχεια. 

Όπως και να ’χει, η αναστολή είναι αρκετά σημα¬ 
ντική και μια πρώτη νίκη ενάντια σ’ αυτόν τον πιλο¬ 
τικό νόμο έκτρωμα. Η Ομοσπονδία Ιδιωτικών Υπαλ¬ 
λήλων έπαιξε ελάχιστο ρόλο σ’ αυτή την επιτυχία, κα¬ 
θώς ουσιαστικά απείχε απ’ την οργάνωση του αγώ¬ 
να και στην καλύτερη περίπτωση κήρυξε απεργία κά¬ 
ποιες Κυριακές. Είναι μια νίκη των εργαζόμενων στο 
εμπόριο και μιας μαχητικής πρωτοπορίας απέναντι 
στη χουντική συγκυβέρνηση των Μνημονίων, που 
εδώ κι έναν χρόνο παλεύουν ενάντια στην «απελευ¬ 
θέρωση της Κυριακής», χωρίς να σταματήσουν ούτε 
και το καλοκαίρι. Αυτοί ύψωσαν μια γραμμή μαζινό. 



στηρίχτηκαν στη δική τους αυτοοργάνωση, ξεπερνώ- 
ντας στην πράξη την γραφειοκρατία της Ομοσπονδίας 
(που μόνο ήλπιζε στη συμπόρευση με τους εμπόρους) 
αλλά και το ΠΑΜΕ, που η στάση του ήταν εγκληματι¬ 
κά παθητική: από τη μια έβριζε την ξεπουλημένη Ομο¬ 
σπονδία, απ’ την άλλη καταψήφιζε την κήρυξη απερ¬ 
γιών τις Κυριακές, λέγοντας ότι δεν πρέπει να κοιτάμε 
τα... επιμέρους αιτήματα(!) αλλά τη συλλογική σύμ¬ 
βαση στο εμπόριο! 

Αυτή η πρώτη νίκη δίνει κουράγιο και δύναμη όχι 
μόνο στους εμποροϋπάλληλους αλλά και σ’ όλους 
τους εργαζόμενους, για να ξεφύγουν απ’ τη μοιρολα¬ 
τρία του «δεν γίνεται τίποτα», ώστε σιγά σιγά να ξα¬ 
νακάνουμε νόμο το δίκιο του εργάτη, όχι του αφεντι¬ 
κού όπως επικράτησε στα μαύρα χρόνια των μνημονί¬ 
ων. Όμως ο αγώνας στο εμπόριο δεν πρέπει να σταμα¬ 
τήσει, γιατί υπάρχουν και οι 7 Κυριακές αλλά και για¬ 
τί καμία νίκη στο νομικό επίπεδο δεν μπορεί να θε¬ 
ωρείται σταθερή σήμερα. Οι εμποροϋπάλληλοι πρέ¬ 
πει να οργανωθούμε παντού, φτιάχνοντας επιτροπές, 
να διεκδικήσουμε τα δικαιώματα ενός αιώνα που μας 
έκλεψαν, ν’ ανακτήσουμε την αξιοπρέπειά μας, χωρίς 
ν’ αναθέτουμε τίποτα σε κανέναν «σωτήρα» και πολύ 
περισσότερο χωρίς να περιμένουμε λύσεις απ’ την κα¬ 
ταρρακωμένη αστική δικαιοσύνη. Μόνο ενωμένοι σαν 
γροθιά, στηριγμένοι στις δικές μας δυνάμεις, μπορού¬ 
με ν’ αντιμετωπίσουμε αυτό το τσουνάμι βάρβαρων 
μέτρων, που μας έχει μετατρέψει σε δουλοπάροικους. 


Τράπεί:ε€; Χιλιάδες απολύσεις επί θύρας 


Μ είωση προσωπικού 25-30% υποδεικνύει 
η παραγγελία της τρόικας στις διοικήσεις 
των τραπεζών. Αυτό σημαίνει ότι 15-18.000 
υπάλληλοι, από το σύνολο των περίπου 60.000 που 
απασχολούνται σήμερα στον τραπεζικό κλάδο, θα 
απολυθούν μέχρι και το 2015. Μετά το ξεσκαρτάρι- 
σμα των «καλών» και «κακών» τραπεζών, που πραγ¬ 
ματοποιήθηκε με την περίφημη ανακεφαλαιοποίη- 
ση με λεφτά του ελληνικού λαού, τώρα ακολουθεί το 
στάδιο της λεγάμενης «αναδιάρθρωσης», δηλαδή του 
θερίσματος των θέσεων εργασίας και της σύνθλιψης 
των εργατικών κατακτήσεων. Τα συγκεκριμένα σχέ¬ 
δια υποβάλλονται στην Τράπεζα της Ελλάδος και στο 
Ταμείο Χρηματοπιστωτικής Σταθερότητας και για να 
προχωρήσουν πρέπει να εγκριθούν από την τρόικα. 
Αυτά τα σχέδια αποτελούν τον «οδικό χάρτη» όπου 
καταγράφονται με ακρίβεια οι κινήσεις που είναι υπο¬ 
χρεωμένες να κάνουν οι τράπεζες. 

Σ’ αυτό το πλαίσιο, πληθώρα μεγάλων τραπεζών 
προχώρησαν σε μαζικές απολύσεις, καταργώντας χι¬ 
λιάδες θέσεις εργασίας μέσα από προγράμματα «εθε¬ 
λούσιας εξόδου». Συγκεκριμένα: 

- Στις 3/10 ολοκληρώθηκε η εθελούσια που είχε 
εξαγγείλει η διοίκηση της Αίρΐια Βαηΐζ;. Υπολογίζε¬ 
ται πως ο τελικός αριθμός των εργαζομένων που θα 
απολυθούν μέσω της «εθελούσιας» είναι σχεδόν 2.300 
(780-850 εργαζόμενοι από την Εμπορική, 1.450 εργα¬ 
ζόμενοι από ΑΙρΗα και ορισμένοι από την Ιωνική). 

- Η ΕιίΓοΒαηΙζ; αναμένεται να προχωρήσει σε «εθε¬ 
λούσια». Τον περασμένο Νοέμβριο απολύθηκαν έτσι 
περίπου 1.100 υπάλληλοι, με την τράπεζα να εξασφα¬ 
λίζει πάνω από 55 εκ. ευρώ ετησίως από τη μείωση 
του μισθολογικού κόστους. Στόχος είναι ως το 2018 
να αποχωρήσουν 2.500 άτομα (σε επίπεδο ομίλου), με 
το 50% να αφορά τις εκτός Ελλάδας δραστηριότητες. 


- Στην Εθνική, μετά την ολοκλήρωση «εθελού¬ 
σιας» και την αποχώρηση άνω των 2.000 εργαζομέ¬ 
νων, ο αριθμός του προσωπικού μειώθηκε κάτω από 
τα 10.000 άτομα και τα καταστήματα κάτω από 550. 
Η Εθνική εξασφάλισε από το μισθολογικό κόστος 150 
εκ. ευρώ ετησίως 

- Η Πειραιώς (μέσα στο 2013, μέσω «εθελούσιας» 
είχε απολύσει 2.182 εργαζομένους) σχεδιάζει τώρα να 
προχωρήσει σε νέες απολύσεις μέσω της κατάργησης 
1.000 θέσεων εργασίας. 

Αφού οι τράπεζες θησαύρισαν όλα τα προηγού¬ 
μενα χρόνια ληστεύοντας τους εργαζόμενους, τα λα¬ 
ϊκά στρώματα και την κοινωνία, προσπαθούν τώρα 
να τους φορτώσουν το βάρος της δικής τους κρίσης 
στους εργαζόμενους και το λαό, εκμεταλλευόμενες 
το γενικότερο κλίμα του μνημονιακού μεσαίωνα που 
έχουν επιβάλει κυβερνήσεις-τρόικα-ΔΝΤ, τον φόβο 
από τη γιγάντια ανεργία. Αλλά και πατώντας πάνω 
στην ατομικοποίηση των εργαζομένων, που επικρατεί 
στον τραπεζικό τομέα, αφού λείπει μια μαχητική μορ¬ 
φή οργάνωσης, που θα στηρίζεται στην ενότητα των 
εργαζομένων όλου του κλάδου (όπου υπάρχουν σω¬ 
ματεία, είναι συνήθως σφραγίδες ή εργοδοτικά).Έτσι, 
απολύουν κατά χιλιάδες δίνοντας και «δωράκια» τύ¬ 
που «εθελούσιας». 

Οι εργαζόμενοι στον τραπεζικό τομέα αποτελούν 
σημαντικό κομμάτι της ελληνική εργατικής τάξης, 
αριθμητικά, λόγω της θέσης τους στον οικονομικό 
μηχανισμό αλλά και παλιότερων αγωνιστικών παρα¬ 
δόσεων (π.χ. απεργίες δεκαετίας ’80). Πρέπει και μπο¬ 
ρούν να οργανώσουν συλλογικά την αντίστασή τους, 
μέσα από ενωτικούς, μαζικούς και αποφασιστικούς 
αγώνες, απεργίες και καταλήψεις, ενάντια στις πολι¬ 
τικές της συνδικαλιστικής γραφειοκρατίας, να σταμα¬ 
τήσουν τις απολύσεις και να επιβάλλουν το δίκιο τους. 

επίκηιρη... 

Μαύρη εργασία και απολύσεις στο Ε.Τ.Ε.Α. 

Στο Ενιαίο Ταμείο Επικουρικής Ασφάλισης 
(Ε.Τ.Ε.Α.), τους 30 απολυμένους μόνιμους υπαλλή¬ 
λους (αναμένεται να απολυθούν και άλλοι 53) αντι¬ 
κατέστησαν 45 ανακυκλώσιμοι άνεργοι της «κοι¬ 
νωφελούς» 5μηνης εργασίας, που αποτελεί πλέον 
καθεστώς στον ευρύτερο δημόσιο τομέα. Δουλεύ¬ 
ουν για ψίχουλα (490 ευρώ και 427 για τους νέους 
κάτω των 25) και με μεγάλες καθυστερήσεις της μι¬ 
σθοδοσίας. Επιπλέον, ο διοικητής του Ε.Τ.Ε.Α. Ανα¬ 
στάσιος Παπανικολάου προσπαθεί να επιβάλει τη 
μέτρηση της παραγωγικότητάς τους κάθε εβδομά¬ 
δα. Όταν ένας εργαζόμενος αντέδρασε, τον απέ¬ 
λυσε προφορικά, και αφού ο εργαζόμενος τον κα¬ 
τήγγειλε στην Επιθεώρηση Εργασίας για κατά¬ 
χρηση «διευθυντικού δικαιώματος», ισχυρίστηκε 
μέσω του δικηγόρου του Ε.Τ.Ε.Α. ότι δεν είναι ερ¬ 
γοδότης! Τελικά η απόλυση δεν πραγματοποιήθη¬ 
κε χάρη στη συμπαράσταση των συναδέλφων από 
την «κοινωφελή» εργασία αλλά και από άλλους 
κλάδους που παραβρέθηκαν στην Επιθεώρηση Ερ¬ 
γασίας στις 26 Αυγούστου. Πραγματοποιήθηκε επί¬ 
σης συγκέντρωση διαμαρτυρίας στα κεντρικά του 
Ε.Τ.Ε.Α. στις 25 Σεπτέμβρη, με αίτημα την άμεση 
πρόσληψη όλων των «κοινωφελών» εργαζομένων. 

ΜΑΤ ενάντια στους εργαζόμενους 
στον «Ευαγγελισμό» 

«Ο Σαμαράς ακύρωσε την παρουσία του στα 
εγκαίνια των νέων χειρουργείων του νοσοκομεί¬ 
ου «Ευαγγελισμός» λόγω της κινητοποίησης των 
εργαζομένων. Έστειλε όμως τρεις διμοιρίες ΜΑΤ 
να τους χτυπήσουν, με αποτέλεσμα να τραυματι¬ 
στούν βαριά τρεις εργαζόμενοι. 

Η κυβέρνηση, ενώ εγκαινίασε πανηγυρικά 14 
νέα υπερσύγχρονα χειρουργεία, πριν λίγους μήνες 
είχε κλείσει δομές που ανήκαν στον «Ευαγγελισμό» 
(Πολυκλινική και 3ο Θεραπευτήριο), οι οποίες εί¬ 
χαν 6 πλήρως ανεπτυγμένες χειρουργικές αίθουσες. 
Οι 12 αίθουσες που λειτουργούν σήμερα χρειάζο¬ 
νται τουλάχιστον 30 θέσεις μόνιμου προσωπικού, 
ενώ στα νέα χειρουργεία απαιτούνται πολλές δεκά¬ 
δες προσλήψεις. Το Υπουργείο Υγείας υπόσχεται(!) 
22 νοσηλευτές με επτάμηνη σύμβαση (με νοιιοΗεΓ) 
και ο Διοικητής του «Ευαγγελισμού» πρότεινε να 
επαναφέρει κάποιους από τους αποσπασμένους σε 
άλλα νοσοκομεία. Από την άλλη, τα ιδιωτικά απο¬ 
γευματινά χειρουργεία ήδη λειτουργούν. Επιπλέον, 
ο «Ευαγγελισμός» πληρώνει ετησίως 8,7 εκ. ευρώ 
σε εργολάβους για καθαριότητα, φύλαξη κ.α., που 
απασχολούν 400 εργαζόμενους και εισπράττουν 
καθαρό κέρδος πάνω από 300 ευρώ ανά εργάτη το 
μήνα! 

Εταιρεία Χάλυβος Θεσσαλονίκης: 

272 εργαζόμενοι στο δρόμο 

Με θέμα τη «λύση και εκκαθάριση της εταιρεί¬ 
ας», ήταν προγραμματισμένη γενική συνέλευση 
των μετόχων στις 30 Σεπτεμβρίου. Όμως οι εργαζό¬ 
μενοι μπλόκαραν τη διεξαγωγή της και μετατέθηκε 
για τέλη Οκτώβρη. 

Οι εργαζόμενοι πραγματοποίησαν μέσα στον 
Σεπτέμβρη και συγκεντρώσεις διαμαρτυρίας στα 
υπουργεία Μακεδονίας-Θράκης και Ανάπτυξης. 
Ζητούν από την κυβέρνηση να μεσολαβήσει στην 
ιταλική κυβέρνηση και στη μητρική εταιρία ΙΤνΑ (η 
οποία βρίσκεται σε καθεστώς κρατικής επιτροπεί¬ 
ας λόγω χρεοκοπίας), ώστε να αποτραπεί το κλείσι¬ 
μο της ελληνικής εταιρίας ΙΕΙ η οποία είναι υγιέστα¬ 
τη και χωρίς χρέη. Την 1η Οκτώβρη οι εργαζόμενοι 
κατέβηκαν σε 24ωρη απεργία και θα πραγματοποι¬ 
ήσουν συνέλευση για την περαιτέρω στάση τους. 

Η ιταλική χαλυβουργία ΙΕΥΑ δΡΑ κατέχει το 
77,12% των μετοχών, ενώ συμμετέχουν μια γερμα¬ 
νική εταιρία και δύο ελληνικές τράπεζες. Η εταιρία 
δραστηριοποιείται στον τομέα της ψυχρής έλασης 
χάλυβα και ετησίως παράγει περίπου 200.000 τό¬ 
νους (με συνολική δυνατότητα παραγωγής 400.000 
τόνους), που σε ποσοστό 50-60% εξάγονται στα 
Βαλκάνια, την Τουρκία, τη Μέση Ανατολή και τη Β. 
Αφρική. Είναι μοναδικός παραγωγός στο είδος της 
στην Ελλάδα και ένας από τους μεγαλύτερους πε¬ 
λάτες του ΟΑΘ. 

ΕΡΓΑΖΟΜΕΝΟΙ 


Εργατική Πάλη 5 


«ΠΑΝΩ ΑΠ’ ΟΑΑ Η ΥΓΕΙΑ» 


Σ ήμερα αυτή η ευχή έχει ξανά μια μεγά¬ 
λη αξία, καθώς ο υπ. Υγείας Βορίδης ολο¬ 
κληρώνει το έργο των προκατόχων του, 
σύμφωνα με τις επιταγές της τρόικας, 
βάζοντας οριστική ταφόπλακα στην Δημόσια Δω¬ 
ρεάν Υγεία. Αναλυτικά: 

α) Περικοπή προληπτικών διαγνωστικών εξε¬ 
τάσεων (Ραρ ίεδί, ΡδΑ, ορμόνες, μαστογραφίες, 
κ.λπ.). Το τεστ Παπανικολάου δεν δικαιολογεί¬ 
ται πλέον για γυναίκες κάτω των 21 ετών αλλά και 
άνω των 65 ετών, ενώ σε αυτές που το δικαιούνται 
θα διενεργείται μόνο ανά τριετία. Η μαστογραφία 
θα δικαιολογείται μόνο για γυναίκες άνω των 40 
ετών, μόνο μια φορά τον χρόνο, όταν βέβαια δεν 
πάσχουν από βαρέα και χρόνια νοσήματα. Η εξέ¬ 
ταση για τον καρκίνο του προστάτη δεν θα δικαι¬ 
ολογείται για άνδρες κάτω των 40 ετών και άνω 
των 75 ή σε όσους έχουν βαριές συνυπάρχουσες 
νόσους, ενώ για μεταξύ 40 έως 45 ετών θα δικαιο¬ 
λογείται μόνο αν υπάρχει ιστορικό. Σε περιπτώσεις 
χρόνιας αυχεναλγίας, θα δικαιολογείται ως πρώτη 
εξέταση μόνο η ακτινογραφία αλλά όχι η μαγνη- 
τική τομογραφία, ακόμη κι όταν υπάρχει ιστορικό. 

β) Αν συνταγογραφηθούν περαιτέρω εξετάσεις 
στον ίδιο ΑΜΚΑ, την ίδια ημερομηνία έκδοσης, 
αλλά και μέχρι τέσσερις ημέρες μετά, τότε οι εξε¬ 
τάσεις αυτές θα διενεργούνται δωρεάν μόνο στις 
δημόσιες δομές (δες και παρακάτω). 

γ) Οι περικοπές στη συνταγογράφηση/φαρμα- 
κευτική δαπάνη σε συνδυασμό με την πρόσφατη 
απόφαση του υπουργού για κλειστούς προϋπολο¬ 
γισμούς ανά Νομό και ειδικότητα, καταργούν κάθε 
έννοια πρόληψης. 

δ) Όσον αφορά τις δημόσιες δομές, είναι γνω¬ 
στές οι συνέπειες της υποχρηματοδότησης των 
Δημόσιων Νοσοκομείων. Οι προϋπολογισμοί τους 
βρίσκονται «στο κόκκινο», η ετήσια επιχορήγησή 
τους έχει ήδη σχεδόν εξαντληθεί, μεγάλες είναι οι 
ελλείψεις φαρμάκων, αντιδραστηρίων και υγειο¬ 
νομικού υλικού. Επίσης, προσλήψεις γιατρών, νο¬ 
σηλευτικού και εργαστηριακού προσωπικού δεν 
πραγματοποιούνται, παρά τα αναρίθμητα κενά. 
Τα παραπάνω είναι που οδηγούν και σε τεράστι¬ 
ες αναμονές, είτε για τα εξωτερικά ιατρεία είτε για 
χειρουργεία κ.λπ., κατευθύνοντας πολλές φορές 
αναγκαστικά τους πάσχοντες σε ιδιωτικές δομές. 

Η Εθνική Σχολή Δημόσιας Υγείας αποκαλύπτει 
σε Διεθνές Ιατρικό Συνέδριο ότι 1 στους 2 πολίτες 
που έχουν ανάγκη πρωτοβάθμιας φροντίδας δεν 
κατορθώνει να προσεγγίσει τις δημόσιες υπηρεσί¬ 


ες υγείας λόγω μακρόχρονης αναμονής και, κατά 
συνέπεια, οι ασφαλισμένοι αναζητούν λύσεις στην 
ιδιωτική υγεία, πληρώνοντας από το υστέρημά 
τους 1.400 ευρώ ετησίως κατά μέσο όρο! Όσο για 
τη φαρμακευτική δαπάνη, σε Καρδιολογικό Συνέ¬ 
δριο ανακοινώθηκε ότι το 12,9% των ασθενών δι¬ 
ακόπτει τη φαρμακευτική αγωγή λόγω... έλλειψης 
χρημάτων. Οι ανασφάλιστοι, που δεν έχουν πρό¬ 
σβαση στη δημόσια υγεία, παραμελούν σε ποσο¬ 
στό 1 στους τρεις τα προβλήματα υγείας που αντι¬ 
μετωπίζουν ή σταματούν τη λήψη των φαρμάκων. 

ε) Η ίδρυση της Ε.Σ.Α.Ν. (Εταιρεία Συστήμα¬ 
τος Αμοιβών Νοσοκομείων). Πρόκειται για Ανώ¬ 
νυμη Εταιρεία, με τους ιδιώτες να κατέχουν το 
20%, τους φορείς του ευρύτερου δημόσιου τομέα 
το 29%, ενώ το δημόσιο (που θα υποκαταστήσει το 
υπουργείο Υγείας) το 51%. Το μετοχικό κεφάλαιο 
της Ε.Σ.Α.Ν. Α.Ε. είναι 1 εκ. ευρώ και οι μετοχές 
είναι προσωπικές και μεταβιβάσιμες. Με άλλα λό¬ 
για, ψηφίστηκε με νόμο (υπερψηφίστηκε από Ν.Δ. 
και ΠΑΣΟΚ) πριν από λίγες ημέρες, η ιδιωτικοποί¬ 
ηση του... ίδιου του υπουργείου Υγείας! Ο σχεδια- 
σμός προβλέπει ότι το 2020 τα Νοσοκομεία πρέπει 
να είναι πλήρως αυτοχρηματοδοτούμενα. 

Η Ε.Σ.Α.Ν. θα αξιολογεί και θα κατανέμει τους 
πόρους του προϋπολογισμού και των κλάδων 
υγείας των Ασφαλιστικών Ταμείων που πηγαίνουν 
στον ΕΟΠΥΥ στους παρόχους υπηρεσιών υγείας 
(Νοσοκομεία, Κέντρα Υγείας, Π.Ε.Δ.Υ, ιδιωτικές 
κλινικές, ιδιωτικά Διαγνωστικά Κέντρα, Θεραπευ¬ 
τήρια Αποκατάστασης κ.α.). Με βάση «ανταγωνι¬ 
στικά» και «ανταποδοτικά» κριτήρια και με τη δι¬ 
αδικασία τιμολόγησης των Κλειστών Ενοποιημέ¬ 
νων Νοσηλίων (όπου συμπεριλαμβάνεται το μι- 
σθολογικό κόστος, οι δαπάνες πάγιων επενδύ¬ 
σεων και οι δαπάνες ιατροτεχνολογικού εξοπλι¬ 
σμού), η Εταιρεία θα καθορίζει ποιο μερίδιο θα πη¬ 
γαίνει στον ιδιωτικό τομέα, πόσο θα πληρώνονται 
οι γιατροί - με πιθανότητα μάλιστα να διαφορο¬ 
ποιηθούν τα μισθολόγιά τους ανάλογα με την ει¬ 
δικότητα- οι νοσηλευτές και οι άλλοι εργαζόμενοι 
στο ΕΣΥ, ποια Νοσοκομεία ή υπηρεσίες θα κλεί- 
σουν, ποιες απολύσεις θα γίνουν, ποιες θεραπευ¬ 
τικές πράξεις και εργαστηριακές εξετάσεις θα κο¬ 
πούν, ποιο ελάχιστο πακέτο παροχών υπηρεσιών 
υγείας θα δίνεται στους πολίτες, ποια ποσά θα επι¬ 
βαρύνουν τις τσέπες των ασθενών όταν οι δαπάνες 
θα υπερβαίνουν το «μέσο κόστος». 

Μ Γεωργία Βονλγαρέλλη, 
εργαζόμενη στο ΚΕΕΛΠΝΟ 


Νη επηνηπροσληφθοΰν οι κηθαρίσιριες του ΥΠ.0ΙΚ, 


Την Τρίτη 23/9 εκδικαζόταν στον Αρειο Πάγο 
η προσφυγή του Υπ. Οικονομικών ενάντια στην 
πρωτόδικη απόφαση του Μονομελούς Πρωτοδι¬ 
κείου Αθηνών που δικαίωσε τον πολύμηνο αγώ¬ 
να των καθαριστριών του Υπ. Οικονομικών. Η δίκη 
πήρε αναβολή για τις 24/2/2015. Να υπενθυμίσου¬ 
με ότι η Κυβέρνηση επέλεξε να αγνοήσει τη δικα¬ 
στική απόφαση σε πρώτο βαθμό (Πρωτοδικείο), 
που δικαίωνε τις καθαρίστριες, ν’ αγνοήσει το 
Εφετείο και να μεταφέρει την υπόθεση στον Αρειο 
Πάγο. Είναι προφανές ότι κρίνεται το απαράδεκτο 
μέτρο της «διαθεσιμότητας» συνολικά. 

Η ΑΔΕΔΥ είχε κηρύξει 24ωρη απεργία και συ¬ 
γκέντρωση συμπαράστασης στις καθαρίστριες έξω 
απ’ τον Αρειο Πάγο. Απ’ τη Δευτέρα 22/9 το βρά¬ 
δυ, οι καθαρίστριες έκαναν καθιστική διαμαρτυρία 
έξω απ’ τον Αρειο Πάγο, καλώντας πολίτες, φορείς 
και συνδικάτα σε συμπαράσταση. Στην απεργία 
συμμετείχαν και οι σχολικοί φύλακες, οι διαθέσιμοι 
εκπαιδευτικοί, η ΠΟΕ-ΟΤΑ και πολιτικές οργανώ¬ 
σεις, συγκεντρώνοντας περίπου 2.000 κόσμου που 
κατέληξε διαδηλώνοντας στο Υπ. Οικονομικών. 

Είναι αναγκαίο να επισημάνουμε τη λογική κοι¬ 
νοβουλευτικού και εκλογικού κρετινισμού που κυ¬ 
ριαρχεί στον ΣΥΡΙΖΑ, ο οποίος ελέγχει τον αγώ¬ 
να και συνειδητά ερμήνευσε την απόφαση για ανα¬ 


βολή ως «νίκη». Είναι μια πραγματικότητα, δυστυ¬ 
χώς, ότι ο ΣΥΡΙΖΑ είναι απ’ τις ελάχιστες πολιτικές 
δυνάμεις που συμμετέχουν στον αγώνα των κα¬ 
θαριστριών και με τη φυσική παρουσία αλληλέγ¬ 
γυων και με το συνδικαλιστικό και πολιτικό του 
σχεδιασμό. Όμως, η συμμετοχή του δεν έχει βοη¬ 
θήσει ουσιαστικά στην ανάπτυξη του αγώνα και 
χρησιμοποιεί μια τακτική ρεφορμιστική. Η διέξο¬ 
δος που προτείνει δεν είναι μέσα απ’ την ανάπτυξη 
του αγώνα, αλλά έχει σημείο αναφορά τη δική του 
άνοδο στην εξουσία, οπότε ως άλλος «σωτήρας» 
θα δικαιώσει τις καθαρίστριες. Η ίδια ερμηνεία της 
αναβολής υπάρχει και στην ανακοίνωση του Συ¬ 
ντονιστικού των Αγωνιζόμενων Καθαριστριών. 

Οι απολυμένες καθαρίστριες, με την αποφασι¬ 
στικότητα και την επιμονή τους, τις μορφές πά¬ 
λης που χρησιμοποιούν, τον ηρωισμό τους μπρο¬ 
στά στην καταστολή, έχουν δημιουργήσει ρήγμα¬ 
τα στη χουντική συγκυβέρνηση, έχουν επιβάλλει 
στη συνείδηση της εργατικής τάξης και της κοινω¬ 
νίας, έστω και εν μέρει, το σύνθημα «νόμος είναι το 
δίκιο του εργάτη». Το παράδειγμά τους επιβάλλε¬ 
ται να ακολουθήσουν όλοι οι εργαζόμενοι, ώστε με 
μαχητικούς αγώνες διάρκειας ν’ αποτινάξουμε από 
πάνω μας τη συμμορία Σαμαρά-Βενιζέλου. 

■ Βαγγέλης Κιτσώνης 



ΟΧΙ ΣΤΟ ΧΑΡΑΤΣΙ ΤΟΥ ΟΑΣΘ 
ΔΕΝ ΕΧΟΥΜΕ - ΔΕΝ ΠΛΗΡΩΝΟΥΜΕ! 


Μ ε νέες αυξήσεις, έως και 35%(!), η συγκυβέρνηση 
και ο Οργανισμός Αστικών Συγκοινωνιών Θεσ¬ 
σαλονίκης (ΟΑΣΘ) συνεχίζουν την επίθεση στους 
εργαζόμενους και τα φτωχά λαϊκά στρώματα. Αναλυτικά: από 
1ης Οκτώβρη τα εισιτήρια μονής διαδρομής αυξάνονται από 
0,80 σε 1 ευρώ και της διπλής διαδρομής από 0,90 σε 1,20, ενώ 
αντίστοιχα αυξάνονται και όλα τα μειωμένα εισιτήρια για μα- 
θητές-φοιτητές. Τα δρομολόγια είχαν ήδη από πέρυσι περιο¬ 
ριστεί σε μεγάλο βαθμό, κάνοντας την κατάσταση αφόρητη 
(μεγάλη αναμονή στις στάσεις, στοίβαγμα στα λεωφορεία 
στις ώρες αιχμής κ.α.), ενώ όλα τα δρομολόγια μετά τα μεσά¬ 
νυχτα καταργήθηκαν εντελώς! Τέλος, εντείνονται τα φαινό¬ 
μενα τραμπουκισμών των ελεγκτών, κυρίως σε μαθητές, που 
μπορούν εύκολα να οδηγήσουν σε δολοφονίες, όπως συνέβη 
πέρυσι στην Αθήνα, όπου ελεγκτής πέταξε τον μαθητή Θα¬ 
νάση Καναούτη από το τρόλεϊ, με αποτέλεσμα τον θανάσιμο 
τραυματισμό του. Συγκυβέρνηση και ΟΑΣΘ φορτώνουν για 
άλλη μια φορά την κρίση στις πλάτες των πιο πληβειακών 
στρωμάτων (ανέργων, φοιτητών, μαθητών, χαμηλόμισθων), 
τιμωρώντας δηλαδή όλους αυτούς που λόγω της οικονομικής 
τους κατάστασης δεν διαθέτουν άλλο μέσο μετακίνησης! 

Ο ΟΑΣΘ παραμένει το μοναδικό μέσο μαζικής μεταφοράς 
στη Θεσσαλονίκη, καθώς οι ιδιώτες μέτοχοί του, πραγματικό 
κράτος εν κράτει, έχουν καταφέρει εδώ και δεκαετίες να ανα¬ 
βάλλουν την κατασκευή τραμ ή μετρό, μέχρι βέβαια που η κρί¬ 
ση βάλτωσε και τις πρώτες εργασίες του μετρό. Τα δρομολό¬ 
για περικόπηκαν, οι τιμές των εισιτηρίων μέσα σε τρία χρόνια 
σχεδόν διπλασιάστηκαν (από 0,60 το 2011 σε 1 ευρώ σήμερα), 
αλλά τα κέρδη των μετόχων παραμένουν σταθερά, ο ΟΑΣΘ 
δεν καταθέτει οικονομικό απολογισμό (παρόλο που ως επιδο¬ 
τούμενη από το κράτος επιχείρηση είναι νομικά υποχρεωμέ¬ 
νος), ενώ οι κρατικές επιδοτήσεις μόνο των τριών τελευταί¬ 
ων δεκαετιών (για αγορά νέων λεωφορείων, κατασκευή νέων 
εγκαταστάσεων κ.α.) θα έφταναν για να γίνουν 10 ΟΑΣΘ 
και μετρό μαζί! Ενάντια σε αυτή την κατάπτυστη απόφαση, 
τα μέλη της «Επιτροπής Δράσης Δυτικών Συνοικιών» και της 
«Επιτροπής Δράσης Τούμπας-Χαριλάου» ξεκίνησαν εδώ και 
δύο εβδομάδες αγώνα, με παρεμβάσεις ενημέρωσης στις γει¬ 
τονιές, συνελεύσεις, συγκεντρώσεις διαμαρτυρίας, απεύθυν- 
ση για μαζική άρνηση πληρωμής των χαρατσιών του ΟΑΣΘ 
αλλά και του ΕΝΦΙΑ. 

Στις 29/9 ξεκίνησε στη Θεσ/κη και μια προσπάθεια συντο¬ 
νισμού, με τη δημιουργία της «Πρωτοβουλίας ενάντια στην 
αύξηση των εισιτηρίων», με τη συμμετοχή σχεδόν όλων των 
πολιτικών δυνάμεων της άκρας αριστεράς, αλλά και του ΣΥ- 
ΡΙΖΑ. Αποφασίστηκε να υπάρχει μια σταθερή μαζική συγκέ¬ 
ντρωση κάθε Σάββατο, εβδομαδιαία συνέλευση της Πρωτο¬ 
βουλίας, καθώς και παρεμβάσεις με συμβολικές καταλήψεις 
στον ΟΑΣΘ, διαγραφή προστίμων ανέργων και άλλων κοι¬ 
νωνικών ομάδων κ.α. Παρά τη σωστή κίνηση για συντονισμό 
και τις δράσεις που αποφασίστηκαν, ήδη εμφανίστηκαν αρκε¬ 
τά προβλήματα (χαρακτηριστικά των οργανώσεων που συμ¬ 
μετέχουν): υπερβολική εμμονή για απεύθυνση σε φορείς. Διοι¬ 
κητικά Συμβούλια σωματείων, στα Δημοτικά Συμβούλια κ.λπ. 
ή υπερβολική εμμονή στη νομική πλευρά του ζητήματος αλλά 
και προκλητική απουσία όλων των παραπάνω οργανώσεων 
από τη συγκέντρωση διαμαρτυρίας που ήδη είχαν καλέσει οι 
Επιτροπές Δράσης στις 27 Σεπτέμβρη για τον ΟΑΣΘ. Παράλ¬ 
ληλα οι Επιτροπές Δράσης συνεχίζουν την προσπάθειά τους 
για τη δημιουργία ενός δικτύου αλληλεγγύης και προστασί¬ 
ας απέναντι στην οικονομική και ανθρωπιστική κρίση. Ήδη, 
σε πολλές οικογένειες που είχε κοπεί το ρεύμα, έχει επανασυν¬ 
δεθεί, ενώ συνεχίζεται και η συλλογή τροφίμων και ρούχων. 

Μπορείτε να ενημερωθείτε άμεσα για το πρόγραμμα δρά¬ 
σεων των Επιτροπών ή να καταγγείλετε περιπτώσεις κομμέ¬ 
νου ρεύματος, κατασχέσεων, προστίμων του ΟΑΣΘ κ.λπ. με 
τους παρακάτω τρόπους: 

Τηλέφωνο: 2310 265 730 

Μο§: 6ρίίΓορϋΓα8ί8.Μο§δροί.§Γ 

6-ιηαί1: 6ρίίΓορϋΓα8ί8@§ιηαί1.€θΐη 

ΕΠΙΤΡΟΠΕΣ ΔΡΑΣΗΣ Λ ΥΤΙΚΩΝ ΣΥΝΟΙΚΙΩΝ 
καί ΤΟΥΜΠΑΣ-ΧΑΡΙΑΑΟΥ 




























6 Εργατική Πάλη 


ΕΚΠΑΙΔΕΥΣΗ & ΝΕΟΛΑΙΑ 


Αρχή του τέλους γιη την ν’ Αΰθιιιη εκπηίδευυη 


Η ακαδημαϊκή χρονιά ξεκινάει με ακό¬ 
μα περισσότερα προβλήματα απ’ 
την περσινή. Μέσα στον Οκτώβρη 
αναμένεται να ξεκινήσουν οι διαγραφές των 
λεγόμενων «αιώνιων» φοιτητών, ενώ μπαί¬ 
νει το ζήτημα των μετεγγραφών, που αφήνει 
στον αέρα χιλιάδες νεοεισαχθέντες (ενδέχε¬ 
ται να χάσουν το πρώτο εξάμηνο λόγω γρα¬ 
φειοκρατικών προβλημάτων). 

Όσον αφορά τις διαγραφές, έχουμε επιση- 
μάνει ξανά πως πρόκειται για ένα μέτρο που 
θα κορυφώσει την επίθεση στην παιδεία και 
κάθε άλλο παρά θα την εξορθολογήσει. Η 
κυβέρνηση ουσιαστικά στοχεύει στα εξής: 

α) Στην αναβάθμιση της επίθεσης με απώ¬ 
τερο στόχο την επιβολή διδάκτρων -και κατ’ 
επέκταση την απαλλαγή του κράτους από 
την χρηματοδότηση της εκπαίδευσης- και 
το ξεπούλημά της σε ιδιώτες. 

β) Στην καθολική εφαρμογή του μέτρου, 
για όλους ανεξαιρέτως τους φοιτητές, με ιδι¬ 
αίτερη έμφαση στην τήρηση του νόμου Δια- 
μαντοπούλου, που εισάγει το καθεστώς των 
ν-ι-2 ετών φοίτησης. 

γ) Στο χτύπημα και την αδρανοποίηση του 
φοιτητικού κινήματος και των αγώνων του, 
προκειμένου να μην τολμάνε οι φοιτητές, 
υπό το φόβο της διαγραφής, να αγωνιστούν, 
να πάνε σε συνελεύσεις ή να κάνουν κατα¬ 
λήψεις και διαδηλώσεις. 

Στα παραπάνω προστίθενται κι άλλα προ¬ 
βλήματα. Π.χ. αν ο αριθμός των φοιτητών σε 
μια σχολή μειωθεί στο μισό, θα μειωθούν στο 
μισό τα κονδύλια και οι προϋπολογισμοί, το 
εκπαιδευτικό/διοικητικό προσωπικό και όλη 
η λειτουργία του πανεπιστημίου θα «κου¬ 
ρευτεί» στο μισό. Μια μικρή γεύση του τι ση¬ 


μαίνει λιγότεροι φοιτητές και καθηγητές σ’ 
ένα τμήμα ή μια σχολή πήραμε φέτος, όπου 
ανακοινώθηκε πως 49 τμήματα ΑΕΙ-ΤΕΙ σ’ 
όλη την Ελλάδα δεν θα λειτουργήσουν λόγω 
έλλειψης φοιτητών, καθηγητών ή χρημάτων. 

Σχετικά με τις μετεγγραφές των πρωτοε¬ 
τών φοιτητών, πριν το καλοκαίρι, η ανακοί¬ 
νωση του Υπουργείου προέβλεπε πως μετεγ¬ 
γραφή θα δικαιούνται οι πολύτεκνοι, τρίτε- 
κνοι κ.α. Αργότερα ο Αοβέρδος διεύρυνε τις 
κατηγορίες δικαιούχων, για τους οποίους θα 
λαμβάνεται υπόψη το οικογενειακό εισόδη¬ 
μα. Με την τεράστια επέκταση της ανεργίας 
και της φτώχειας (ειδικότερα στους νέους 
έχει ξεπεράσει το επίσημο 6Θ%) οι αιτήσεις 
για μετεγγραφές (μεταφορά στην πόλη κα¬ 
ταγωγής και αναγκαστικός περιορισμός των 
εξόδων) ξεπέρασαν κάθε προηγούμενο, φτά¬ 
νοντας στις 3Θ.ΘΘΘ, πιάνοντας την κυβέρνη¬ 
ση κυριολεκτικά στον ύπνο! Τέλη Σεπτέμβρη 
κατατέθηκε στη Βουλή τροπολογία, με στό¬ 
χο να περιορίσει αυτό το «κύμα» μετεγγρα¬ 
φών (πρόκειται κυρίως για μεταφορές προς 
κεντρικά ιδρύματα Αθήνας και Θεσσαλονί¬ 
κης από την περιφέρεια). Μάλιστα, με την 
τροπολογία η επιλογή θα γίνεται βάσει των 
μορίων εισαγωγής των φοιτητών και της δη- 
λωθείσας σειράς προτίμησης, γεγονός που 
αναμένεται να αποκλείσει ακόμα περισσότε¬ 
ρους από τις σχολές της πόλης τους. Τέλος, 
να σημειώσουμε πως δεν περιλαμβάνονται 
στους δικαιούχους όσοι ανήκουν στο 1θ% 
που εισήχθησαν με παλαιότερη βαθμολογία. 

Οι διαγραφές συνιστούν την ολοκληρωτι¬ 
κή καταστροφή της δημόσιας εκπαίδευσης 
ενώ το νέο «σύστημα» μετεγγραφών οδη¬ 
γεί στην άμεση δυσλειτουργία των σχολών 


της Αθήνας και Θεσσαλονίκης αλλά και στο 
κλείσιμο σχολών περιφερειακών πανεπιστη¬ 
μίων (όπου μέχρι και το 70% των φοιτητών 
επιθυμεί μεταγραφή). 

Γιά πρώτη φορά η επίθεση στην παιδεία γί¬ 
νεται με τέτοια ένταση σε τόσα διαφορετικά 
μέτωπα. Κανένα γρανάζι του εκπαιδευτικού 
μηχανισμού δεν μένει ανεπηρέαστο απο την 
μνημονιακή επίθεση. Ούτε τα πτυχία και το 
εργασιακό μέλλον (πλέον έχουν εξισωθεί τα 
πτυχία των ΑΕΙ-ΤΕΙ μ’ αυτά των ιδιωτικών 
κολλεγίων), ούτε τα πολιτικά και δημοκρα¬ 
τικά δικαιώματα (που θα τσακίζονται όσο 
αναβαθμίζεται η επίθεση στα πανεπιστήμια), 
ούτε οι «παροχές» όπως σίτιση, στέγαση, 
δωρεάν συγγράμματα (που συνεχώς μετα- 
κυλούνται στους φοιτητές), ούτε οι εργα¬ 
ζόμενοι πάνω στους οποίους στηρίζεται η 
λειτουργία των πανεπιστημίων (διοίκηση, 
καθαριότητα, φύλαξη). 

Είναι καιρός το φοιτητικό κίνημα και η 
νεολαία να δείξουμε στους κανίβαλους της 
συγκυβέρνησης πως δεν θα ανεχτούμε την 
περαιτέρω διάλυση της κοινωνίας, των πα¬ 
νεπιστημίων, της ζωής μας. 

Η Σοσιαλιστική Σπουδαστική Πάλη 

(ΣΣΠ) θα συνεχίσει το επόμενο διάστη¬ 
μα τον αγώνα της ενάντια στις διαγρα¬ 
φές, με βασικό στόχο την οργάνωση της 
πάλης ενάντια στην καταστροφή της δη¬ 
μόσιας εκπαίδευσης και της κοινωνίας. 
Στις 17-18 Οκτώβρη θα γίνει το ετήσιο 
πανελλαδικό διήμερο της ΣΣΠ στη Θεσ¬ 
σαλονίκη, όπου και καλούμε κάθε αγω¬ 
νιστή να συμμετάσχει. Για την καλύτερη 
οργάνωση της παρέμβασή ς μας, για την 
ανάπτυξη ενός μαχητικού φοιτητικού κι¬ 
νήματος ενάντια στους βάρβαρους που 
μας κυβερνούν, για την προετοιμασία 
των εξεγέρσεων της γενιάς μας. 


ΣτυιΑηγιιένοι υπΒητές, χωρίς καθηγητές, θιΒλίη και δωρεήν ηετηιραρΑ 


Από την έναρξη της σχολικής χρονιάς χιλιά¬ 
δες μαθητές δεν μεταφέρονται στα σχολεία 
τους. Η κυβέρνηση και οι Περιφέρειες φρό¬ 
ντισαν η μεταφορά τους να εξαρτάται από 
τα τουριστικά πρακτορεία και τα ΚΤΕΑ! Η 
κατάσταση είναι ακόμα χειρότερη στα Ειδικά 
Σχολεία, όπου η έλλειψη δωρεάν μεταφοράς, 
με εξειδικευμένα μέσα και προσωπικό, οδηγεί 
σε κοινωνικό αποκλεισμό των μαθητών με ει¬ 
δικές ανάγκες. Ανύπαρκτη είναι η μεταφορά 
και στα Μουσικά και Καλλιτεχνικά σχολεία. 

Παρά τις αλχημείες του υπουργείου Παι¬ 
δείας (αναθέσεις των μαθηματικών γυμνασί¬ 
ου σε πληροφορικούς, της οικονομίας και κοι- 
νωνιολογίας σε φιλολόγους κ.α.) και μετά τις 
προσλήψεις αναπληρωτών (που έχουν σχεδόν 
καλύψει τις πιστώσεις και από τον κρατικό 
προϋπολογισμό και από ΕΣΠΑ και από το... 
πρόγραμμα δημοσίων επενδύσεων), οι ελλεί¬ 
ψεις εκπαιδευτικών είναι τεράστιες. Επίσης 
λείπουν αρκετά βιβλία από τα λύκεια, σε μα¬ 
θήματα που θα διδαχθούν για πρώτη φορά 
και θα εξεταστούν με «τράπεζα θεμάτων». 

Έρχεται η «αξιολόγηση» 

Όπως σε όλο το δημόσιο έτσι και στα σχο¬ 
λεία η κυβέρνηση προσπαθεί να εφαρμόσει 
την αξιολόγηση. Το 15% των εργαζομένων 
θα πρέπει υποχρεωτικά να χαρακτηριστούν 
«ανίκανοι», οδηγώντας στη διάλυση ολόκλη¬ 
ρων υπηρεσιών και σε χιλιάδες απολύσεις. Οι 
εργαζόμενοι, κάνοντας χρήση της απεργίας- 
αποχής της ΑΔΕΔΥ μέσα από Γενικές Συνε¬ 
λεύσεις, αντέδρασαν δυναμικά και σχεδόν 
καθολικά αρνήθηκαν να υποβάλουν τα ατομι¬ 
κά φύλλα «αξιολόγησης», αναγκάζοντας την 
κυβέρνηση σε συνεχείς προσωρινές υποχωρή¬ 
σεις («δεν θα επιφέρει βλαπτικές για τους ερ¬ 
γαζόμενους μεταβολές στη φετινή χρονιά»), 
μετατοπίσεις καταληκτικών ημερομηνιών και 
προσφυγές στα δικαστήρια. 

Απόφαση-βόμβα ενάντια στο δικαίωμα της 
απεργίας 

Συνεπής στον αυταρχικό τρόπο με τον 
οποίο αντιμετωπίζει όλες τις εργατικές κινη¬ 
τοποιήσεις, η συγκυβέρνηση έσυρε την ΑΔΕ- 


ΔΥ στα δικαστήρια. Το Συμβούλιο της Επι¬ 
κράτειας (ΣτΕ) δεν δικαιώνει τις καθαρίστριες 
του υπουργείου Οικονομικών και κρίνει συ¬ 
νταγματικές τις απολύσεις των εκπαιδευτι¬ 
κών. Το Μονομελές Πρωτοδικείο Αθηνών 
έκρινε παράνομη και καταχρηστική την απο- 
χή-απεργία διάρκειας της ΑΔΕΔΥ από κάθε 
διαδικασία «αξιολόγησης». Η απόφαση αυτή 
είναι φασιστική και επικίνδυνη διότι: 

1. Εκφράζει άποψη για το περιεχόμενο και τα 
αιτήματα της απεργίας («Παρανομία-Κατα- 
χρηστικότητα λόγω απουσίας νόμιμων αιτη¬ 
μάτων») και απαγορεύει την κήρυξη απεργίας 
στο μέλλον με τα ίδια αιτήματα! 

2. Αποφασίζει ότι «η επιλεκτική άρνηση εφαρ¬ 
μογής (...) ψηφισμένων από το κοινοβούλιο 
και ισχυόντων νόμων του κράτους, με σκο¬ 
πό οι συγκεκριμένοι νόμοι να μην εφαρμο¬ 
στούν από τη διοίκηση ή να εξαναγκαστεί η 
νομοθετική εξουσία να τους καταργήσει ή να 
τους τροποποιήσει, είναι παράνομη», δηλαδή 
απαγορεύει σε οποιοδήποτε σωματείο ή ομο¬ 
σπονδία να απεργεί και να ζητά την κατάργη¬ 
ση ενός νόμου! 

3. Συνεχίζει κρίνοντας ότι «η αμιγώς πολιτική 
απεργία, δηλαδή εκείνη που επιδιώκει αμι¬ 
γώς πολιτικούς σκοπούς (π.χ. ανατροπή της 
κυβέρνησης, τη συμβολή στην επικράτηση 
πολιτικού κόμματος), (...) είναι παράνομη». 
Δηλαδή, δεν αναγνωρίζει το δικαίωμα των 
εργαζομένων να ζητούν ανατροπή της κυβέρ¬ 
νησης. 

4. Χαρακτηρίζει ως «απεργία διαμαρτυρίας» 
αυτή που τα αιτήματά της συνδέονται «με 
τα εργασιακά, οικονομικά, συνδικαλιστικά ή 
ασφαλιστικά συμφέροντα των εργαζομένων, 
αλλά η ικανοποίηση των αιτημάτων αυτών 
ανήκει στην αποκλειστική αρμοδιότητα της 
πολιτείας» (!) και ισχυρίζεται ότι η απεργία 
«δεν μπορεί να έχει ως σκοπό την κάμψη 
της βούλησης των νομοθετικών οργάνων, 
ούτε μπορεί να διαρκέσει μέχρι η πολιτεία να 
υποκύψει και να αποδεχθεί τα αιτήματα των 
απεργών (...). Όταν δε παρατείνεται πέρα 
από τα εύλογα χρονικά όρια, τότε υπερβαίνει 


τον σκοπό της και καθίσταται καταχρηστική»! 
Δηλαδή, για την «τυφλή» δικαιοσύνη η απερ¬ 
γία έχει μετατραπεί από την ισχυρότερη μορ¬ 
φή πάλης των εργαζομένων σε ένα είδος δι- 
αμαρτυρίας-συνέντευξης τύπου, θεωρώντας 
πως ο μόνος «νόμιμος και θεμιτός σκοπός της 
είναι η εντονότερη γνωστοποίηση του ζητή¬ 
ματος και η πρόκληση του ενδιαφέροντος της 
κρατικής εξουσίας και της κοινής γνώμης». 
Με αυτό το σκεπτικό απαγορεύει τις απεργί¬ 
ες διάρκειας. 

5. Τέλος, συστήνει στους εργαζόμενους, όταν 
θεωρούν ότι παραβιάζεται το Σύνταγμα, να 
αντιδρούν με ηπιότερα μέσα, όπως η προ¬ 
σφυγή στη δικαιοσύνη, που είναι τόσο τυφλή 
ώστε να βγάζει τέτοιου είδους γελοίες και φα¬ 
σιστικές αποφάσεις!!! 

Έτσι, το «Κράτος Έκτακτης Ανάγκης» 
σκληραίνει τη στάση του ακόμα περισσότε¬ 
ρο ενάντια στους αγώνες και τις απεργίες και 
προετοιμάζει νόμο για απαγόρευση των απερ¬ 
γιών και τσεκούρωμα των συνδικαλιστικών 
και δημοκρατικών δικαιωμάτων των εργαζο¬ 
μένων. Με επιστρατεύσεις, πράξεις νομοθετι¬ 
κού περιεχομένου, διώξεις αγωνιστών, βίαια 
χτυπήματα των ΜΑΤ, θα επιχειρήσει η χουντι¬ 
κή συγκυβέρνηση να κρατηθεί στην εξουσία. 

Πρέπει να σπάσουμε τις αυταπάτες και να 
δείξουμε ότι οι εργατικοί και κοινωνικοί αγώ¬ 
νες δεν κρίνονται στα αστικά δικαστήρια. Ο 
αγώνας των εργαζομένων στο Δημόσιο πρέπει 
να συνεχιστεί και να διευρυνθεί. Οι εκπαιδευ¬ 
τικοί πρέπει να αγωνιστούμε για το συνολικό 
μπλοκάρισμα της «αξιολόγησης». Οι διευθυ¬ 
ντές των σχολείων, που τώρα θα κληθούν να 
αξιολογηθούν και στη συνέχεια να αξιολογή¬ 
σουν, οφείλουν να παραιτηθούν, διαφορετικά 
εξυπηρετούν τη δωσίλογη συγκυβέρνηση και 
δεν έχουν θέση στα σωματεία μας. Ο αγώνας 
πρέπει να κορυφωθεί με γενικές απεργίες δι¬ 
άρκειας, οι οποίες να είναι καλά οργανωμένες 
από τη βάση των εργαζομένων και να θέτουν 
ως στόχο να πέσει η λαομίσητη συγκυβέρνη¬ 
ση. 

ΑΝΤΕΠΙΘΕΣΗ ΤΩΝ ΕΚΠΑΙΔΕΥΤΙΚΩΝ 

ΚΑΤΑΣΤΡΟΦΗ 
το «ΝΕΟ ΑΥΚΕΙΟ» 

Έναν χρόνο μετά τη ψήφιση και εφαρ¬ 
μογή του «Νέου Αυκείου», φαίνεται πια 
ξεκάθαρα ο στόχος της κυβέρνησης. 
Στα ΕΠΑΑ ο αριθμός των μαθητών μει¬ 
ώθηκε κατακόρυφα. Οι 88 απ’ τις ΙΙΘ 
ειδικότητες καταργήθηκαν ενώ Ι.5ΘΘ 
εκπαιδευτικοί απολύθηκαν. Στα ΓΕΑ η 
κατάσταση είναι τραγική. Οι μαθητές, 
πέρα απ’ τις ελλείψεις αντιμετωπίζουν 
αφόρητο άγχος και πίεση, απ’ την αρχή 
της χρονιάς, τόσο στο σχολείο όσο και 
στο φροντιστήριο, λόγω των πανελλή¬ 
νιων εξετάσεων, που ισχύουν πλέον για 
όλες τις τάξεις του Αυκείου. 

Η πρώτη χρονιά του «Νέου Αυκεί¬ 
ου» μας έδωσε άλλο ένα πρωτοφανές 
γεγονός. Στις περσινές προαγωγικές 
εξετάσεις των μαθητών της Α' Αυκείου, 
για πρώτη φορά υπήρξε τόσο μεγάλος 
αριθμός που δεν κατάφερε να περάσει 
και παραπέμφθηκε για επαναληπτικές 
εξετάσεις τον Σεπτέμβρη. Τα ποσοστά 
των μετεξεταστέων της Α' Αυκείου 
ήταν από 15%, που ήταν το μικρότερο 
ποσοστό, έως και το 4Θ% σε πιο φτωχές 
και εργατικές περιοχές, όπου οι γονείς 
των μαθητών αδυνατούν να πληρώσουν 
φροντιστήρια. 

Από την αρχή της σχολικής χρονιάς 
άρχισε ξανάσυζητιέται στα σχολεία το 
«Νέο Αύκειο» και η καταστροφή που 
προκαλεί. Όλοι οι μαθητές, και η μεγά¬ 
λη πλειοψηφία των καθηγητών, διαφω¬ 
νούν κάθετα και δυσανασχετούν με το 
νέο σύστημα. Οι πρώτες αντιδράσεις 
δεν άργησαν να φανούν και άρχισαν 
να ξεπηδούν οι πρώτες καταλήψεις και 
διαμαρτυρίες των μαθητών ενάντια στο 
«Νέο Αύκειο». 

Σαν Μαθητική Αντεπίθεση αρχίσαμε 
καμπάνια στα σχολεία, προτείνοντας 
ένα πρόγραμμα αγώνων στο μαθητικό 
κίνημα, για το πώς μπορούμε να απαλ¬ 
λαγούμε από το «Νέο Αύκειο» και αυ¬ 
τούς που το επέβαλλαν στα σχολεία μας 
και στις ζωές μας. Αγώνας ενάντια στο 
«Νέο Αύκειο» σημαίνει αγώνας ενάντια 
στην κυβέρνηση, αφού αυτή είναι που 
το επέβαλε και αυτή είναι υπεύθυνη της 
άθλιας κατάστασης στην εκπαίδευση 
αλλά και γενικότερα στην κοινωνία. 

Γι’ αυτό οι αγώνες μας θα πρέπει να 
είναι μαζικοί και ενωτικοί. Για να τους 
ενώσουμε και να τους εξαπλώσουμε 
χρειαζόμαστε χρόνο για να οργανώ¬ 
σουμε την δράση μας. Πρέπει να χρησι¬ 
μοποιήσουμε το μέσο της κατάληψης σε 
κάθε σχολείο, καθώς το «Νέο Αύκειο» 
μας πνίγει ασφυκτικά κάθε χρόνο και 
κάθε περιθώριο. 

Για να σώσουμε τα σχολεία μας πρέ¬ 
πει να τα κάνουμε κέντρα αγώνα όπου 
01 μαθητές θα συζητάμε τα προβλήματά 
μας και θα οργανώνουμε τις δράσεις μας 
ενάντια στο «Νέο Αύκειο» και τη συ¬ 
γκυβέρνηση. Χρειαζόμαστε έναν συντο¬ 
νισμό των αγώνων μας για να ενώσουμε 
όλες τις καταλήψεις και να παλέψουμε 
όλοι μαζί σαν νεολαία ενάντια σ’ αυτό 
το σύστημα που μας πετάει έξω από τα 
σχολεία. 

Να δώσουμε έναν κοινό αγώνα για τα 
προβλήματά μας, διεκδικώντας δικαίω¬ 
μα στη μόρφωση και σ’ ένα αξιοπρεπές 
μέλλον. Πρέπει σε όλα τα σχολεία να 
προτείνουμε καταλήψεις διάρκειας. Με 
κοινές συνελεύσεις και συντονιστικά 
(αρχικά με τα γειτονικά σχολεία, στη 
συνέχεια με τα υπόλοιπα) να πυροδο¬ 
τήσουμε ένα μαθητικό κίνημα με ενιαία 
στάση και δράση. Να προκαλέσουμε 
την κινητοποίηση φοιτητών και εργα¬ 
ζόμενων σε μια γενικευμένη σύγκρουση 
με την κυβέρνηση και την Ε.Ε. 

Μαθητική Αντεπίθεση 

ΠΟΛΙΤΙΚΗ 


Εργατική Πάλη 7 


«Εξαγγελίες» Σαμαρά στη ΔΕΘ: Δεν έπεισαν κανέναν 


Σ τα εγκαίνια της ΔΕΘ ο πρωθυ¬ 
πουργός μίλησε σε ένα ακροα¬ 
τήριο στημένων χειροκροτητών, 
χωρίς να έχει να πει τίποτε άλλο 
εκτός από νέα παραμύθια τύπου «δποοεδδ 
δίοΓγ». Τα υποτιθέμενα επιτεύγματα της 
κυβέρνησής του: «η πιστοποίηση της βιω¬ 
σιμότητας του ελληνικού χρέους» (που θα 
εξασφαλιστεί μέσα στους επόμενους μήνες), 
«τα δύσκολα που ήδη πέρασαν», «η πορεία 
προς τη σταθερότητα», «η αρχή της διαδι¬ 
κασίας της ανάκαμψης που θα μετατραπεί 
σε σταθερή ανάπτυξη», «το τέλος της επο¬ 
χής των μνημονίων». 

Το δημόσιο χρέος, παρά τα λεγάμενα 
του πρωθυπουργού, εξακολουθεί να μεγα¬ 
λώνει και έφτασε ήδη στο 178-180% του 
ΑΕΠ. Όλοι πια παραδέχονται ότι το χρέος 
δεν είναι βιώσιμο και το νέο πακέτο «διά¬ 
σωσης», με νέο μνημόνιο, είναι δεδομένο 
όπως κι αν το ονομάσουν. Η πραγματική 
οικονομία όχι μόνο δεν μπορεί να μπει σε 
πορεία ανάπτυξης αλλά ακολουθεί πορεία 
διαρκούς υπανάπτυξης. Τα στοιχεία είναι 
αποκαλυπτικά και αδιαμφισβήτητα, με τη 
βιομηχανική παραγωγή και την οικοδομική 
δραστηριότητα να συνεχίζουν την ελεύθερη 
πτώση τους και τις εξαγωγές να μειώνονται 
(τον Απρίλη του 2014 κατά 12,4% και τον 
Μάη κατά 8,3%). 

Σε ό,τι αφορά τις φορολογικές ελαφρύν¬ 
σεις, για τις οποίες μέσω διαρροών από την 
κυβέρνηση επιχειρήθηκε να καλλιεργηθούν 
προσδοκίες το προηγούμενο διάστημα- για 
μείωση της έκτακτης εισφοράς αλληλεγγύ¬ 
ης, μείωση του ειδικού φόρου κατανάλωσης 
στο πετρέλαιο θέρμανσης, αύξηση των δό¬ 
σεων εξόφλησης ληξιπρόθεσμων οφειλών 


σε δημόσιο και ασφαλιστικά ταμεία σε πάνω 
από 100 δόσεις, μείωση του Φ.Π.Α. και σε 
άλλους τομείς εκτός από την εστίαση -αυ¬ 
τές «κόπηκαν» από τους δανειστές στη σύ¬ 
σκεψη στο Παρίσι στις 2/9, στην έδρα του 
ΟΟΣΑ. Από αυτές, μόνο η μείωση του φό¬ 
ρου στο πετρέλαιο θέρμανσης κατά 30% θα 
πραγματοποιηθεί. Οι περισσότερες δόσεις 
για τις ληξιπρόθεσμες οφειλές και η μείωση 
της εισφοράς αλληλεγγύης παραπέμφθη- 
καν στο προσχέδιο του προϋπολογισμού, 
ενώ για τους επόμενους μήνες αναβλήθη¬ 
καν η μείωση του Φ.Π.Α. σε άλλους κλά¬ 
δους και η μείωση στο φόρο εισοδήματος 
φυσικών προσώπων- η μόνη σίγουρη μείω¬ 
ση είναι του φόρου επιχειρηματικών κερδών 
στο 15% από 25% που είναι σήμερα. Όλα 
αυτά βέβαια θα εξαρτηθούν από την τρόικα. 

Η οριακή μείωση του ειδικού φόρου στο 
πετρέλαιο θέρμανσης δεν αποτελεί καμιά 
ουσιαστική ανακούφιση για τα νοικοκυριά, 
αφού με την επιβολή του, και μόνο σε Αθή¬ 
να και Θεσσαλονίκη, η κατανάλωση πετρε¬ 
λαίου μειώθηκε κατά 70%. Η δε εισφορά 
αλληλεγγύης πρόκειται να παραταθεί για 
τουλάχιστον άλλα δύο χρόνια, όπως πιέ¬ 
ζουν ΔΝΤ και τρόικα. 

Για την αντιμετώπιση της ανεργίας και 
της φτώχειας, ο πρωθυπουργός ήταν κυ¬ 
ριολεκτικά εκτός της πραγματικότητας 
που βιώνει η συντριπτική πλειοψηφία της 
ελληνικής κοινωνίας. Την ανέβαλε για τον 
φανταστικό χρόνο όπου θα έρθει η ανάπτυ¬ 
ξη. Για τώρα, έχει μόνο νέες απολύσεις στο 
δημόσιο για το 2015 και απελευθέρωση των 
ομαδικών απολύσεων στον ιδιωτικό τομέα, 
αλλαγή του συνδικαλιστικού νόμου με πε¬ 
ριορισμό και κατάργηση του δικαιώματος 


της απεργίας, πλειστηριασμούς πρώτης 
κατοικίας στο 1/3 της αξίας τους κ.α. Αυτά 
απαιτούν οι δανειστές και, όσον αφορά τις 
«κόκκινες γραμμές», αυτές δεν μπήκαν στο 
Παρίσι, ώστε να «δοθεί προτεραιότητα σε 
διαρθρωτικά μέτρα», όπως δήλωσε ο Χαρ- 
δούβελης. 

Για να αποποιηθεί το βάρος των ευθυ¬ 
νών των κομμάτων της συγκυβέρνησης, ο 
πρωθυπουργός υποστήριξε ότι ευθύνες δεν 
έχουν μόνο αυτοί που κυβέρνησαν αλλά 
και οι λαϊκιστές που δεν κυβέρνησαν. Όλοι 
«όσοι με διαδηλώσεις και απεργίες παρέ¬ 
λυαν τις πόλεις και την οικονομία», «αυτοί 
που καταλάμβαναν τα πανεπιστήμια και 
τα σχολεία και δεν τα άφηναν να λειτουρ¬ 
γούν», «αυτοί που υπεράσπιζαν τους μετα¬ 
νάστες και ενίοτε και τους τρομοκράτες» 
κ.α. Δηλαδή όλοι εκείνοι, εργαζόμενοι, νέοι 
και τα κινήματά τους, που δεν δέχτηκαν 
αδιαμαρτύρητα τη βάρβαρη επίθεση των 
κυβερνήσεων και του κεφαλαίου. Τα κόμ¬ 
ματα της αριστερός, και κυρίως ο ΣΥΡ1ΖΑ, 
καθώς προηγείται στις δημοσκοπήσεις, δεν 
ξέφυγαν από το στόχαστρο του Σαμαρά. 
Χαρακτηρίστηκαν «κολλημένα στο παρελ¬ 
θόν», «λαϊκιστικά», «οπισθοδρομικά», γιατί 
στον άλφα ή βήτα βαθμό καταγγέλλουν και 
δεν αποδέχονται την κόλαση της ανεργίας, 
της απλήρωτης εργασίας, της φτώχειας και 
της εξαθλίωσης, των χαμένων νέων γενιών 
και δεν φροντίζουν για τους τραπεζίτες το¬ 
κογλύφους και τους άλλους μαυραγορίτες. 
Επιπλέον, εκβίασε λέγοντας ότι τυχόν ανα¬ 
τροπή της κυβέρνησής του θα σημάνει το 
τέλος και την καταστροφή και εξόρκισε το 
ενδεχόμενο εκλογών αν δεν εκλεγεί Πρόε¬ 
δρος της Δημοκρατίας. 



Τέλος, επικαλέστηκε το θεάρεστο έργο 
της κυβέρνησής του, η οποία «σε σύντο¬ 
μο χρόνο διόρθωσε τις στρεβλώσεις και 
τον κρατισμό του παρελθόντος». Δεν είπε 
όμως τίποτε για τα αποτελέσματα αυτής 
της ακραίας νεοφιλελεύθερης πολιτικής 
στην οικονομία και την κοινωνία. Όμως, γι’ 
αυτό που καμάρωσε ιδιαίτερα ήταν το «κρά¬ 
τος έκτακτης ανάγκης», με την καταστολή 
των κινητοποιήσεων των εργαζομένων, την 
«τάξη μέσα στις πόλεις» και τη δικτατορική 
μορφή διακυβέρνησης με κοινοβουλευτικό 
μανδύα. 

Τελικά, οι μόνες αλήθειες του πρωθυ¬ 
πουργού ήταν: οι νέες παραχωρήσεις προς 
το κεφάλαιο, οι νέες αποκρατικοποιήσεις 
και η παράδοση του δημόσιου πλούτου 
στους αετονύχηδες, το χτύπημα των στοι¬ 
χειωδών εργατικών δικαιωμάτων μέσω της 
δημιουργίας Ειδικών Όικονομικών Ζωνών 
(με την πρώτη να ιδρύεται στη Θεσσαλο¬ 
νίκη), όπου οι εργαζόμενοι δεν θα έχουν 
κανένα απολύτως δικαίωμα, η μείωση των 
τιμολογίων της ΔΕΗ για τις ενεργοβόρες 
επιχειρήσεις κ.α. 


Ομιλία Τσίπρα στη ΔΕΘ 

Αδιέξοδα για τους εργαζόμενους, ανάγκη για αγώνες 



Η ομιλία του προέδρου του ΣΥ- 
Ρ1ΖΑ Αλέξη Τσίπρα στη Δι¬ 
εθνή Έκθεση Θεσσαλονίκης 
στις 13 Σεπτεμβρίου ήταν 
πλήρως εναρμονισμένη με τη «δεξιά στρο¬ 
φή» του κόμματος, η οποία παίρνει πλέον 
μεγάλες διαστάσεις (επίσκεψη σε Βατικανό 
κ.λπ.). Το «πνεύμα» της ομιλίας ήταν πως 
είναι δυνατή - και μάλιστα με απλά, τεχνι¬ 
κά και οικονομικά μέτρα - μια επανεκκίνη¬ 
ση της ελληνικής οικονομίας στα πλαίσια 
του καπιταλισμού, της Ε.Ε. και του Ευρώ, η 
οποία θα βασιστεί σε μια «τόνωση της ζή¬ 
τησης» και σε μια φορολογική μεταρρύθμι¬ 
ση, δίχως αγώνες, ρήξεις και συγκρούσεις. 
Μάλιστα απούσιασε οποιαδήποτε αναφορά 
στο ζήτημα του Ευρώ, αλλά και των τραπε¬ 
ζών. 

Αναλυτικά, το πρόγραμμα του ΣΥΡ1ΖΑ 
για ένα «εθνικό σχέδιο ανασυγκρότησης» 
περιλαμβάνει τέσσερις άξονες, με τα πιο 
σημαντικά για τους εργαζόμενους μέτρα να 
είναι τα εξής: 

1) Αντιμετώπιση ανθρωπιστικής κρίσης: 
δωρεάν ρεύμα και κουπόνια σίτισης σε 
300.000 νοικοκυριά, δωρεάν περίθαλψη για 
ασφαλισμένους και μη, επιδότηση ενοικί¬ 
ου στα 3 ευρώ/τ.μ., δώρο Χριστουγέννων 
στους συνταξιούχους με σύνταξη έως 700 
ευρώ το μήνα, φθηνή κάρτα μετακίνησης 
για μακροχρόνια άνεργους/φτωχούς, πε¬ 
τρέλαιο θέρμανσης στα 0,9 ευρώ/λίτρο. 


2) Μέτρα για την επανεκκίνηση της οικο¬ 
νομίας: Σύσταση επιτροπών διακανονισμού 
φορολογικών υποχρεώσεων, αντίστοιχη 
διαδικασία και για τα ασφαλιστικά ταμεία. 
Παύση ποινικών διώξεων, κατασχέσεων 
μισθών και πρώτης κατοικίας. Κατάργηση 
αυτόφωρης διαδικασίας για οφειλές προς 
το δημόσιο. Κατάργηση ΕΝΦ1Α. Αφορολό¬ 
γητο 12.000 ευρώ. Ρυθμίσεις για τα «κόκκι¬ 
να δάνεια». Επαναφορά κατώτατου μισθού 
στα 751 ευρώ. 

3) Εθνικό σχέδιο για την «ανάκτηση» της 
εργασίας: επαναφορά εργασιακής νομοθε¬ 
σίας στα προ-μνημονιακά έτη, πρόγραμμα 
300.000 θέσεων εργασίας σε δημόσιο και 
ιδιωτικό τομέα, διεύρυνση αριθμού δικαιού¬ 
χων επιδόματος ανεργίας. 

4) Θεσμικός-δη μοκρατικός μετασχη ματι- 
σμός πολιτικού συστήματος: Σταμάτημα 
των «παράνομων» απολύσεων στο δημό¬ 
σιο και επαναπροσλήψεις σ’ αυτές τις πε¬ 
ριπτώσεις. Δημοψηφίσματα και νομοθεσία 
με πρωτοβουλία των πολιτών, περιστολή 
βουλευτικής ασυλίας, νέα ΕΡΤ από μηδενι¬ 
κή βάση. 

Δεν χωράει αμφιβολία ότι πολλά απ’ 
αυτά τα μέτρα είναι σε σωστή κατεύθυνση 
και οπωσδήποτε προτίθενται να ανακουφί¬ 
σουν τους εργαζόμενους και τους άνεργους. 
Τα παπαγαλάκια των ΜΜΕ και οι μνημο- 
νιακοί των ΝΔ-ΠΑΣΌΚ, που κατέστρεψαν 
και συνεχίζουν να καταστρέφουν την οι¬ 
κονομία και τα εργατικά δικαιώματα, δεν 
έχουν κανένα δικαίωμα να ασκούν οποια¬ 
δήποτε κριτική, είτε για το «κόστος» αυτών 
των μέτρων είτε για οτιδήποτε άλλο. 

Ωστόσο, και πέρα από πολλά επιμέρους 
ζητήματα, είναι φανερό ότι: 
α) Τα παραπάνω μέτρα δεν συνιστούν σε 
καμιά περίπτωση από οικονομική άποψη 


διέξοδο από την κρίση, γιατί δεν αντιμετω¬ 
πίζουν τις αιτίες της. Δίχως τη διαγραφή του 
χρέους, την κατάργηση των μνημονίων και 
όλων των μνημονιακών νόμων, την έξοδο 
από την Ε.Ε. και το ευρώ και την εθνικοποί¬ 
ηση των τραπεζών και των τομέων-κλειδιών 
της οικονομίας κάτω από εργατικό έλεγχο, 
κανένας οικονομικός σχεδιασμός και καμιά 
«ανάπτυξη» προς όφελος των εργαζομένων 
δεν είναι δυνατή ή δεν μπορεί να αντέξει. 
β) Κανένα σχεδόν απ’ αυτά τα μέτρα δεν 
μπορεί να εφαρμοστεί δίχως να στηριχθεί 
στην κινητοποίηση των εργαζομένων, των 
ανέργων και των φτωχών λαϊκών στρωμά¬ 
των και μάλιστα με σκληρούς αγώνες και 
ρήξεις, οδηγώντας στη σύγκρουση με το 
«κράτος έκτακτης ανάγκης» και στην κα¬ 
τάληψη της εξουσίας από τους ίδιους τους 
εργαζόμενους. 

Αντί γι’ αυτά, στην ομιλία του Α. Τσίπρα 
καλλιεργήθηκαν εκ νέου οι εξής επικίνδυνες 
για τους εργαζόμενους αυταπάτες: 
α) ότι οι εργαζόμενοι μπορούν να ελπίζουν 
στους θεσμούς της Ε.Ε. και σε αστικές κυ¬ 
βερνητικές δυνάμεις ορισμένων χωρών της. 
Υποστήριξε ότι υπάρχει μια στροφή στην 
πολιτική της Ε.Ε. ενάντια στα Μνημόνια και 
κάποιου είδους (φιλολαϊκή;) «αντιπολίτευ¬ 
ση» απέναντι στη Μέρκελ, στην οποία συ¬ 
μπεριέλαβε τις «χώρες του Νότου» αλλά και 
την ίδια την Ευρωπαϊκή Κεντρική Τράπεζα, 
β) ότι τα προβλήματα θα επιλυθούν μέσω 
«διαπραγμάτευσης» μιας ισχυρής κυβέρνη¬ 
σης. Δεν υπήρξε καμία αναφορά στην ανά¬ 
γκη αγώνων και συγκρούσεων, με εξαίρεση 
τον αγώνα των καθαριστριών του υπ. Όικο- 
νομικών, και αυτή για το θέμα των «παρά¬ 
νομων» απολύσεων στο δημόσιο, 
γ) ότι η κρίση θα αντιμετωπιστεί με κριτήρια 
«ρεαλισμού», «υλοποιησιμότητας» και «κο¬ 


στολόγησης», συνεπώς όχι με την επιβολή 
των αιτημάτων και των συμφερόντων της 
μιας τάξης πάνω στην άλλη. Ό Α. Τσίπρας 
υποστήριξε μάλιστα ότι το σχέδιο που πα¬ 
ρουσίασε στη ΔΕΘ δεν ήταν αυτό που «θα 
ήθελε» ο ΣΥΡ1ΖΑ αλλά αυτό «που μπορού¬ 
σε», κοστολογώντας τα περισσότερα από 
τα μέτρα που εξέθεσε. 

δ) ότι η κρίση οφείλεται στα Μνημόνια 
(και όχι το αντίθετο, όπως ισχύει) και, κατά 
συνέπεια, πως αν «τονωθεί η ζήτηση» και 
«χαλαρώσει» η φορολόγηση θα υπάρξει 
αυτομάτως ανάπτυξη, δημιουργία θέσεων 
εργασίας κ.λπ., θέση που αγνοεί εντελώς 
τις πραγματικές αιτίες της κρίσης και κατα¬ 
στροφής, δηλαδή την καπιταλιστική οικο¬ 
νομία (λογική του κέρδους, ατομική ιδιο¬ 
κτησία, ανταγωνισμός), 
ε) ότι το χρέος μπορεί να καταστεί «βιώ¬ 
σιμο», επαναλαμβάνοντας τις επικίνδυνες 
αυταπάτες για «ευρωπαϊκή συμμαχία» με¬ 
ταξύ αστικών κυβερνήσεων, «ευρωπαϊκή 
συνδιάσκεψη για το χρέος», διαγραφή «του 
μεγαλύτερου μέρους», «περίοδο χάριτος», 
«ρήτρα ανάπτυξης», γερμανικές αποζημιώ¬ 
σεις κ.λπ. 

Όλα αυτά τα προβλήματα-αδιέξοδα του 
ΣΥΡ1ΖΑ (ειδικά η μη κατανόηση της ανά¬ 
γκης σκληρών αγώνων των εργαζομένων 
και η εμμονή στην Ε.Ε. και το ευρώ) τον 
οδηγούν σε μια λανθασμένη, οικονομικο- 
τεχνική και δια-ταξική αντίληψη για την 
αντιμετώπιση της κρίσης, και θα καταστή¬ 
σουν ανέφικτα ακόμη και τα (σωστά ως επί 
το πλείστον) μέτρα που προτείνει για την 
ανακούφιση των εργαζομένων. Η «καλύτε¬ 
ρη μέρα» που προσδοκούν οι εργαζόμενοι 
μπορεί να έρθει μόνο μέσα από τη δική τους 
συντονισμένη, μαζική και μαχητική κινητο¬ 
ποίηση. 

Σκωτία: Προσωρινή ανακούφιση των ιμπεριι 


Παρά τη μεγάλη 
διαφορά υπέρ του 
«Όχι», ίσως τώρα να 
αρχίζουν τα δύσκολα 
για τον Κάμερον 
και την κυβέρνηση. 
Οι υηοστηρικτές 
της ανεξαρτησίας 
προειδοποιούν 
για τις συνέπειες 
τυχόν αθέτησης 
των υποσχέσεων 
για μεγαλύτερη 
αυτονομία, 
ενώ ανάλογες 
παραχωρήσεις έχουν 
αρχίσει να ζητούν η 
Ουαλία και η Βόρεια 
Ιρλανδία. 

■ Γιάννης Χαλάς 


Σ τις 18 Σεπτέμβρη πραγματο¬ 
ποιήθηκε το πολυσυζητημέ¬ 
νο δημοψήφισμα σχετικά με 
την ανεξαρτησία της Σκωτί¬ 
ας. Το 55% ψήφισε υπέρ της 
παραμονής της χώρας στο Ηνωμένο Βα¬ 
σίλειο, έναντι 45% υπέρ της ανεξαρτησί¬ 
ας, αποτέλεσμα που προσέφερε σημαντι¬ 
κή ανακούφιση στον βρετανικό αλλά και 
στον διεθνή ιμπεριαλισμό. 

Η επικράτηση του «Όχι» σαφώς δεν 
προκαλεί έκπληξη, καθώς βρισκόταν 
μπροστά στη μεγάλη πλειονότητα των 
δημοσκοπήσεων. Ωστόσο, οι τεράστιες 
διαστάσεις που έλαβε το ζήτημα και η 
πλατιά λαϊκή κινητοποίηση που επιτεύ¬ 
χθηκε μέσα από την καμπάνια του «Ναι» 
- τα παραπάνω αντανακλώνται και στη 
συμμετοχή στο δημοψήφισμα, που ανήλ¬ 
θε σε 85%, ποσοστό που πολύ δύσκολα 
συναντά κανείς σε οποιαδήποτε εκλογι¬ 
κή διαδικασία της εποχής μας - αύξησαν 
κατακόρυφα τις πιθανότητες επικράτη¬ 
σης της ανεξαρτησίας. Το σύνολο των 
δυνάμεων του βρετανικού ιμπεριαλισμού 
κινητοποιήθηκε άμεσα. Ο πρωθυπουρ¬ 
γός Ντέιβιντ Κάμερον αλλά και οι ηγέτες 
των Εργατικών και των Φιλελεύθερων 
προσπαθούσαν με συνεχείς περιοδείες 
να πείσουν τους ψηφοφόρους υπέρ του 
«Όχι», ενώ παράλληλα εξαπολύθηκε 
μια εκστρατεία εκβιασμών, εφάμιλλη με 
τις πιο μαύρες στιγμές της μνημονιακής 
προπαγάνδας στη χώρα μας. Η βρετανι¬ 
κή κυβέρνηση δήλωσε ότι δεν θα επέτρε¬ 
πε στην ανεξάρτητη Σκωτία να χρησιμο¬ 
ποιεί τη λίρα στερλίνα, ενώ η Ευρωπαϊκή 
Ένωση προειδοποίησε ότι η ένταξη της 
Σκωτίας σε αυτήν θα γινόταν μόνο μετά 
από διαπραγματεύσεις από μηδενική 
βάση. Πολλές τράπεζες και μεγάλες επι¬ 
χειρήσεις απείλησαν ότι σε περίπτωση 
ανεξαρτησίας θα μετέφεραν το σύνολο 
των δραστηριοτήτων τους σε αγγλικό 
έδαφος. Έτσι, οι υποστηρικτές του «Όχι» 
κατέκλυσαν τη Σκωτία με φυλλάδια που 
μιλούσαν για το τεράστιο «ρίσκο» για τις 
συντάξεις, τις θέσεις εργασίας και τις κα¬ 
ταθέσεις, μαζί φυσικά με τα παπαγαλάκια 
των ΜΜΕ. Παράλληλα όμως με το «μα- 




στίγιο» επιστρατεύθηκε και το «καρότο». 
Ό Κάμερον δεσμεύτηκε προσωπικά για 
εξαιρετικά σημαντικές παραχωρήσεις 
στην αυτόνομη σκωτσέζικη κυβέρνηση, 
που θα αποκτούσε νέες εξουσίες και αρ¬ 
μοδιότητες, ιδιαίτερα σε θέματα φορο¬ 
λογίας και κοινωνικού κράτους. Όλα τα 
παραπάνω διαμόρφωσαν την τελική δια¬ 
φορά των δέκα μονάδων, παρότι σε αρ¬ 
κετά σημεία φαινόταν ότι το αποτέλεσμα 
θα ήταν οριακό. 

Η ανάλυση της ψήφου δείχνει μεγά¬ 
λη ταξική και ηλικιακή πόλωση. Υπέρ της 
ανεξαρτησίας ψήφισαν μαζικά τα φτωχά 
εργατικά και λαϊκά στρώματα και η νεο¬ 
λαία, ενώ κατά οι πιο εύποροι και ηλικιω¬ 
μένοι. Συντριπτικά ήταν τα ποσοστά του 
«Ναι» στις εργατικές περιοχές της Γλα- 
σκόβης, του Νταντί και άλλων μεγάλων 
πόλεων, που μαστίζονται από την ανερ¬ 
γία και τη φτώχεια. 

Όι επαναστάτες μαρξιστές δεν θεω¬ 
ρούν αυτοσκοπό τη δημιουργία πολλών 
μικρών ανεξάρτητων κρατών (το αντίθε¬ 
το, καθώς τα εθνικά σύνορα στέκονται 
εμπόδιο στην ανάπτυξη των παραγωγι¬ 
κών δυνάμεων, συνεπώς και στην πρόο¬ 
δο της ανθρωπότητας). Ωστόσο, η στάση 
τους στο εθνικό ζήτημα καθορίζεται από 
δύο θεμελιώδεις αρχές: την αναγνώρι¬ 
ση του δικαιώματος αυτοδιάθεσης κάθε 
έθνους, μικρού ή μεγάλου, και την εξέ¬ 
ταση κάθε συγκεκριμένης εθνικής υπό¬ 
θεσης με γνώμονα το συμφέρον του πα¬ 
γκόσμιου προλεταριάτου, λαμβάνοντας 
υπόψη τον εσωτερικό και διεθνή συσχε¬ 
τισμό δυνάμεων και τις επιπτώσεις στην 
εξέλιξη της ταξικής πάλης. Στην προκει¬ 
μένη περίπτωση, υπάρχουν τρεις εξαι¬ 
ρετικά σημαντικοί λόγοι που καθιστούν 
την ανεξαρτησία της Σκωτίας ευνοϊκή 
εξέλιξη για το εργατικό κίνημα: 

1 ) Θα οδηγούσε σε σημαντική αποδυ- 
νάμωση του βρετανικού ιμπεριαλισμού, 
ο οποίος, παρότι σαφώς βρίσκεται πολύ 


μακριά από την παλιά ισχύ και αίγλη του, 
παραμένει ένας εξαιρετικά επικίνδυνος 
εχθρός των εργαζομένων και πολύτιμος 
αρωγός σε κάθε δολοφονική επιχείρηση, 
ιδιαίτερα του αμερικάνικου ιμπεριαλι¬ 
σμού. Όι άγγλοι καπιταλιστές θα έχαναν 
μεταξύ άλλων ένα μεγάλο μέρος των 
κερδών από τα πετρέλαια της Βόρειας 
Θάλασσας αλλά και πολλές σημαντικές 
βάσεις του στόλου τους, ιδιαίτερα κά¬ 
ποιες τοποθεσίες που είναι ιδανικές για 
τον ελλιμενισμό πυρηνικών υποβρυχίων. 

2) Η απόσχιση της Σκωτίας θα ενθάρ- 
ρυνε εθνικά και αυτονομιστικά κινήματα 
σχεδόν σε κάθε γωνιά της ευρωπαϊκής 
ηπείρου. Όι φυγόκεντρες τάσεις και οι 
απρόβλεπτες εξελίξεις που θα πυροδο- 
τούνταν θα μπορούσαν να επιταχύνουν 
διαλυτικές διαδικασίες για την ΕΕ, το 
υπερπολύτιμο εργαλείο των ιμπεριαλι¬ 
στών, την τερατώδη μηχανή που αλέθει 
τα δικαιώματα των εργαζομένων και της 
νεολαίας σε όλη την Ευρώπη. 

3) Με τη μαζική ψήφο τους υπέρ του 
«Ναι» οι εργαζόμενοι, τα φτωχά λαϊκά 
στρώματα και η νεολαία της Σκωτίας δεν 
εξέφρασαν τόσο την αντίθεσή τους στην 
αγγλική κυριαρχία (που είναι αλήθεια ότι 
εδώ και πολλές δεκαετίες είχε πάψει να 
στηρίζεται στην εθνική καταπίεση) όσο 
το μίσος τους για τη βάρβαρη νεοφιλε¬ 
λεύθερη πολιτική που εφαρμόζουν οι 
κυβερνήσεις του Λονδίνου, συντηρητι¬ 
κές και «εργατικές». «Βάλτε τέλος στην 
κυριαρχία των Τόρηδων» (των Συντηρη¬ 
τικών) ήταν ένα από τα βασικά συνθήμα¬ 
τα της καμπάνιας του «Ναι». Όι όροι της 
ταξικής πάλης σε μια ανεξάρτητη Σκωτία 
θα ήταν πολύ διαφορετικοί και αρκετά 
ευνοϊκοί για τις δυνάμεις της αριστεράς 
και του εργατικού κινήματος. 

Παρά τη μεγάλη διαφορά υπέρ του 
«Όχι», ίσως τώρα να αρχίζουν τα δύσκο¬ 
λα για τον Κάμερον και την κυβέρνηση. 
Όι υποστηρικτές της ανεξαρτησίας προ- 

Σκωτία και Καταλανία 

πολιιική κρίση στην Ε.Ε. 


■λιστών 

ειδοποιούν για τις συνέπειες τυ¬ 
χόν αθέτησης των υποσχέσεων 
για μεγαλύτερη αυτονομία, ενώ 
ανάλογες παραχωρήσεις έχουν 
αρχίσει να ζητούν η Ουαλία και 
η Βόρεια Ιρλανδία. Η ακροδεξιά 
πτέρυγα των Συντηρητικών αντι¬ 
δρά, ζητώντας να μην ψηφίζουν 
οι μη άγγλοι βουλευτές για ζητή¬ 
ματα που αφορούν την Αγγλία, 
ενώ δεν είναι τυχαίο ότι αρκετοί 
κατηγορούν τον Κάμερον γιατί 
επέτρεψε το δημοψήφισμα! 

Πιθανότατα ο μεγάλος χαμέ¬ 
νος θα είναι το Εργατικό Κόμμα, 
που αναμένεται να υποστεί με¬ 
γάλες απώλειες στην εκλογική 
επιρροή του στη Σκωτία, που 
άλλοτε αποτελούσε το βασικό 
προπύργιό του. Αντίθετα, όλα 
τα κόμματα που τάχθηκαν υπέρ 
της ανεξαρτησίας εμφανίζουν 
ραγδαία ενίσχυση, εισπράττο- 
ντας την κοινωνική δυναμική 
που δημιούργησε η καμπάνια του 
«Ναι». Το Εθνικό Κόμμα Σκωτί¬ 
ας - κόμμα σοσιαλδημοκρατικής 
κατεύθυνσης που κατέχει την 
πλειοψηφία στην αυτόνομη σκω- 
τσέζικη βουλή - διπλάσιασε τα 
μέλη του από 25 σε 50 χιλιάδες. 
Μεγάλη ευκαιρία παρουσιάζεται 
και για το Σοσιαλιστικό Κόμμα 
Σκωτίας (δδΡ), που δέχθηκε δύο 
χιλιάδες αιτήματα για νέα μέλη. 
Το δδΡ ήταν ένα από τα κόμματα 
που συμμετείχαν στην ευρωπα¬ 
ϊκή αντικαπιταλιστική αριστε¬ 
ρά και στα οποία εφαρμόστηκε 
η εγκληματική όσο και πλήρως 
αναποτελεσματική πολιτική της 
ηγεσίας της Ενιαίας Γραμματεί¬ 
ας της Διεθνούς για αυτοδι¬ 
άλυση των τμημάτων της μέσα 
σε «πλατιά αντικαπιταλιστικά 
κόμματα». Παρά τις πολύ καλές 
προοπτικές που είχε πριν μια 
δεκαετία περίπου, γρήγορα βυ¬ 
θίστηκε σε διαλυτική κρίση και 
εσωτερικά σκάνδαλα, παρελθόν 
που σίγουρα θα δυσκολέψει την 
προσπάθειά του για ανάκαμψη. 
Σαφώς πιο ελπιδοφόρες είναι οι 
διεργασίες για την ίδρυση νέου 
κόμματος από τη νέα γενιά ακτι- 
βιστών του κινήματος και ομά¬ 
δες της άκρας αριστεράς, που 
προσπάθησαν να δώσουν πιο 
ριζοσπαστικό τόνο στην καμπά¬ 
νια του «Ναι», στα πρότυπα του 
ισπανικού Ροάειηοδ. Σε κάθε πε¬ 
ρίπτωση, και στη Σκωτία η νικη¬ 
φόρα προοπτική για τους εργα¬ 
ζόμενους και τη νεολαία περνάει 
μέσα από την οικοδόμηση μιας 
ισχυρής επαναστατικής δύναμης. 


Κηηιλονίιΐ: Το Ύσππο Χοίρε του «Ενιαίου και Αδυιίρετου Ιοπανικοΰ Ιτέηυυιος»; 


Δ ύσκολα βρίσκει κανείς 
στη σύγχρονη ιστορία του 
Ισπανικού Κράτους μια 
πολιτική κρίση ανάλογων 
διαστάσεων με τη σημε¬ 
ρινή. Όλοι οι σταθερο¬ 
ποιητικοί παράγοντες της μεταφρανκικής 
μεταπολίτευσης, της λεγάμενης «εθνικής 
συμφιλίωσης» που εκφράστηκε με το Σύ¬ 
νταγμα του 1978, βρίσκονται σε τρομα¬ 
κτική κρίση. Η οικονομική κρίση και η 
άνοδος των αγώνων έχουν διαρρήξει μάλ¬ 
λον ανεπανόρθωτα τις σχέσεις των μαζών 
με τα κόμματα του κεφαλαίου και το αστι¬ 
κό πολιτικό προσωπικό: αμφισβήτηση της 
μοναρχίας, αμφισβήτηση του «ενιαίου και 
αδιέρετου Ισπανικού Κράτους», υποβάθ- 
μιση του ρόλου της καθολικής εκκλησίας, 
διάλυση της σοσιαλδημοκρατίας, αναζω¬ 
πύρωση του εθνικού ζητήματος, ιστορική 
άνοδος της αριστεράς, ανασυγκρότηση/ 
ανασύνθεση του εργατικού κινήματος. 

Σε όλα αυτά πρέπει να προστεθεί ο 
άμεσος κίνδυνος διάσπασης του Λαϊκού 
Κόμματος (μεγάλη δεξαμενή σκοταδι- 
στικών ακροδεξιών οργανώσεων) μετά 
απ’ την αποτυχία του Ραχόι να επιβάλλει 
νομοσχέδιο του υπουργείου δικαιοσύνης 
για την απαγόρευση των εκτρώσεων. Για 
εννέα συνεχόμενους μήνες δόθηκε σκλη¬ 
ρή μάχη στον δρόμο με διαδηλώσεις κατά 
του αντιδραστικού νομοσχεδίου, αλλά και 
υπέρ του (ακροδεξιά, καθολικές οργανώ¬ 
σεις), με νίκη του κινήματος για την ελεύ¬ 
θερη πρόσβαση στην έκτρωση, που είχε 
σαν αποτέλεσμα να παραιτηθεί ο υπουρ¬ 
γός δικαιοσύνης Γαγιαρδόν και να ξεσπά¬ 
σει η κρίση στο Λαϊκό Κόμμα. 

Αυτοί οι παράγοντες συνδυάζονται σ’ 
ένα εκρηκτικό μίγμα, που κορυφώνεται 
στον αγώνα του καταλανικού προλετα¬ 
ριάτου για διεξαγωγή δημοψηφίσματος 
ανεξαρτησίας απ’ το Ισπανικό Κράτος. Το 
καταλάνικο προλεταριάτο (ιστορικό προ¬ 


ϊόν του σημαντικότερου βιομηχανικού κέ¬ 
ντρου της Ισπανίας), το πιο συγκεντρωμέ¬ 
νο και οργανωμένο στην Ιβηρική χερσό¬ 
νησο, ιστορικά έχει συνδέσει την πάλη του 
ενάντια στην καπιταλιστική εκμετάλλευ¬ 
ση με την πάλη για την εθνική του αυτο¬ 
διάθεση. Πρόκεται για μια μια σύγκρουση 
τεραστίων διαστάσεων, που τραντάζει εκ 
βάθρων τα θεμέλια του ισπανικού κράτους 
(«Μια Πατρίδα - ΈναΈθνος») και η έκβα¬ 
ση της θα επηρεάσει καθοριστικά τους 
ταξικούς συσχετισμούς σε όλη την Ε.Ε. 
Ένα πρωτοφανής σε μαζικότητα κίνημα 
τα τελευταία 3 χρόνια, που συνδυάζει 
τις εργατικές διεκδικήσεις (χρέος, ανερ¬ 
γία, απολύσεις, περικοπές, καταστολή) με 
την κρατική ανεξαρτησία, κορυφώθηκε 
στις 11 Σεπτεμβρίου, στην Εθνική Ημέρα 
της Καταλανίας [1] με περισσότερο από 
1,8 εκ. διαδηλωτών να συγκεντρώνονται 
στην Βαρκελώνη. 

Κάτω από το βάρος του κινήματος, ο 
πρόεδρος της αυτόνομης καταλανικής 
κυβέρνησης Αρτούρ Μας και το κόμμα 
του Σύγκλιση και Ενότητα (Όίυ, 50 έδρες, 
30,7%) αναγκάστηκαν να προχωρήσουν 
στη ρήξη με τη Μαδρίτη. Μπροστά και 
στον αυξανόμενο φόβο από την άνοδο 
της Αριστεράς και των εταίρων του στην 
ση μερινή κυβέρνηση (Ρεπούμπλικανική 
Καταλανική Αριστερά / ΕΚΌ, 21 έδρες, 
13,7% και Υποψηφιότητα Λαϊκής Ενότη¬ 
τας / ΌυΡ , 3 έδρες, 3,47%) κατέθεσε στην 
καταλανική Βουλή νόμο για την οργά¬ 
νωση Δημοψηφίσματος στις 9 Νοέμβρη. 
Ο νόμος ψηφίστηκε με τεράστια πλειο¬ 
ψηφία (106 υπέρ, 28 κατά) καθορίζοντας 
και τα δύο ερωτήματα του δημοψηφίσμα¬ 
τος: «Ναι» ή «Όχι» η Καταλονία να γίνει 
κράτος, και αν «Ναι», αν θα είναι ή όχι 
ανεξάρτητο κράτος. Στις 27/9, ο Μας υπέ¬ 
γραψε διάταγμα για επικύρωση του νό¬ 
μου, προκαλώντας άμεση αντίδραση της 
Μαδρίτης. Συγκλήθηκε έκτακτο Υπουργι¬ 


κό Συμβούλιο τη Δευτέρα 29/9, το οποίο 
προσέφυγε στο Συνταγματικό Δικαστή¬ 
ριο (ΣΔ) κατά του δημοψηφίσματος. Σε 
χρόνο ρεκόρ λίγων ωρών, το ΣΔ έβγαλε 
«αντισυνταγματικό» τη διεξαγωγή δημο¬ 
ψηφίσματος, επικαλούμενο το άρθρο 155 
[2] του Ισπανικού Συντάγματος του 1978. 
Έκτοτε η κατάσταση περιπλέχθηκε. Νέες 
μεγάλες διαδηλώσεις στην Βαρκελώνη και 
σ’ όλη την Καταλονία, οργανωμένες κυρί¬ 
ως απ’ την Αριστερά, ζητούν να αψηφή¬ 
σει η κυβέρνηση την απόφαση του ΣΔ και 
να στήσει τις κάλπες. Ό Μας, που εξαρ¬ 
χής είχε επισημάνει ότι το δημοψήφισμα 
θα πραγματοποιηθεί «μόνο αν υπάρχουν 
δημοκρατικές εγγυήσεις», προσπαθεί να 
ισορροπήσει ανάμεσα στη Μαδρίτη και 
την πίεση του κινήματος, που προχωρά 
και με νέες μορφές πάλης (κατασκήνωση 
στην Πλατεία Καταλούνια στις 2/10). Για 
ν’ αποφύγει μια ανοιχτή κυβερνητική κρί¬ 
ση και τις πρόωρες εκλογές, για τις οποί¬ 
ες ήδη γίνεται λόγος, ο Μας με διάταγμα 
στις 2/10 δημιούργησε μια επταμελή «Επι¬ 
τροπή Ελέγχου της Λαϊκής Διαβούλευ- 
σης», προσπαθώντας να κερδίσει χρόνο 
και να καθησυχάσει το κίνημα. Πάντως, 
όποιες κι αν είναι οι εξελίξεις το αμέσως 
επόμενο διάστημα, σίγουρα τα πράγματα 
δεν θα καθοριστούν σε κοινοβουλευτικό 
επίπεδο. 

Η ριζοσπαστικοποίηση των μαζών 
στην Καταλονία οδηγεί στην ανάδειξη 
δυνάμεων που μπορούν να υπερφαλαγγί¬ 
σουν τη συμβιβαστική πολιτική της ντό¬ 
πιας αστικής τάξης και την επιβολή μιας 
«νέας ταξικής ειρήνης» με καταλανικά 
χρώματα. Όι δυνατότητες για την εφαρ¬ 
μογή μιας επαναστατικής πολιτικής, που 
θα συνδυάζει το δικαίωμα στην αυτοδιά¬ 
θεση του καταλανικού λαού, με την προο¬ 
πτική της σοσιαλιστικής επανάστασης και 
την διεθνιστική αλληλεγγύη των λαών 
της Ευρώπης, είναι μεγάλες. 



Σ ημειώσεις 

[1] Στις 11 Σεπτεμβρίου 1714 το Πριγκιπάτο 
της Καταλονίας (ανήκε στο βασίλειο της Αρα- 
γονίας) ηττήθηκε ύστερα από πολιορκία 14 
μηνών από τον οίκο των Βουρβόνων και τον 
Φίλιππο Ε' της Ισπανίας κατά τον Πόλεμο της 
Ισπανικής Διαδοχής (1701 -14). Η ήττα επέφε¬ 
ρε πλήρη υποταγή στο Στέμμα και απαγόρευ¬ 
ση της καταλανικής γλώσσας, η οποία με μικρά 
κενά κατά τη διάρκεια του 19’'' και 20ου αιώ¬ 
να (με πιο φωτεινή την περίοδο της Ισπανικής 
Επανάστασης 1936-39) κράτησε μέχρι την 
πτώση της δικτατορίας του Φράνκο το 1975. 

[2] Άρθρο 155: Αν μια Αυτόνομη Κοινότητα 
δεν εκπληρώνει τις υποχρεώσεις του Συντάγ¬ 
ματος ή άλλους νόμους που το επιβάλλουν, ή 
ενεργεί με τρόπο που βλάπτει σοβαρά το γενι¬ 
κό συμφέρον της Ισπανίας, η Κυβέρνηση, με 
την απόλυτη πλειοψηφία της Γερουσίας, μπο¬ 
ρεί να πάρει τα αναγκαία μέτρα για να την 
υποχρεώσει στη βίαιη εκπλήρωση αυτών των 
υποχρεώσεων ή του αναφερθέντος γενικού 
συμφέροντος. 

10 Εργατική Πάλη 


ΔΙΕΘΝΗ 


Οκτώβριος 2014 


Σύνοδο^ ΝΑΤΟ 

Προετοιμασία Ποαεμου 

■ Άγγελος Φονρνοτζής 



Η διαρκής προσπάθεια των 
αμερ ικανών ιμπερ ιαλιστών 
(σε συνεργασία με την ΕΕ) 
για την περικύκλωση της 
Ρωσίας και της Κίνας βρί¬ 
σκεται πλέον σε κρίσιμο σημείο. Η πολιτι¬ 
κή, οικονομική και στρατιωτική αντιπαρά¬ 
θεση που εκτυλίσσεται στην Ουκρανία είναι 
μια εικόνα από το άμεσο μέλλον του πλα¬ 
νήτη. Αφού τα προηγούμενα σχέδια των 
ΗΠΑ (Νέα Τάξη Πραγμάτων, Πόλεμος ενά¬ 
ντια στην «Τρομοκρατία») δεν μπόρεσαν να 
ανακόψουν την οικονομική γιγάντωση της 
Κίνας και, κατά δεύτερον, των άλλων ΒΚΙΟδ 
(αναπτυσσόμενες χώρες), τώρα πλησιάζει η 
ώρα των όπλων. ΗΠΑ και ΕΕ οργάνωσαν 
το φασιστικό πραξικόπημα στην Ουκρανία 
με μοναδικό σκοπό να ολοκληρώσουν την 
περικύκλωση της Ρωσίας (ήδη ελέγχουν αρ¬ 
κετές μαριονέτες, πρώην Σοβιετικές Δημο¬ 
κρατίες, όπως η Γεωργία). Η αποτυχία των 
φασιστών του Κιέβου να συντρίψουν στρα¬ 
τιωτικά τους αντιφασίστες αυτονομιστές 
των ανατολικών περιοχών, παρά τη βοήθεια 
της ΟΙΑ και των μισθοφόρων της, οδηγεί σε 
αποφάσεις για στρατιωτικοποίηση της περι¬ 
οχής, υπό την ομπρέλα του ΝΑΤΟ και των 
αναβαθμισμένων αρμοδιοτήτων του. 

Ήδη από το καλοκαίρι, ο Γ.Γ. του ΝΑΤΟ 
Ράσμουσεν είχε προαναγγείλει την ενεργό 
στρατιωτική παρουσία του αντιδραστικού 
οργανισμού στην περιοχή, καθώς και την 
αύξηση των κονδυλίων για τη στρατιωτική 
ενίσχυσή του. Χαρακτηριστικά δήλωσε: «Η 
ασφάλεια είναι σαν την ασφάλιση - για να 
έχεις την καλύτερη θα πρέπει να πληρώσεις 
κάτι παραπάνω. Βρισκόμαστε αντιμέτωποι 
με μια νέα κατάσταση και το αντίτιμο είναι 
υψηλότερο». 

Οι αποφάσεις της Συνόδου 

Η Σύνοδος του ΝΑΤΟ (28 κράτη-μέλη) 
πραγματοποιήθηκε την πρώτη εβδομάδα 
του Σεπτέμβρη στην Ουαλία. Οπως ήταν 
φυσικό, στο επίκεντρο των συζητήσεων 
βρέθηκαν η Ουκρανία και η επαναδραστη- 
ριοποίηση του οργανισμού σε Συρία-Ιράκ- 
Αιβύη-Αφρική, με πρόσχημα την αντιμετώ¬ 
πιση των τζιχαντιστών. 

Έτσι αποφασίστηκε η δημιουργία Νατο- 
ίκής Δύναμης Ετοιμότητας, με τουλάχιστον 
4.ΘΘΘ στρατιώτες, πλήρη υποστήριξη από 
αέρα και θάλασσα και δυνατότητα ταχείας 
ανάπτυξης μέσα σε λίγες μέρες και όχι εβδο¬ 
μάδες, όπως ίσχυε μέχρι τώρα. Επίσης, απο¬ 
φασίστηκε η μόνιμη στρατιωτική παρουσία 
του ΝΑΤΟ στην ανατολική Ευρώπη. 

Είναι χαρακτηριστικό το απόσπασμα 
της ανακοίνωσης του Ράσμουσεν: «Θα δια¬ 
τηρήσουμε συνεχή παρουσία και δραστηρι¬ 
ότητα σε αέρα, γη και θάλασσα στον ανατο¬ 
λικό τομέα της συμμαχίας, με στάθμευση εκ 
περιτροπής στις χώρες της περιοχής. Έχου¬ 
με ήδη μια Δύναμη Αντίδρασης του ΝΑΤΟ. 
Είναι μια πολυεθνική δύναμη, με επίγειες, 
εναέριες και θαλάσσιες δυνάμεις, μαζί και 
ειδικές δυνάμεις. Μπορεί να αναπτυχθεί 
σε οποιοδήποτε μέρος του κόσμου, για τη 
συλλογική άμυνα και τη διαχείριση κρίσε¬ 
ων. Συμφωνήσαμε να δημιουργήσουμε μια 
αιχμή δόρατος στο εσωτερικό της Δύναμης 
Αντίδρασης, μια μεγάλη Δύναμη Ετοιμότη¬ 
τας, που θα είναι σε θέση να αναπτυχθεί σε 
πολύ σύντομο χρονικό διάστημα. Για τη δι¬ 
ευκόλυνση με ενισχύσεις, θα στήσουμε επί¬ 
σης ένα κέντρο διοίκησης και ελέγχου στον 
Ανατολικό Τομέα της Συμμαχίας». 

Είναι λοιπόν ολοφάνερη η νατοϊκή στό- 


χευση προς τη Ρωσία και την Ασία γενικό¬ 
τερα. Οι υπόλοιπες αποφάσεις συμπληρώ¬ 
νουν το παζλ της νέας επιθετικότητας των 
δυτικών ιμπεριαλιστών: 
α) Αύξηση των κρατικών δαπανών για 
στρατιωτικούς εξοπλισμούς όλων των κρα¬ 
τών-μελών. Επιση μαίνεται πως πρέπει να 
καλυφθεί το κενό είκοσι χρόνων από την 
πτώση του Ανατολικού Μπλοκ και το τέλος 
του Ψυχρού Πολέμου, όπου μειώθηκαν οι 
στρατιωτικές δαπάνες, πράγμα που έδω¬ 
σε τη δυνατότητα στην Κίνα να πλησιάσει 
απειλητικά τα στρατιωτικά επίπεδα των Δυ¬ 
τικών. 

β) Στις στρατιωτικές επιχειρήσεις να συμμε¬ 
τέχουν όλα ανεξαιρέτως τα κράτη-μέλη της 
συμμαχίας, δηλαδή να συμμετέχουν όλοι 
στο οικονομικό και πολιτικό κόστος των 
όποιων επιλογών της ηγεσίας του ΝΑΤΟ, 
δηλαδή των ΗΠΑ. 

γ) Να προετοιμαστεί η ένταξη στο ΝΑΤΟ 
της Γεωργίας και του Μαυροβούνιου. Να 
ξεκινήσουν άμεσα οι συζητήσεις για μελλο¬ 
ντική ένταξη της Ουκρανίας, της Μολδαβί¬ 
ας και της Ιορδανίας. 

δ) Να υλοποιηθεί νέα νατοϊκή επιχείρηση 
στο Αφγανιστάν το 2Θ15, με πρόσχημα την 
«ασφάλεια» της χώρας που οι ίδιοι κατα¬ 
στρέψανε. Αυτό οφείλεται και στις βλέψεις 
της Ρωσίας να συνάψει σχέσεις με το Αφγα¬ 
νιστάν και να συμμετέχει στην ανοικοδόμη¬ 
ση των υποδομών του! 
ε) Δράση του ΝΑΤΟ σε Ιράκ, Αιβύη και 
Συρία με πρόσχημα την αντιμετώπιση των 
τζιχαντιστών (που οι ίδιοι εξόπλισαν για να 
χτυπήσουν τον Ασαντ). 
στ) Συνεργασία για την αντιμετώπιση 
«απειλών» στο διαδίκτυο. Ουσιαστικά πρό¬ 
κειται για προγράμματα κατασκοπίας κατά 
των βασικών αντιπάλων και αντιμετώπιση 
των αντίστοιχων προγραμμάτων Κίνας και 
Ρωσίας. 

ζ) Προώθηση της αντιπυραυλικής άμυνας/ 
ασπίδας, ειδικά στην ανατολική Ευρώπη. 

Στο τέλος της Συνόδου, οι υπουργοί 
Αμυνας των κρατών-μελών του ΝΑΤΟ 
συναντήθηκαν με τους ομόλογούς τους 
από 24 χώρες-«φίλους» του ΝΑΤΟ (Αρ¬ 
μενία, Αζερμπαϊτζάν, Αυστρία, Αυστραλία, 
Βοσνία, Γεωργία, Φινλανδία, Ιρλανδία, Ια¬ 
πωνία, Καζακστάν, Μολδαβία, Μογγολία, 
Μαυροβούνιο, Μπαχρέιν, Μαρόκο, Ηνωμέ¬ 
να Αραβικά Εμιράτα, Νέα Ζηλανδία, Νότια 
Κορέα, Σερβία, Σουηδία, Ελβετία, ΠΓΔΜ, 
Ουκρανία). Από αυτές ζητήθηκε να ενισχύ¬ 
ουν οικονομικά και στρατιωτικά τις επιχει¬ 
ρήσεις του ΝΑΤΟ όποτε τους ζητηθεί, όπως 
με τη λεγόμενη συμμαχία για την αντιμετώ¬ 
πιση του Ισλαμικού Κράτους. 

Η Συγκυβέρνηση, πιστό σκυλί! 

Σαμαράς, Βενιζέλος και Αβραμόπουλος 
συμμετείχαν στη Σύνοδο εκ μέρους της Ελ¬ 
λάδας, παίζοντας, όπως πάντα, τον ρόλο 
του πιστού σκυλιού των ιμπερ ιαλιστών. Ήδη 
από το καλοκαίρι είχαν πάρει θέση πλήρους 
υποστήριξης της φασιστικής κυβέρνησης 
του Κιέβου (όπως και όλη η ΕΕ) και δεν 
δίστασαν να στείλουν ελληνικά πλοία στη 
Μαύρη Θάλασσα, συμμετέχοντας στον 
αποκλεισμό της Ρωσίας. Στη συνάντησή 
του με τον αμερικανό υπουργό Αμυνας, τον 
Αύγουστο, ο Αβραμόπουλος δήλωνε ότι «η 
χώρα μας αποτελεί το οχυρό της Δύσης και 
τον κυματοθραύστη ανάσχεσης της πλημ¬ 
μυρίδας του εξτρεμισμού, του θρησκευτικού 
σκοταδισμού και της κατάλυσης των θεμε¬ 
λιωδών ελευθεριών» και ότι «Η παγκόσμια 


σταθερότητα χρειάζεται τη δυτική παρου¬ 
σία. Το πιο επικίνδυνο σήμα που μπορούμε 
να δώσουμε στον κόσμο είναι ότι οι ΗΠΑ 
και η Ευρώπη δεν είναι αποφασισμένες να 
δράσουν για να υπερασπιστούν τα συμφέ- 
ροντά τους στην περιοχή όσον αφορά την 
ασφάλεια. Η Ευρώπη πρέπει να αναλάβει 
τις ευθύνες της, να συμβάλει στην αποστο¬ 
λή της Ατλαντικής Συμμαχίας και στις στο- 
χευμένες στρατιωτικές επεμβάσεις». 

Βασιλικότεροι του Βασιλέως, λοιπόν, οι 
πολιτικοί εκπρόσωποι της ελληνικής αστι¬ 
κής τάξης, που ελπίζει πως η πλήρης ευ¬ 
θυγράμμισή της με τους ιμπεριαλιστικούς 
σχεδιασμούς θα της αποφέρει κάποια ξερο¬ 
κόμματα, όπως ευνοϊκή χάραξη της ΑΟΖ, 
αγωγούς φυσικού αερίου Αζερμπαϊτζάν-Ελ- 
λάδας, ευνοϊκή μεταχείριση στο θέμα του 
χρέους. Η αλήθεια είναι πως τίποτα από 
αυτά δεν πρόκειται να συμβεί. Κανένας δεν 
δίνει σημασία στους «ζητιάνους» της Ευρώ¬ 
πης, όπως μας αποκαλούν οι γερμανοί ιμπε¬ 
ριαλιστές. Τα όποια ψίχουλα για κάποιους 
έλληνες καπιταλιστές, θα σημάνουν δυσβά- 
σταχτες καταστροφές (οικονομικές, και όχι 
μόνο) για τον ελληνικό λαό. 

Απογοητευτική είναι και η στάση του 
ΣΥΡΙΖΑ. Τη στιγμή που αμερικάνοι και ευ- 
ρωπαίοι ιμπεριαλιστές, σε ανοιχτή συνερ¬ 


γασία με φασίστες, επιτίθενται παντού (από 
τη Βενεζουέλα και την Ουκρανία ως την 
Αφρική), ο Τσίπρας δηλώνει πριν τις ευρωε¬ 
κλογές ότι «η χώρα ανήκει στο δυτικό πλαί¬ 
σιο, ανήκει στην ΕΕ, στο ΝΑΤΟ, αυτό δεν 
αμφισβητείται (...) με απασχολεί η χώρα σε 
αυτή την κρίσιμη γεωπολιτική συγκυρία να 
έχει συμμάχους ισχυρές χώρες που παίζουν 
ρόλο στα γεωπολιτικά πράγματα». Δηλαδή 
μια κυβέρνηση ΣΥΡΙΖΑ, που δεν αμφισβη¬ 
τεί την ΕΕ και το ΝΑΤΟ, θα στέλνει ελλη¬ 
νικά στρατεύματα ως τμήμα των νατοϊκών 
μας υποχρεώσεων να βομβαρδίζουν τους 
Ουκρανούς αντιφασίστες; 

Η δομική κρίση του καπιταλισμού σε πα¬ 
γκόσμιο επίπεδο και η κατάρρευση-χρεοκο¬ 
πία της Ελλάδας μας φέρνουν μπροστά σε 
πολέμους και καταστροφές. Η μόνη ελπίδα 
είναι το εργατικό κίνημα, χωρίς αυταπάτες, 
να παλέψει για την ανατροπή των αντεργα- 
τικών-αντιδραστικών κυβερνήσεων σε κάθε 
χώρα και ειδικά στην Ελλάδα. Με βάση την 
ταξική και διεθνιστική αλληλεγγύη, να στα¬ 
ματήσει τους ιμπεριαλιστικούς-πολεμικούς 
σχεδιασμούς, να υποστηρίξει τους δοκιμα¬ 
ζόμενους λαούς και κινήματα, να απεμπλέ- 
ξει κάθε χώρα από τους αντιδραστικούς 
μηχανισμούς του κεφαλαίου, ΝΑΤΟ και ΕΕ. 


ΣΥΝΟΔΟΣ ΤΟΥ ΟΡΓΑΝΙΣΜΟΥ ΣΥΝΕΡΓΑΣΙΑΣ ΤΗΣ ΣΑΓΚΑΗΣ (Ο.Σ.Σ.) 


Α πό το 2ΘΘ1 λειτουργεί 
ο Ο.Σ.Σ., με συμμετοχή 
των Κίνας, Ρωσίας, Κα¬ 
ζακστάν, Τατζικιστάν, 
Κιργιστάν, Ουζμπεκι¬ 
στάν. Ο οργανισμός έχει σκοπό την 
προάσπιση των συμφερόντων Κίνας 
και Ρωσίας ενάντια στους δυτικούς 
ιμπεριαλιστές. Στις συσκέψεις του κα¬ 
λούνται ως παρατηρητές πολλές ασι¬ 
ατικές χώρες. Από το 2ΘΘ1, ως στόχος 
του οργανισμού τέθηκε «η ασφάλεια 
στην περιοχή και η αντιμετώπιση των 
εξτρεμιστικών-αυτονομιστικών κινη¬ 
μάτων στην Ασία». Οι εξελίξεις των 
τελευταίων χρόνων και ειδικά στην 
Ουκρανία οδηγούν σε ταχεία συνερ¬ 
γασία Ρωσίας-Κίνας ενάντια στις 
ΗΠΑ και τους συμμάχους τους (βλ. 
ΝΑΤΟ). Στην τελευταία Σύνοδο του 
καλοκαιριού με τίτλο «Συνέδριο για 
την Αλληλεπίδραση και τα Μέτρα Οι¬ 
κοδόμησης Εμπιστοσύνης στην Ασία» 
συμμετείχαν 24 χώρες (ως παρατηρη¬ 
τές παρέστησαν η Ινδία, το Πακιστάν, 
το Ιράν, η Μογγολία και ως καλεσμέ¬ 
νοι η Τουρκία, η Ν. Κορέα, η Ταϋλάν- 
δη, το Αφγανιστάν, το Τουρκμενιστάν 
κ.α.). Κίνα και Ρωσία ξεκαθάρισαν 
πως πρέπει οι Ασιατικές Δυνάμεις να 
αναλάβουν την ασφάλεια της περιο¬ 
χής, κρατώντας μακριά την επιρροή 
των ΗΠΑ. Ανακοίνωσαν τη δημιουρ¬ 
γία στρατιωτικής «δύναμης ταχείας 
επέμβασης», που θα μπορεί να δρα σε 
όλο τον πλανήτη για την προάσπιση 
των συμφερόντων τους. Δημιουργεί- 
ται δηλαδή ένα ρωσο-κινέζικο ΝΑΤΟ. 
Αυτή η ανακοίνωση ήρθε ως επιστέ¬ 
γασμα των μεγάλων εξοπλιστικών 
προγραμμάτων της Κίνας (ειδικά στην 
κατασκευή στόλου) και των μεγάλων 
κοινών στρατιωτικών ασκήσεων με τη 
Ρωσία. 

Η Ρωσία βοηθάει στον εκσυγχρο¬ 
νισμό του κινέζικου στρατού και η 



Κίνα τη στηρίζει οικονομικά (βλ. την 
πρόσφατη μεταξύ τους συμφωνία για 
την αγορά ενέργειας αξίας 4ΘΘ δις). 
Η τεράστια οικονομική δύναμη της 
Κίνας, με τον γιγάντιο συμβατικό 
στρατό, σε συνδυασμό με την πυρηνι¬ 
κή δύναμη της Ρωσίας, δημιουργούν 
ένα ισχυρό αντίπαλο δέος απέναντι 
σε ΗΠΑ-ΕΕ, όχι μόνο σε στρατιωτικό 
αλλά και σε οικονομικό και πολιτικό 
επίπεδο. Ήδη έχουν ανακοινώσει τη 
δημιουργία δικής τους Παγκόσμιας 
Τράπεζας και Νομισματικού Ταμείου, 
που θα δανείζει/στηρίζει φθηνότερα 
χώρες που έχουν ανάγκη και χωρίς να 
επιβάλλει εξοντωτικά προγράμματα 
λιτότητας, ενώ ήδη πραγματοποιούν 
τις μεταξύ τους συναλλαγές στα δικά 
τους νομίσματα και εκτός δολαρίου. 
Αυτό προσπαθούν να το επεκτείνουν 
στις συναλλαγές τους με όλες τις ασι¬ 
ατικές χώρες. 

Σχηματίζονται λοιπόν δύο καπι¬ 
ταλιστικά μπλοκ στον πλανήτη, με 
γιγάντια οικονομική και στρατιωτική 
δύναμη. Αν το εργατικό κίνημα δεν 
ανατρέψει στο εσωτερικό των χωρών 
αυτές τις μισάνθρωπες εξουσίες, μια 
πιθανή σύγκρουσή τους δεν απειλεί 
μόνο με γιγάντιες απώλειες αλλά με 
καταστροφή του ανθρώπινου είδους 
και του πλανήτη. 

ΙΡΑΚ 

Στο έλεος των τζιχαντιστών και 
της ιμπεριαλιστικής «ανθρωπιστικής βοήθειας» 



Ο ι ΗΠΑ έσπευσαν άρον-άρον να επέμ- 
βουν ξανά στο Ιράκ για να ανακόψουν 
την επέλαση του Ισλαμικού Κράτους 
(ΙΚ), της ακραίας σουνιτικής οργάνωσης 
που χρηματοδότησε, εξόπλισε και εξέθρεψε ο ιμπερι¬ 
αλισμός και οι υπηρέτες του στη Μ. Ανατολή. Μετά 
από δύο μήνες αμερικανικής «βοήθειας», το Ιράκ 
βυθίζεται στο χάος και βρίσκεται στα πρόθυρα της 
οριστικής του διάλυσης. Ήδη μετρά πάνω από 4.ΘΘΘ 
νεκρούς (από τον Ιούνιο) και 1,2 εκατομμύρια εκτοπι¬ 
σμένους. Παρά μάλιστα την ανάληψη διεθνούς δρά¬ 
σης από πλήθος «προθύμων», δυτικών κυρίως, χωρών 
για την αντιμετώπιση των φανατικών τζιχαντιστών, 
τα πλήγματα που έχει δεχτεί το ΙΚ δεν μπορούν να θε¬ 
ωρηθούν καίρια, αφού η υποχώρησή τους στην ιρακι- 
νή επικράτεια είναι μικρή και ίσως αναστρέψιμη, ενώ 
εξακολουθούν να σαρώνουν στα συριακά εδάφη. Το 
σκηνικό αστάθειας, αντικρουόμενων συμφερόντων 
και γενικής πολεμικής σύρραξης που διαμορφώνεται 
στην περιοχή μόνο ανησυχία μπορεί να προκαλεί. 

Επέμβαση Πανικού 

Ο Ομπάμα σύρθηκε σε επέμβαση, όταν η επέλαση 
του ΙΚ απείλησε τη Βαγδάτη και το φιλοδυτικό ιρα- 
κινό Κουρδιστάν και μαζί τους τις όποιες ισορροπίες 
είχαν καταφέρει να δημιουργήσουν οι Αμερικανοί για 
να ελέγχουν το Ιράκ πριν αποχωρήσουν από τη χώρα. 
Αντίθετα από τις προηγούμενες αμερικανικές επεμβά¬ 
σεις, που είχαν σχεδιαστεί με λεπτομέρεια προσβλέπο- 
ντας στον έλεγχο περιοχών, κοιτασμάτων πετρελαίου 
και ζωνών επιρροής, τώρα δεν υπάρχει ούτε προκα¬ 
θορισμένο σχέδιο ούτε συγκεκριμένοι στόχοι. Υπάρ¬ 
χει μόνο μια πανικόβλητη προσπάθεια να φρενάρουν 
τη νέα απειλή. Αν σκεφτεί κανείς ότι οι προηγούμενες 
«μελετημένες» επεμβάσεις οδήγησαν σε πανωλεθρία 
των ιμπεριαλιστών και των σχεδιασμών τους, κατα¬ 
στροφή ολόκληρων χωρών, πλήρη αποσταθεροποίη¬ 
ση και ανατροπή ακόμα και φιλοδυτικών ή έστω συ- 
νεργάσιμων καθεστώτων, τι μπορεί να περιμένει από 
τη νέα ιμπεριαλιστική επιχείρηση; 

Έσπειραν Ανέμους, Θερίζουν Θύελλες 

Όσο καλοστημένη κι αν είναι η προπαγάνδα τους, 
όσο κι αν ρίχνει νερό στο μύλο της η απίστευτη βαναυ¬ 
σότητα του ΙΚ, όσες χώρες κι αν συνωστίζονται στο 
νέο συνασπισμό των προθύμων (ξεπερνούν τις 3Θ), 
προσφέροντας ελεημοσύνη με σακιά ανθρωπιστικής 
βοήθειας, όπλα, μαχητικά, στρατιωτικούς συμβού¬ 
λους και πολεμοφόδια για τη σωτηρία των φτωχών 
χριστιανών, σιιτών, Γιεζίντι κ.λπ. από τη βαρβαρότη¬ 
τα των τζιχαντιστών, δεν μπορούν να κρύψουν ότι το 
σημερινό χάος είναι δικό τους επίτευγμα: Καταρχήν, 
οι πολεμιστές του ΙΚ διαθέτουν υπερσύγχρονο οπλι¬ 
σμό, όχι μόνο χάρη στα οπλικά συστήματα που άφησε 
πίσω του ο διαλυμένος ιρακινός στρατός, αλλά και 
χάρη στην ενίσχυση που τους παρείχαν οι ιμπεριαλι¬ 
στές, όταν τους χρησιμοποιούσαν για να ανατρέψουν 
τον Ασαντ στη Συρία. Επιπλέον, η γρήγορη εξάπλωση 
του ΙΚ στο Ιράκ οφείλεται στην αποδοχή του από τον 
σουνιτικό πληθυσμό, που υπέφερε από την καταπίεση 
της φιλοδυτικής σιιτικής κυβέρνησης του Μαλίκι, με 
τις ευλογίες των Αμερικανών, που νόμιζαν ότι χρησι¬ 


μοποιώντας τη μια θρησκευτική ομάδα ενάντια στην 
άλλη θα διατηρούσαν τον έλεγχο της χώρας. Η ανα¬ 
ποτελεσματικότητα της ιμπεριαλιστικής επέμβασης 
και η αξιοθαύμαστη ανθεκτικότητα του ΙΚ οφείλεται 
στην απροθυμία των σουνιτών Αράβων (των θρησκευ¬ 
τικών ηγετών και φυλάρχων τους, αλλά και του απλού 
κόσμου) να βοηθήσουν στη σταυροφορία εξόντωσης 
των τζιχαντιστών. Αλλωστε αυτοί που τους ζητούν 
να βοηθήσουν είναι οι μέχρι χθες εχθρικές σιιτικές 
δυνάμεις (πολιτοφυλακές του Ιράν και ιρακινός στρα¬ 
τός). Ακόμα και τα παραδοσιακά φιλοϊμπεριαλιστικά 
καθεστώτα της περιοχής, όπως η Σαουδική Αραβία 
και το Κατάρ, που αναγκάστηκαν να αποδεχτούν τις 
αμερικάνικες επιλογές, φαίνεται ότι δεν έχουν πάψει 
να ενισχύουν κρυφά το ΙΚ, ποντάροντας στην ανα¬ 
τροπή του Ασαντ και αντιμετωπίζοντας με εχθρότητα 
την πρόσφατη αμερικανο-ιρανική προσέγγιση και την 
ανάδειξη του σιιτικού Ιράν σε ρυθμιστικό παράγοντα 
στην περιοχή. Ανάλογη στάση κρατάει και η Τουρκία, 
που φαίνεται να πατάει σε δύο βάρκες (συμμετέχει, 
αλλά όχι στις στρατιωτικές επιχειρήσεις), φοβούμενη 
ότι η ενίσχυση των ιρακινών Κούρδων ενάντια στο 
ΙΚ θα βοηθήσει τον αγώνα όλων των κουρδικών πλη¬ 
θυσμών (Τουρκίας, Συρίας, Ιράν, Ιράκ) για το ενιαίο 
Κουρδιστάν, απειλώντας τη δική της εδαφική ακεραι¬ 
ότητα. Αλλωστε, ενισχυμένοι δεν βγαίνουν μόνο οι 
φιλοδυτικοί Κούρδοι του Ιράκ, αλλά και της Τουρκίας 
και της Συρίας (όπου κυριαρχούν τα αριστερά αντιϊ- 
μπεριαλιστικά ΡΚΚ και ΡΥϋ αντίστοιχα) 

Ομοσπονδοποίηση ή Διάλυση 

Η νεοσύστατη κυβέρνηση εθνικής ενότητας του 
Χαϊντάρ αλ Αμπάντι, σιίτη και εκλεκτού των Αμερι¬ 
κανών, με μετριοπαθές προφίλ και διεθνή αποδοχή, 
αντιμετωπίζει πολλές προκλήσεις. Πέτυχε μεν τη συμ¬ 
μετοχή όλων των εθνοτικών-θρησκευτικών ομάδων 
στον κυβερνητικό συνασπισμό, η διατήρηση όμως αυ¬ 
τής της συναίνεσης θα εξαρτηθεί από την καταστολή 
των σιιτικών πολιτοφυλακών που δρουν ανεξέλεγκτα, 
την άρση των διακρίσεων σε βάρος των σουνιτών, τη 
διατήρηση των ισορροπιών με τους Κούρδους, που 
επιδιώκουν την ανεξαρτητοποίησή τους, αλλά και την 
άμβλυνση των προστριβών μέσα στις ίδιες τις σιιτι- 
κές ομάδες (οι ΗΠΑ είχαν ευνοήσει τις προσκείμενες 
στον Μαλίκι). Τα πρώτα σημάδια δεν είναι αισιόδοξα, 
καθώς, πέρα από τις συνεχιζόμενες αγριότητες των 
πολιτοφυλακών, επιθέσεις πραγματοποιούνται από το 
στρατό - με αφορμή τον πόλεμο κατά των τζιχαντι- 
στών - και σε σουνιτικές περιοχές που δεν ελέγχει το 
ΙΚ. Κερδίζει, παράλληλα, διαρκώς έδαφος μέσα στους 
σουνίτες η προοπτική της δημιουργίας μιας αυτόνο¬ 
μης περιφέρειας, στα πρότυπα των Κούρδων. Οι τε¬ 
λευταίοι ετοιμάζονται να ζητήσουν δημοψήφισμα το 
Νοέμβρη στις αμφισβητούμενες περιοχές (όπως το 
Κιρκούκ) για τη διοικητική ένταξή τους στην αυτό¬ 
νομη περιοχή του Κουρδιστάν και αναμένεται να το 
κερδίσουν με σημαντική πλειοψηφία. Η παραμονή 
των Κούρδων στο όποιο μελλοντικό Ιράκ θα εξαρτη¬ 
θεί από την προθυμία της νέας κυβέρνησης να επιτρέ¬ 
ψει το δημοψήφισμα και να διανείμει δίκαια τα έσοδα 
από το πετρέλαιο και το φυσικό αέριο, όπως ορίζει το 
σύνταγμα, αλλά δεν εφάρμοσε ποτέ η προηγούμενη 
κυβέρνηση. 

Το μέλλον του Ιράκ, όπως και της Συρίας και του 
συνόλου σχεδόν των χωρών της περιοχής είναι δύσκο¬ 
λο να προβλεφθεί. Το μόνο σίγουρο είναι ότι βρίσκε¬ 
ται σε ένα σημείο-καμπή στην ιστορία του και ότι αν 
η αραβική άνοιξη και οι διεργασίες που έβαλε μπρος 
δεν οδηγήσουν στην ανάπτυξη λαϊκών και εργατικών 
κινημάτων και την οργάνωση των λαών στη βάση των 
πραγματικών αναγκών τους, είναι ορατός ο κίνδυνος 
του σκοταδισμού και της οπισθοδρόμησης που αντι¬ 
προσωπεύουν η Αλ Κάιντα και το ΙΚ. 

■ Μαρία Κτιστάκη 



στον κόσμο... 


ΚΑΜΠΟΤΖΗ 

Στις 17 Σεπτεμβρίου, περίπου 5Θ.ΘΘΘ εργαζόμε¬ 
νοι στον ιματισμό απήργησαν σε πάνω από 1ΘΘ ερ¬ 
γοστάσια και απαίτησαν από την κυβέρνηση, τους 
εργοδότες και τις πολυεθνικές, κατώτατο μηνιαίο 
μισθό 177 δολαρίων και να δεσμευθούν οι πολυεθνι¬ 
κές ότι δεν θα αποχωρήσουν από τη χώρα και θα δι¬ 
εξάγουν συλλογικές διαπραγματεύσεις με τα συνδι¬ 
κάτα. Η απεργία αυτή είναι συνέχεια του αγώνα για 
αξιοπρεπή κατώτατο μισθό, που τον Γενάρη αντιμε¬ 
τώπισε αιματηρή καταστολή από την αστυνομία και 
τον στρατό, με τη δολοφονία 5 εργατών, τον σοβαρό 
τραυματισμό άλλων 4Θ και 25 συλλήψεις. 

Οι εργάτες του ιματισμού απαιτούν αύξηση του 
κατώτατου μισθού, που είναι στα 1ΘΘ δολάρια, μόλις 
στο ένα τέταρτο του μισθού που εκτιμάται ότι απαι¬ 
τείται για τη διαβίωση στην Καμπότζη. Η κυβέρνηση 
και ο σύνδεσμος των εργοδοτών χρησιμοποιούν ως 
επιχειρήματα τις απειλές των πολυεθνικών όπως η 
Η&Μ, η ΖαΓα, η Αάΐάαδ και η ^&Α ότι θα αποχωρή¬ 
σουν από τη χώρα αν αυξηθούν οι μισθοί. Από τις 5Θ 
πολυεθνικές μόλις 4 είναι διατεθειμένες να προχω¬ 
ρήσουν στο μέλλον σε αυξήσεις μισθών. Ταυτόχρονα 
με την απεργία άρχισε και καμπάνια διεθνούς αλλη¬ 
λεγγύης, καλώντας αγωνιστές από όλο τον κόσμο 
να πιέσουν καταστήματα που σχετίζονται κυρίως με 
τις πολυεθνικές ΟΑΡ, Αάίάαδ, Γενί’δ, Ρυηια και ΖαΓα, 
οι οποίες αρνούνται κατηγορηματικά οποιαδήποτε 
αύξηση μισθών. Η καμπάνια είχε σημαντική επιτυχία 
στην Αυστραλία, όπου πραγματοποιήθηκαν συγκε¬ 
ντρώσεις και παραστάσεις διαμαρτυρίας στο Σίδνεϊ, 
στην Καμπέρα και στη Μελβούρνη. 


ΣΟΥΗΔΙΑ 

Η νεοφιλελεύθερη κυβέρνηση του Φρέντρικ 
Ράινφελντ είναι πλέον παρελθόν, μετά την ήττα της 
στις εκλογές της 14ης Σεπτέμβρη. Το κόμμα των Συ¬ 
ντηρητικών αποδυναμώθηκε δραματικά, όπως και η 
«Συμμαχία» των αστικών κομμάτων, που πήρε 39,3%. 
Η ήττα των δεξιών οφείλεται στη σημαντική μετατό¬ 
πιση ψηφοφόρων τους προς το νεοφασιστικό κόμ¬ 
μα των Σουηδών Δημοκρατών (ΣΔ), που είναι πια 
τρίτο κόμμα με ποσοστό 12,9%. «Νικήτρια» αναδεί- 
χθηκε η διαλυμένη πια «Κοκκινοπράσινη Συμμαχία» 
με 43,7%. Όμως οι Σοσιαλδημοκράτες, με ποσοστό 
31,1% (από τα χειρότερα στην ιστορία τους), έχουν 
ανακοινώσει πως δεν θα σχηματίσουν κυβέρνηση 
με το Αριστερό Κόμμα (ρεφορμιστική μετάλλαξη 
του Κ.Κ. Σουηδίας, που απέσπασε 5,7%) λόγω της 
αντινεοφιλελεύθερης προεκλογικής του καμπάνιας, 
γεγονός που προκάλεσε την αποχώρηση των Πράσι¬ 
νων. Από την άλλη, η επιλογή των Σοσιαλδημοκρα¬ 
τών να συγκυβερνήσουν με τους Φιλελεύθερους και 
τους Κεντρώους, προκάλεσε τη διάλυση και της δε¬ 
ξιάς «Συμμαχίας» και τώρα οι Συντηρητικοί μένουν 
μόνοι τους. 

Το κόμμα Πρωτοβουλία Φεμινιστριών (Ρ!), που 
στις ευρωεκλογές είχε κερδίσει σχεδόν 5%, τώρα 
πήρε μόνο 3,2% και έτσι δεν ξεπερνά το όριο του 4% 
για την είσοδό του στο κοινοβούλιο. 

Η Ακρα Αριστερά, παρόλο που οργάνωσε μα¬ 
ζικότατες αντιφασιστικές κινητοποιήσεις πριν και 
μετά τις εκλογές, δεν μπόρεσε να μεταφράσει αυτή 
τη δραστηριότητά της σε ψήφους. Όι κυριότερες 
οργανώσεις της, το Σοσιαλιστικό Κόμμα Δικαιοσύ¬ 
νης (δΚ, τμήμα της ΟλΥΙ), το Σοσιαλιστικό Κόμμα 
(δΡ, τμήμα της 4ης Διεθνούς) και το Κομμουνιστικό 
Κόμμα (^Ρ, σταλινική οργάνωση) επικέντρωσαν τις 
προσπάθειές τους στις δημοτικές εκλογές και εξέλε¬ 
ξαν συνολικά 6 δημοτικούς συμβούλους. 

Η προσπάθεια των Σοσιαλδημοκρατών να συ- 
νεχίσουν το έργο της διάλυσης και ιδιωτικοποίησης 
του κοινωνικού κράτους θα οδηγήσει στην ενίσχυση 
των φασιστών. Μια πραγματική αριστερά πρέπει να 
οργανώσει και να εκφράσει το εργατικό κίνημα και 
τους συμμάχους του, να εντείνει την κρίση των αστι¬ 
κών πολιτικών κομμάτων και να απογυμνώσει τους 
ακροδεξιούς των Σουηδών Δημοκρατών, αντί να 
παρακαλάει για «Κοκκινοπράσινη» κυβέρνηση, προ¬ 
σφέροντας αριστερό άλλοθι σε μια νεοφιλελεύθερη 
κυβέρνηση και ενισχύοντας τελικά τους νεοφασί- 
στες. Η επαναστατική αριστερά πρέπει να καλύψει 
γρήγορα τα κενά που δημιουργούνται στο πολιτικό 
σκηνικό, προς όφελος του εργατικού κινήματος. 



































12 Εργατική Πάλη 


Οκτώβριος 2014 


ΑΦΙΕΡΩΜΑ: 100 χρόνια απ’ τον Α' Παγκόσμιο Πόλεμο 



Από την χρεοκοπία της 2"^ στην 3" Διεθνή 
Ρ’ υέρος: Η κητήρρευση της 2"^ Διεθνούς 

ΜΧρήστος Νομίδης 


Η προδοσία 

το συνέδριο της Β' Διεθνούς τον 
Αύγουστο του 1907 στη Στουτγάρ¬ 
δη αναφέρεται σε απόφαση ότι οι 
πόλεμοι ανάμεσα στα καπιταλιστικά κράτη 
είναι αποτέλεσμα του ανταγωνισμού τους 
στη διεθνή αγορά, αποτελούν συστατικό 
στοιχείο του καπιταλισμού. Οριζόταν ως 
καθήκον των εργατών και της Β' Διεθνούς 
η πάλη ενάντια στον πόλεμο και τους πο¬ 
λεμικούς εξοπλισμούς, για τον αφοπλισμό 
κλπ. Πιο συγκεκριμένα προβλεπόταν ότι 
το εργατικό κίνημα και η Β' Διεθνής θα 
πρέπει να καταβάλλουν κάθε προσπάθεια 
να εμποδίσουν το ξέσπασμά του πολέμου, 
ανάλογα με την όξυνση της πολιτικής και 
ταξικής αντιπαράθεσης σε κάθε χώρα. Αν 
ο πόλεμος παρόλα αυτά ξεσπούσε, τότε η 
Β' Διεθνής θα πάλευσε με όλη της την δύ¬ 
ναμη για τον άμεσο τερματισμό του, για να 
εκμεταλλευτεί την οικονομική και πολιτική 
κρίση ώστε ν’ ανατρέψει την καπιταλιστική 
κυριαρχία. 

Στο συνέδριο της Κοπεγχάγης (1910) 
υπήρχε μια παρόμοια απόφαση, μαζί όμως 
και μια απόφαση που έδειχνε τις αυταπάτες 
στο εσωτερικό της Β' Διεθνούς, καθώς κα- 
λούσε τους εργαζόμενους να διαδηλώσουν 
ενάντια στον αυξανόμενο κίνδυνο ενός πο¬ 
λέμου, να πιέσουν τις κυβερνήσεις τους να 
μειώσουν τους εξοπλισμούς και να διευθε¬ 
τήσουν τις διαφορές μέσω διαιτησίας. 

Στο έκτακτο συνέδριο της Βασιλείας 
(Νοέμβριος 1912), με κύριο θέμα την στά¬ 
ση στον πόλεμο που πλησίαζε (ξέσπασμα 
Βαλκανικών Πολέμων, ανταγωνισμός των 
Μεγάλων Δυνάμεων για τον έλεγχο του 
χώρου της υπό διάλυση Οθωμανικής Αυτο¬ 
κρατορίας), επιβεβαιώθηκαν οι αποφάσεις 
της Στουτγάρδης και Κοπεγχάγης, οι ανα¬ 
φορές στην αλληλεγγύη των προλετάριων 
όλων των εθνών. Το Συνέδριο θεωρούσε 
τον φόβο των αρχουσών τάξεων ότι ένας 
παγκόσμιος πόλεμος θα προκαλούσε τη 
σοσιαλιστική επανάσταση ως τη μεγαλύ¬ 
τερη εγγύηση για την ειρήνη. Καθόρισε 
συγκεκριμένα καθήκοντα για τα σοσιαλ¬ 
δημοκρατικά κόμματα στις διάφορες χώ¬ 
ρες. Έριχνε ιδιαίτερο βάρος στην πάλη του 
εργατικού κινήματος και των σοσιαλδημο¬ 
κρατικών κομμάτων σε Αγγλία, Γαλλία, Γερ¬ 
μανία. Διαπίστωνε σωστά ότι οι εξελίξεις 
καθορίζονται από τον ιμπεριαλιστικό αντα¬ 
γωνισμό ανάμεσα σε Αγγλία και Γαλλία απ’ 
τη μια μεριά και τη Γερμανία απ’ την άλλη. 
Καλούσε τους προλετάριους και τους σοσι¬ 
αλιστές όλων των χωρών σε πόλεμο κατά 
του πολέμου με όλα τα μέσα. 

Όμως αυτές οι ομόφωνες αποφάσεις 
δεν αρκούσαν για να σπάσουν τις αυταπά¬ 
τες της πλειοψηφίας των ηγετών στα σοσι¬ 
αλδημοκρατικά κόμματα. Όπως γράφει ο 
Χόμπσμπομ, ακόμα και την τελευταία στιγ¬ 
μή, στις 28 Ιούλιου 1914, όταν η Αυστρία 
είχε πλέον κηρύξει πόλεμο στη Σερβία, οι 
ηγέτες των σοσιαλιστικών κομμάτων «ήταν 
πεισμένοι ότι ένας γενικευμένος πόλεμος 
ήταν αδύνατος και ότι σίγουρα θα βρισκό¬ 
ταν κάποια ειρηνική λύση». «Εγώ προσω¬ 
πικά», δήλωνε στις 29 Ιουλίου ο Βίκτορ 
Αντλερ, ηγέτης του αυστριακού σοσιαλδη¬ 
μοκρατικού κόμματος, «δεν πιστεύω ότι θα 
γίνει ένας γενικευμένος πόλεμος». 

Με το ξέσπασμα του πολέμου, η συ¬ 


ντριπτική πλειοψηφία των εθνικών τμημά¬ 
των της Β' Διεθνούς στήριξαν το καθένα 
τη δική του αστική τάξη, στέλνοντας τους 
προλετάριους της Ευρώπης στην αλληλο- 
σφαγή. Στη Γερμανία, όλοι οι σοσιαλδημο¬ 
κράτες βουλευτές -με μοναδική, φωτεινή 
εξαίρεση τον Καρλ Αίμπκνεχτ- υπερψήφι¬ 
σαν τον προϋπολογισμό για τον πόλεμο και 
επίσης το κόμμα συμφώνησε σε «ανακωχή» 
με την κυβέρνηση, υποσχόμενο ν’ απέχει 
από οποιαδήποτε απεργία στη διάρκεια 
του πολέμου. Στη Ρωσία, ο παλιός μαρξι¬ 
στής Πλεχάνοφ τάχθηκε στην πλευρά του 
Τσάρου. Στη Βρετανία, το Εργατικό Κόμμα 
στήριξε την «εθνική υπόθεση». Ό διεθνι¬ 
σμός της Β' Διεθνούς ήταν το πρώτο θύμα 
του Α' Παγκόσμιου Πολέμου. 

Ό Αένιν έγραφε: «Η χρεοκοπία της 
Β' Διεθνούς είναι χρεοκοπία του οπορ¬ 
τουνισμού, που καλλιεργήθηκε πάνω στο 
έδαφος των ιδιομορφιών μιας περασμένης 
ιστορικής εποχής (της λεγάμενης «ειρηνι¬ 
κής εποχής») και... κυριάρχησε ουσιαστικά 
μέσα στη Διεθνή. Όι οπορτουνιστές... προ¬ 
ετοίμαζαν αυτή την χρεοκοπία, αρνούμενοι 
τη σοσιαλιστική επανάσταση και υποκα- 
θιστώντας τη με τον αστικό ρεφορμισμό, 
αρνούμενοι την ταξική πάλη και την ανα¬ 
γκαία μετατροπή της, σε ορισμένες στιγμές, 
σε εμφύλιο πόλεμο και κηρύχνοντας τη 
συνεργασία των τάξεων... τον αστικό σο¬ 
βινισμό, που τον ονομάζουν πατριωτισμό 
και υπεράσπιση της πατρίδας, και αγνο¬ 
ώντας ή αρνούμενοι τη βασική αλήθεια 
του σοσιαλισμού, που έχει ήδη διατυπωθεί 
από το Κομμουνιστικό Μανιφέστο, ότι οι 
εργάτες δεν έχουν πατρίδα περιορίζοντας 
τον αγώνα ενάντια στο μιλιταρισμό σε μια 
συναισθηματική μικροαστική άποψη, αντί 
ν’ αναγνωρίσουν την αναγκαιότητα του 
επαναστατικού πολέμου των προλετάριων 
όλων των χωρών ενάντια στην κεφαλαιο- 
κρατία όλων των χωρών μετατρέποντας 
την απαραίτητη χρησιμοποίηση του αστι¬ 
κού κοινοβουλευτισμού και της αστικής 
νομιμότητας σε φετίχ αυτής της νομιμότη¬ 
τας και ξεχνώντας ότι σε εποχή κρίσης είναι 
υποχρεωτικές οι παράνομες μορφές οργά¬ 
νωσης και ζύμωσης». 

Η Β' Διεθνής διαλύθηκε στο ξέσπασμα 
του πολέμου, κάνοντας ό,τι περνούσε απ’ 
το χέρι της για ν’ αλυσοδέσει το προλεταρι¬ 
άτο στο μαντρίτου πατριωτισμού.Ήταν μια 
προδοσία χωρίς προηγούμενο στην ιστορία 
του εργατικού κινήματος, που πληρώθηκε 
με ποταμούς αίματος. 

Για μια Κομμουνιστική Διεθνή 

Μόνο μια μειοψηφία επαναστατών τά¬ 
χθηκε ανοιχτά και δυναμικά ενάντια στον 
πόλεμο: οι Γερμανοί σπαρτακιστές (Ρόζα 
Αούξεμπουργκ, Καρλ Αίμπκνεχτ κ.λπ.), οι 
μπολσεβίκοι (Αένιν κ.λπ.), ο Τρότσκι κ.α. 
Όι Αούξεμπουργκ και Αίμπκνεχτ φυλακί¬ 
στηκαν για την αντιπολεμική πάλη τους. 
Παρά τις διαφορές τους, όλοι συμφωνού¬ 
σαν ότι ο πόλεμος ήταν παιδί του καπιτα¬ 
λισμού, ότι το προλεταριάτο και η ανθρω¬ 
πότητα βρίσκονταν μπροστά στο δίλημμα: 
Σοσιαλισμός ή Βαρβαρότητα. Ό Μεγάλος 
Πόλεμος ήταν μόνο η αρχή. 'Όσο επιβίωνε 
το καπιταλιστικό σύστημα, τόσο μεγαλύτε¬ 
ρες οι καταστροφές που επιφύλασσε στην 
ανθρωπότητα. 


Τον Σεπτέμβριο του 1915, στο Τσίμερ- 
βαλντ της Ελβετίας, έγινε μια προσπάθεια 
για μια σοσιαλιστική, επαναστατική απά¬ 
ντηση στο πολεμικό σφαγείο. Στο Μανι¬ 
φέστο του Τσίμερβαλντ καταγγέλλεται ο 
ιμπεριαλισμός ως υπεύθυνος για τη μετα¬ 
τροπή της Ευρώπης σε ανθρωποσφαγείο, 
τα σοσιαλδημοκρατικά κόμματα και η σο- 
σιαλπατριωτική πολιτική ως προδότες του 
προλεταριάτου. Γίνεται έκκληση στους ερ¬ 
γαζόμενους να ενωθούν πέρα απ’ τα εθνι¬ 
κά σύνορα, να παλέψουν για ειρήνη χωρίς 
προσαρτήσεις, την απελευθέρωση των 
υπόδουλων εθνών και τάξεων, για τον σο¬ 
σιαλισμό. Το Μανιφέστο του Τσίμερβαλντ 
υπέγραψαν σοσιαλιστές (οι περισσότεροι 
μειοψηφίες στα κόμματά τους) της Γαλλίας, 
Γερμανίας, Ιταλίας, Ρωσίας, Πολωνίας, Σου¬ 
ηδίας, Δανίας, Ελβετίας και των Βαλκανίων. 

Στη συνέχεια έγινε ένα δεύτερο συνέ¬ 
δριο, στο Κίνταλ της Ελβετίας (Απρίλιος 
1916), με 43 αντιπροσώπους από 10 χώρες. 
Σ’ αυτά τα συνέδρια υπήρχε μια σχετικά 
ισχυρή κεντριστική τάση, με επικεφαλής 
τον Κάουτσκι, που παρότι αντιτάσσονταν 
στον πόλεμο, επεδίωκε συμβιβασμό με τους 
σοσιαλπατριώτες. Απ’ αυτήν θα γεννηθεί το 
1921 η λεγόμενη «27^ Διεθνής», που πολύ 
σύντομα (1923) θα ενταχθεί ξανά στην Β' 
Διεθνή, που είχε ανασυγκροτηθεί μετά το 
τέλος του πολέμου. Αόγω των κεντρ ιστών, 
τα δύο αυτά συνέδρια δεν υιοθέτησαν με 
καθαρό τρόπο την ντεφετιστική πολιτική 
του Αένιν, δηλαδή την πάλη του προλετα¬ 
ριάτου για την ήττα της δικής του αστικής 
τάξης στον πόλεμο και τη μετατροπή του 
ιμπεριαλιστικού πολέμου σε εμφύλιο. 

Για τον Αένιν, το Τσίμερβαλντ και το Κί¬ 
νταλ ήταν προσπάθειες οικοδόμησης μιας 
νέας Διεθνούς. Αποτιμούσε ως εξής το Τσί¬ 
μερβαλντ: «Αργά προχωρεί η ανάπτυξη του 
διεθνούς σοσιαλιστικού κινήματος στην 
εποχή αυτή της απίστευτα βαθιάς κρίσης... 
Ωστόσο, όμως, προχωρεί προς την κατεύ¬ 
θυνση ακριβώς της ρήξης με τον οπορτου¬ 
νισμό και το σοσιαλσοβινισμό». Σε γράμμα 
του στον Ζινόβιεφ, ο Αένιν χαρακτήριζε το 
Τσίμερβαλντ «πρώτο βήμα προς την 3"^ Δι¬ 
εθνή... ένα διατακτικό και ασυνεπές βήμα 
προς τη διάσπαση με τον οπορτουνισμό», 
το οποίο συνιστούσε ταυτόχρονα και «δυ¬ 
νατότητα υποτροπής». 

«Η πάλη ενάντια στον ιμπεριαλισμό», 
έγραφε λίγους μήνες μετά ο Αένιν, «αν δεν 
είναι αδιάρρηκτα συνδεδεμένη με την πάλη 
ενάντια στον οπορτουνισμό, είναι κούφια 
φράση ή απάτη. Μια από τις κύριες ελλεί¬ 
ψεις του Τσίμερβαλντ και του Κίνταλ και 
μια απ’ τις βασικές αιτίες του πιθανού φιά¬ 
σκου αυτών των εμβρύων της 3"^"^ Διεθνούς, 
είναι ακριβώς ότι το ζήτημα της πάλης ενά¬ 
ντια στον οπορτουνισμό δεν είχε μπει καν 
ανοιχτά, χωρίς να μιλήσω για τη λύση του 
με την έννοια ότι χρειάζεται η ρήξη με τους 
οπορτουνιστές». Αυτό το ξεκαθάρισμα βα¬ 
σάνιζε όλο και περισσότερο τον Αένιν προς 
τα τέλη του 1916. Το σχέδιο αυτό θα πάρει 
νέα ώθηση με τη νίκη της Όκτωβριανής 
Επανάστασης, που ήταν μια τρανή απόδει¬ 
ξη ότι οι ιδέες του Αένιν, του Τρότσκι και 
των συντρόφων τους ήταν σωστές. 

Το Γενάρη του 1918 συνήλθε στην Πε¬ 
τρούπολη η πρώτη διεθνής σύσκεψη προ¬ 
ετοιμασίας ίδρυσης της Κομμουνιστικής 
Διεθνούς. Πήραν μέρος αντιπρόσωποι των 


Μπολσεβίκων, των αριστερών εσέρων, των 
αριστερών Σοσιαλδημοκρατών της Σου¬ 
ηδίας, της Νορβηγίας, της Αγγλίας, των 
ΗΠΑ, καθώς και των πολωνών, ρουμάνων, 
τσέχων και κροατών διεθνιστών. Αποφασί- 
στηκε να κληθεί διάσκεψη της αριστερής 
πτέρυγας του διεθνούς εργατικού κινήμα¬ 
τος υπό τους εξής όρους: «1. Συμφωνία των 
κομμάτων και οργανώσεων ν’ ακολουθή¬ 
σουν το δρόμο της πάλης ενάντια στις δικές 
τους κυβερνήσεις για άμεση ειρήνη. 2. Υπο¬ 
στήριξη της Όκτωβριανής Επανάστασης 
και της Σοβιετικής εξουσίας». Η απόφαση 
αυτή στάλθηκε σε όλα τα αριστερά κόμμα¬ 
τα και ομάδες ανά τον κόσμο. Φυσικά, τα 
κόμματα της Β' Διεθνούς αρνήθηκαν, κα¬ 
θώς π.χ. στη Γερμανία είχαν ήδη βοηθήσει 
στην κατάπνιξη της γερμανικής επανάστα¬ 
σης. Ακόμα υποστήριζαν την αντιμαρξιστι- 
κή θεωρία ότι στην καθυστερημένη Ρωσία, 
η σοσιαλιστική επανάσταση ήταν πρόωρη. 

Το Γενάρη του 1919 συνήλθε στη Μό¬ 
σχα νέα διεθνής διάσκεψη, που ενέκρινε 
ομόφωνα πρόταση του Αένιν για ίδρυση 
της 3"^"^ Διεθνούς στο κοντινότερο χρονικό 
διάστημα και απηύθηνε πρόσκληση σε 39 
αδελφά κόμματα και ομάδες. 

Ιδρυση της Κομμουνιστικής Διεθνούς 

Την Ή Μάρτη 1919 πραγματοποιήθηκε 
προκαταρκτική σύσκεψη. Εκεί ο αντιπρό¬ 
σωπος του ΚΚ Γερμανίας Εμπερλάιν, στη- 
ριζόμενος στο δεσμευτικό πληρεξούσιο της 
ΚΕ του κόμματός του, τάχθηκε κατά της 
άμεσης ίδρυσης της Κομμουνιστικής Διε¬ 
θνούς. Η σύσκεψη αποφάσισε να συγκλη¬ 
θούν σε σώμα οι αντιπρόσωποι, αλλά να 
μην ονομαστεί συνέδριο, μάλιστα ιδρυτικό, 
της Κομμουνιστικής Διεθνούς. Στη συνέ¬ 
χεια, όμως, κατά τη διάρκεια των εργασιών 
και μπρος στην επιθυμία των υπόλοιπων 
αντιπροσώπων, ο Εμπερλάιν πείστηκε να 
μην εμποδίσει μια τέτοια εξέλιξη, απέχο¬ 
ντας απ’ την ψηφοφορία.Έτσι η Συνδιάσκε¬ 
ψη μετονομάστηκε σε Πρώτο Συνέδριο της 
Κομμουνιστικής Διεθνούς. Το βράδι της 2 
Μάρτη 1919, στο Κρεμλίνο, με τον Αένιν 
στο βήμα, 52 αντιπρόσωποι από 35 οργα¬ 
νώσεις 21 χωρών της Ευρώπης, Αμερικής 
και Ασίας όρθιοι τιμούν τους νεκρούς Αού¬ 
ξεμπουργκ και Αίμπκνεχτ, τους μεγάλους 
ηγέτες του γερμανικού και διεθνούς προ¬ 
λεταριάτου. Είναι η έναρξη του ιδρυτικού 
συνεδρίου της Κομμουνιστικής Διεθνούς. 

Στο συνέδριο μπήκαν οι βάσεις για τη 
δημιουργία μιας παγκόσμιας οργάνωσης 
της εργατικής τάξης, ικανής ν’ ανταποκρι- 
θεί στα καθήκοντα της παγκόσμιας επανά¬ 
στασης. Κατοχυρώθηκε επίσης η αρχή της 
πειθαρχίας των εθνικών τμημάτων στη Δι¬ 
εθνή, η εφαρμογή των αποφάσεων των συ¬ 
νεδρίων της. Στο δεύτερο συνέδριο (Ιούλης 
1920) καθορίστηκαν οι περίφημοι «21 όροι» 
για κάθε κόμμα που ήθελε να ενταχθεί. 

Βέβαια, τα κόμματα και οργανώσεις που 
συμμετείχαν στην ίδρυση της 3"^"^ Διεθνούς 
δεν ήταν ιδεολογικά, πολιτικά και οργανω¬ 
τικά έτοιμα να εκπληρώσουν την αποστολή 
τους. Αρκετά ήταν μικρές ομάδες χωρίς ρί¬ 
ζες στην εργατική τάξη. Πολλά παρέκκλι- 
ναν σε «υπεραριστερές» θέσεις. Ωστόσο μια 
νέα εποχή για το διεθνές εργατικό κίνημα 
και την παγκόσμια σοσιαλιστική επανάστα¬ 
ση είχε ανοίξει. 

Εργατική Πάλη 13 


47 χρόνια απ’ τη δολοφον 


Τ ον Ιούνη του 1928 γεννιόταν 
στο Ροζάριο της Αργεντινής 
ο Ερνέστο Γκεβάρα. Ανήκε 
σε μεσοαστική οικογένεια 
και σπούδασε γιατρός. Όπως πολλοί 
φοιτητές στις αρχές της δεκαετίας του 
1950, επηρεάστηκε απ’ την φρικτή κα¬ 
θυστέρηση της Αατ. Αμερικής (που 
γνώρισε από κοντά όταν τη διέσχισε 
ολόκληρη με μια μοτοσυκλέτα), την 
εξάρτησή της απ’ τον ιμπεριαλισμό και 
προσπάθησε να βρει μια επαναστατική 
διέξοδο. 

Το 1954, συμμετείχε στη Γουατε¬ 
μάλα στο κίνημα υποστηρικτών της 
κυβέρνησης Αρμπενς. Το πραξικόπη¬ 
μα του συνταγματάρχη Αρμάς (καθο¬ 
δηγούμενο απ’ τη ΌΙΑ) κατέπνιξε το 
κίνημα, παρά την ηρωική συμμετοχή 
των εργατών και αλλοδαπών εθελο¬ 
ντών στις ταξιαρχίες υποστήριξης. Στη 
Γουατεμάλα, ο Τσε επηρεάστηκε απ’ 
την περουβιανή Ίλδα Γκαδέα, εξόριστο 
μέλος της Ααϊκής Επαναστατικής Αμε¬ 
ρικάνικης Συμμαχίας. 

Η έλλειψη μιας γνήσιας επανα¬ 
στατικής πολιτικής απ’ τα ντόπια ΚΚ 
(δορυφόροι του Κρεμλίνου), η ανυ¬ 
παρξία πλατιών εργατικών μαζών και 
επαναστατικών οργανώσεων, ώθησε 
τους πιο ριζοσπάστες διανοούμενους 
ν’ αναζητήσουν έναν «συντομότερο» 
δρόμο απ’ αυτόν του μαζικού εργατι¬ 
κού κινήματος: τον αντάρτικο αγώνα, 
στηριγμένο στους αγρότες, την ένο¬ 
πλη περικύκλωση των πόλεων, που θα 
μετουσιωθεί αργότερα στη θεωρία του 


«εστιασμού». 

Στο Μεξικό, αργότερα, ο Τσε γνώ¬ 
ρισε τον Φιντέλ Κάστρο. Το 1956, ο 
Τσε και 82 άλλοι αντάρτες υπό τον Κά¬ 
στρο έκαναν την περίφημη απόβαση 
με το Γκράνμα - και μετά από 2 χρόνια 
σκληρών αγώνων, το αμερικανόφι- 
λο καθεστώς Μπατίστα κατέρρευσε, 
όταν το αντάρτικο συνδυάστηκε με 
την αποφασιστική κινητοποίηση της 
εργατικής τάξης. Την Πρωτοχρονιά 
του 1959, ύστερα από μια μεγάλη γενι¬ 
κή απεργία, οι αντάρτες μπήκαν στην 
Αβάνα και η επικράτηση της Κουβανέ¬ 
ζικης Επανάστασης -με τον Τσε πλέον 
θρύλο- ήταν γεγονός. 

Η νεαρή κουβανέζικη επανάσταση 
προχώρησε μετεξελισσόμενη σε σο¬ 
σιαλιστική, τσάκισε την εισβολή που 
οργάνωσαν οι ΗΠΑ στον Κόλπο των 
Χοίρων, αρχίζοντας να έχει σημαντικές 
επιτυχίες (εξάλειψη πείνας, ασθενειών, 
αναλφαβητισμού κ.α.). Πήρε ιδιάζου- 
σα μορφή, με το προλεταριάτο και τις 
οργανώσεις του να παίζουν ρόλο «συ¬ 
μπληρωματικής δύναμης» στο αντάρ¬ 
τικο κίνημα (λάθος που θα πληρώσει με 
την ζωή του ο Τσε στη Βολιβία, καθώς 
υποτίμησε τη σημασία του οργανωμέ¬ 
νου προλεταριάτου), ενώ ταυτόχρονα 
η Κούβα προσδενόταν όλο και περισ¬ 
σότερο στο άρμα της γραφειοκρατίας 
του Κρεμλίνου. Απ’ την άλλη, η Κούβα 
ενίσχυε αντάρτικα κινήματα διεθνώς, 
ενώ ο ίδιος ο Τσε ως υπουργός βιομη¬ 
χανίας προσκάλεσε στην Κούβα τον 
ηγέτη της 4'ΐ^^ Διεθνούς και επιφανή 



ία του Τσε 

μαρξιστή Ερνέστ Μαντέλ για 
να συνδράμει στην προσπάθεια 
σοσιαλιστικής οικοδόμησης - 
μια κίνηση κατάφωρα αντίθετη 
με τη μονολιθικότητα και το 
συντηρητισμό της σοβιετικής 
γραφειοκρατίας. 

Ο Τσε άρχισε να έρχεται σε 
αυξανόμενη αντίθεση με τη 
Μόσχα, πάνω στα θέματα των 
κρατικοποιήσεων, της έλλει¬ 
ψης υποστήριξης απ’ την ΕΣΣΑ 
στις εξαρτημένες χώρες και τις 
πελατειακές σχέσεις που επε- 
δίωκε μ’ αυτές (γεγονός που 
καταγγέλθηκε απ’ τον Τσε στο 
2° αφροαμερικάνικο συνέδριο 
του 1965) και πρωτίστως της 
πολιτικής της «ειρηνικής συνύπαρ¬ 
ξης». Κατέληξε στο συμπέρασμα ότι η 
επανάσταση πρέπει να επεκταθεί, εξού 
και το περίφημο σύνθημα για «πολλά 
Βιετνάμ». Η πνιγηρή ατμόσφαιρα που 
δημιουργούσε για τον γενναίο επα¬ 
ναστάτη ο σταδιακός θανάσιμος ενα¬ 
γκαλισμός της Κούβας με τη σοβιετική 
γραφειοκρατία, τον ώθησαν ν’ αφήσει 
το «νησί της επανάστασης», προσπα¬ 
θώντας να οργανώσει εξεγέρσεις στο 
Κονγκό και τη Βολιβία. Ένα λάθος του 
ήταν μάλλον η απολυτοποίηση της 
«αντάρτικης συνταγής» της Κούβας, η 
μη ακριβής κατανόηση του ρόλου του 
μαζικού εργατικού και λαϊκού κινήμα¬ 
τος. Με 12 μόνο μαχητές, μπήκε στη 
Βολιβία οργανώνοντας δολιοφθορές 
στα κυβερνητικά στρατεύματα. Τε¬ 


λικά, αποτυγχάνοντας να ξεσηκώσει 
τους φτωχούς αγρότες, απομονωμένος 
απ’ την ντόπια εργατική τάξη και αντι¬ 
μέτωπος με την εχθρότητα του βολιβι- 
ανού ΚΚ (ελεγχόμενου απ’ το Κρεμ- 
λίνο), αιχμαλωτίστηκε σε ενέδρα του 
στρατού. Όλοι οι άνδρες του σκοτώθη¬ 
καν, ο ίδιος συνελήφθη και λίγο μετά 
εκτελέστηκε (9 Όκτωβρίου 1967). 

Ό αργεντίνος επαναστάτης έγι¬ 
νε το συνώνυμο του επαναστατικού 
ηρωισμού, ενέπνευσε γενιές και γενιές 
αγωνιστών και μαχητών, έγινε τραγού¬ 
δι και σύμβολο εδώ και 50 χρόνια. Το 
άστρο του Τσε μας φωτίζει ακόμα τον 
δρόμο, ένα απ’ τα πιο κρυστάλλινα πα¬ 
ραδείγματα αυτοθυσίας, ηρωισμού και 
εντιμότητας. 

Μ Βασίλης Ζόγκας 


Μπάλα Τάμποε (1922-2014) 


Έφυγε απ’ τη ζωή την 1/9, σε ηλικία 
92 ετών, ο Μπάλα Τάμποε, μια απ’ τις 
σημαντικότερες μορφές του παγκό¬ 
σμιου τροτσκιστικού κινήματος. Φοι¬ 
τητής εντάχθηκε στο εργατικό κίνημα 
και στο ΕδδΡ Σοσιαλιστικό Κόμμα της 
Σρι Αάνκα) /ΑΣΣΠ^ τότε τμήμα της 
4"''^ Διεθνούς στη Σρι Αάνκα. Γρήγορα 
αναδείχτηκε σε ηγετική μορφή, συμμε¬ 
τέχοντας στην οργάνωση των εργαζο¬ 
μένων στο Δημόσιο (απολύθηκε λόγω 
του ηγετικού του ρόλου στη μεγάλη 
απεργία των δημόσιων υπαλλήλων 
το 1947). Συμμε τείχε στη ^Μυ^ το 

1. Το ΕδδΡ για πολλές δεκαετίες 
ήταν το μεγαλύτερο κόμμα της 4*^^^ 
Διεθνούς. Ήταν το μοναδικό τροτσκι- 
στικό κόμμα στον κόσμο (περισσό¬ 
τερο κι απ’ το βολιβιανό τμήμα) που 
οργάνωσε το ίδιο την εργατική τάξη 
της χώρας του, ήταν μαζικό και επίσης 
ένα απ’ τα δυο τροτσκιστικά κόμματα 
(μαζί με το βολιβιανό) που έφτασε 
κοντά στην κατάληψη της εξουσίας 
το 1960. Η δύναμή του οφείλονταν 
κυρίως στα εξής: α) Υπήρξε ο οργα¬ 
νωτής της εργατικής τάξης και των 
αγώνων της. β) Υπήρξε ο οργανωτής 
της αντίστασης ενάντια στους άγ- 
γλους αποικιοκράτες, την ώρα που οι 
αστοί και οι σταλινικοί απείχαν. Βλ. 
περισσότερα στο, Η 4η Διεθνής, Πιερ 
Φρανκ, Εκδόσεις Εργατική Πάλη, 
σελ. 99-104, και Μαρξιστικό Δελτίο, 
Όκτώβρης 1964, φύλλο 31, Τόμος II 
1964-67, Εκδόσεις Εργατική Πάλη. 

2. Το όνομα που είχε επί κυριαρχίας 


συνδικάτο των λιμενεργατών, από τα 
μεγαλύτερα της Σρι Αάνκα. Το 1948 
έγινε Γεν. Γραμματέας της ΌΜΙΤ και 
έτσι αυτό το μεγάλο και δυναμικό συν¬ 
δικάτο πέρασε στην επιρροή του ΕδδΡ. 
Το 1963, ηγήθηκε μιας μεγάλης απερ¬ 
γίας λιμενεργατών στο Κολόμπο^ που 
γρήγορα εξελίχτηκε σε γενική απεργία 
των εργαζομένων σ’ όλο το νησί, αψη¬ 
φώντας την κατάσταση έκτακτης ανά¬ 
γκης της κυβέρνηση Μπαταρανάικε. 

Ήταν ηγέτης του ΕδδΡ, πάλεψε 
κατά αγγλικού ιμπεριαλισμού και ήταν 
ένα από τα λίγα μέλη του Πολιτικού 
Γραφείου που αντιτάχθηκε στη συμμε¬ 
τοχή στην αστική κυβέρνηση Μπατα¬ 
ρανάικε το 1964. Αόγω αυτής της προ¬ 
δοτική πράξη της ηγεσίας του κόμμα¬ 
τος (Κόλβιν ντε Σίλβα, Αέσλι Γκουνα- 
βαρντένε κ.α. και κυρίως ο Ν. Μ. Πε- 
ρέρα), το ΕδδΡ διαγράφηκε από την 4"> 
Διεθνή, διασπάστηκε και ο Μπάλα Τά¬ 
μποε (μαζί με τονΈντμουν Σαμαρακό- 
ντι) ίδρυσαν το Αάνκα Σάμα Σαμάγια 
Πάρτι (επαναστατικό), το οποίο η Ενι¬ 
αία Γραμματεία (ΕΓ) της 4"''^ Διεθνούς 
αναγνώρισε σε τμήμα της. Ωστόσο το 
(επαναστατικό) ΕδδΡ δεν κατόρθωσε 
να εξελιχθεί σε μαζικό κόμμα και λίγο 
αργότερα το μεγαλύτερο μέρος των 
μελών απορροφήθηκε από το ΝδδΡ 

των Βρετανών, μετονομάστηκε σε Σρι 
Λάνκα («ευλογημένο Νησί») το 1972, 
για την ακρίβεια σε Λαϊκή Σοσιαλι¬ 
στική Δημοκρατία της Σρι Λάνκα. 

3. Όικονομική πρωτεύουσα και η 
μεγαλύτερη πόλη της Σρι Λάνκα 


(Νέο Σοσιαλιστικό 
Κόμμα), που είναι 
το σημερινό τμήμα 
της Ε.Γ της 4ης Δι¬ 
εθνούς. Ό Μπάλα 
Τάμποε ήταν δυσά¬ 
ρεστη μένος με την 
ΕΓ, αλλά παρέμεινε 
μέχρι το τέλος της 
ζωής του πιστός στις 
αρχές της 4"^"^ Διε¬ 
θνούς, διατηρούσε 
καλές σχέσεις με το 
ΝδδΡ και τον ηγέτη του νίοΕΓαιηαΒ^Ηιι 
Καπιπαταίπε, περισσότερο γνωστός ως 
Μπαχού. 

Ό Μπάλα Τάμποε ήταν γνώστης^ 
της μαρξιστικής θεωρίας και κατέβαλε 
μεγάλες προσπάθειες για να μεταδώ¬ 
σει τις γνώσεις του στις εργατικές και 
λαϊκές μάζες. Ιδιαίτερο ενδιαφέρον 
παρουσιάζει η μελέτη του για τη Δι¬ 
αρκή Επανάσταση (ασχολήθηκε στις 
δεκαετίες του ’50 και του’60), την κα¬ 
τανόηση της οποίας από τις εργατο¬ 
αγροτικές μάζες θεωρούσε κλειδί για 
την επιτυχία της προλεταριακής επα¬ 
νάστασης στη Σρι Λάνκα. Γεννημένος 
στη Τζάφνα, πρωτεύουσα της περιοχής 
των Ταμίλ, ήταν και ο ίδιος Ταμίλ και 
γόνος μιας από τις σημαντικότερες οι¬ 
κογένειες αυτής της εθνότητας (18% 

4. Όπως και όλη η ηγεσία του ΕδδΡ, 
είχε σπουδάσει (νομικά) στα καλύτε¬ 
ρα αγγλικά κολέγια και πανεπιστή¬ 
μια, συμπεριλαμβανομένων και της 
Αγγλίας. 



του συνολικού πληθυσμού της Σρι 
Λάνκα, περίπου 23 εκ.). Είχε πάντοτε 
ένα ιδιαίτερο ενδιαφέρον για το μέλ¬ 
λον αυτής της εθνότητας, ιδιαίτερα 
στα χρόνια της ένοπλης εξέγερσής για 
την ανεξαρτησία τους (1983-2009), 
όπως και για τις διάφορες θρησκευτι¬ 
κές κοινότητες (βουδιστές, ινδουιστές, 
χρ ιστιανο ί/καθ ολικο ί, μουσουλμάνο ι) 
και αγωνιζόταν για την αρμονική συμ¬ 
βίωση όλων. 

Μέχρι περίπου το 2010 ασχολού¬ 
νταν ενεργά με τα συνδικαλιστικά 
θέματα και τη ΌΜΙΙ. Ό θάνατος του 
είναι μια μεγάλη απώλεια για το εργα¬ 
τικό και επαναστατικό κίνημα της Σρι 
Λάνκα. Όι εργατοαγροτικές μάζες της 
χώρας οφείλουν πολλά σ’ αυτόν τον 
επαναστάτη, που αφιέρωσε τη ζωή του 
στην υπεράσπιση των συμφερόντων 
τους και στην υπόθεση της σοσιαλι¬ 
στικής επανάστασης και σίγουρα θα 
τιμούν την μνήμη του παντοτινά. 

Ε.Π. 

Η επέτειος της Κινέζικης Επανάστασης 

Το φθινόπωρο τον 1949, οι εργατικές και αγροτικές μάζες της Κίνας, κάτω από την ηγεσία τον ΚΚ Κίνας και τον 
Μάο Τσετούνγκ, κατέλαβαν την εξονσία και μετέτρεψαν την Κίνα σε εργατικό κράτος, μετά από μια επανάσταση πον 

κράτησε πάνω από είκοσι χρόνια. 



Α Ο Μάο Τσε Τοννγκ ανακοινώνει τη δημιονργία της 
Λαϊκής Δημοκρατίας της Κίνας (1/10/1949) 


Εξέγερση και προδοσία 

Κίνα βρισκόταν τον 
19ο αιώνα σε μεγά¬ 
λη καθυστέρηση σε 
σχέση με τις χώρες της Δύσης. 
Η συντριπτική πλειονότητα 
του πληθυσμού ήταν φτωχοί 
αγρότες, που ζούσαν κάτω από 
άθλιες συνθήκες, στο έλεος 
των λιμών, των ασθενειών και 
των φυσικών καταστροφών, 
που άφηναν πίσω τους εκα¬ 
τομμύρια θύματα. Η εμφάνιση 
του ιμπεριαλισμού επιδείνωσε 
ακόμα περισσότερο την κα¬ 
τάσταση, καθώς ο τεράστιος 
φυσικός πλούτος της χώρας 
μπήκε στο στόχαστρο της Αγ¬ 
γλίας και αργότερα σχεδόν 
όλων των μεγάλων δυνάμεων 
της εποχής. Η πολιτική ανε¬ 
ξαρτησία και η εξουσία της 
αυτοκρατορικής δυναστείας 
τυπικά διατηρούνταν, ωστό¬ 
σο στην ουσία η Κίνα ήταν μια 
μισοαποικιακή χώρα, πλήρως 
εξαρτημένη από τις ιμπερια¬ 
λιστικές δυνάμεις, που απο¬ 
μυζούσαν τον πλούτο της και 
στραγγάλιζαν την ανάπτυξή 
της. 

Στις αρχές του 20ου αιώνα, 
η περιορισμένη εκβιομηχάνιση 
των πόλεων της παραλιακής 
ζώνης οδήγησε στην εμφάνι¬ 
ση μιας εθνικής βιομηχανικής 
αστικής τάξης και ενός ολι¬ 
γάριθμου, αλλά εξαιρετικά 
συγκεντρωμένου προλεταριά¬ 
του. Τα συμφέροντα της νέας 
αστικής τάξης περιλάμβαναν 
την ανατροπή των αναχρονι¬ 
στικών κοινωνικών δομών και 
την επιδίωξη της εθνικής ανε¬ 
ξαρτησίας και εκφράστηκαν με 
τη δημιουργία του κόμματος 
του Κουόμιντανγκ. Το 1911 το 
Κουόμιντανγκ, με ηγέτη τον 
Σουν Γιατ Σεν, ανέτρεψε τον 
αυτοκράτορα Που Γι ξεκινώ¬ 
ντας την αστική επανάσταση. 
Ωστόσο, η εδραίωση της εξου¬ 
σίας του εμποδιζόταν από δι¬ 
ασπαστικές κινήσεις τοπικών 
πολέμαρχων που στηρίζονταν 
από τους ιμπεριαλιστές. 

Η νίκη της Οκτωβριανής 
Επανάστασης έφερε νέα δεδο¬ 
μένα, ενισχύοντας τη μαχητι¬ 
κότητα των Κινέζων εργατών 
και οδηγώντας στη δημιουρ¬ 
γία του Κομμουνιστικού Κόμ¬ 
ματος Κίνας. Το νεαρό ΚΚ, 
εξαιρετικά ολιγάριθμο στην 
αρχή, γνώρισε ραγδαία ανά¬ 
πτυξη στα μέσα της δεκαετίας 
του ’20, μαζί με την άνοδο των 
αγώνων του κινέζικου προλε¬ 
ταριάτου. 

Δυστυχώς, η άνοδος αυτή 
συνέπεσε με την επικράτηση 
του σταλινισμού στη Σοβιετι¬ 


κή Ένωση. Η σταλινική γρα¬ 
φειοκρατία μισούσε θανάσιμα 
κάθε επαναστατικό κίνημα, 
καθώς η νίκη του θα υπονό¬ 
μευε την εξουσία της, που την 
είχε αποσπάσει από τους ερ¬ 
γάτες. Τα συμφέροντά της εκ¬ 
φράστηκαν με τη θεωρία των 
σταδίων, που υποστήριζε ότι 
η επανάσταση στις υπανάπτυ¬ 
κτες χώρες έπρεπε να πραγ¬ 
ματοποιηθεί σε δύο διακριτά 
στάδια, αστικοδημοκρατικό 
και σοσιαλιστικό. Στο πρώτο 
στάδιο, η εργατική τάξη χρει¬ 
άζεται να συμμαχήσει όχι μόνο 
με τους φτωχούς αγρότες 
αλλά και την ντόπια βιομηχα¬ 
νική αστική τάξη ενάντια στον 
ιμπεριαλισμό. Στην περίπτωση 
της Κίνας, τα παραπάνω μετα¬ 
φράζονταν ως εξής: Το Κουό¬ 
μιντανγκ δεν ήταν ένα αστι¬ 
κό κόμμα, αλλά ένα «μπλοκ 
τεσσάρων τάξεων» (εθνική 
αστική τάξη, αγρότες, μικρο¬ 
αστοί των πόλεων, προλετα¬ 
ριάτο) και ήταν το μόνο που 
μπορούσε να οδηγήσει στην 
πλήρη εκπλήρωση των αστι- 
κοδημοκρατικών καθηκόντων, 
την αναδιανομή της γης και 
την εθνική ανεξαρτησία. Έτσι, 
η ελεγχόμενη από τους στα¬ 
λινικούς Κομμουνιστική Διε¬ 
θνής επέβαλε στο ΚΚ Κίνας 
να διαλυθεί μέσα στο Κουόμι¬ 
ντανγκ. Οι ολέθριες συνέπειες 
αυτής της πολιτικής φάνηκαν 
τον Απρίλιο του 1927, όταν ο 
Τσανγκ Κάι Σεκ, ο νέος ηγέ¬ 
της του Κουόμιντανγκ που μέ¬ 
χρι τότε εκθειαζόταν από τον 
Στάλιν ως «σύμμαχος», έπνιξε 
στο αίμα τους εργάτες της Σα- 
γκάης και άλλων παραλιακών 
πόλεων και εξαπέλυσε τρομε¬ 
ρές διώξεις ενάντια στο ΚΚ. 
Η τραγωδία αυτή ήταν μια 
οδυνηρή επιβεβαίωση της θε¬ 
ωρίας της διαρκούς επανάστα¬ 
σης του Τρότσκι: στην ιμπερι¬ 
αλιστική εποχή η αστική τάξη 
στις εξαρτημένες χώρες έχει 
πάψει να παίζει οποιοδήποτε 
προοδευτικό ρόλο, αδυνατεί 
να ολοκληρώσει τα αστικοδη- 
μοκρατικά καθήκοντα, αντιτί- 
θεται στη δίκαιη διανομή της 
γης (καθώς ο τσιφλικάς και ο 
τοκογλύφος της υπαίθρου και 
ο καπιταλιστής της πόλης εί¬ 
ναι πολύ συχνά το ίδιο πρόσω¬ 
πο) και φοβάται και μισεί πολύ 
περισσότερο το προλεταριάτο 
από ότι τους ιμπεριαλιστές. 

Οι σταλινικοί δεν άντλη¬ 
σαν κανένα δίδαγμα από την 
καταστροφή του 1927 και 
προώθησαν νέα «συμμαχία» 
με τη λεγόμενη «αριστερή» 
πτέρυγα του Κουόμιντανγκ, 
που ήλεγχε ένα τμήμα της 


νότιας Κίνας, αλλά στη συνέ¬ 
χεια στράφηκε και αυτή ενά¬ 
ντια στο ΚΚ, προτού τελικά 
υποταχθεί στον Τσανγκ. Στις 
αρχές της δεκαετίας του ^30, 
η εφαρμογή της τυχοδιωκτι¬ 
κής σταλινικής πολιτικής της 
«τρίτης περιόδου» οδήγησε σε 
εξεγέρσεις χωρίς επαρκή προ¬ 
ετοιμασία που γρήγορα πνίγη¬ 
καν στο αίμα (επαρχία Χουνάν, 
Καντό να) και στη δημιουργία 
καρικατούρας σοβιέτ σε αγρο¬ 
τικές περιοχές της νοτιοανα¬ 
τολικής Κίνας. Μέσα από τους 
άτυχους αυτούς αγώνες ανα- 
δείχθηκε μια νέα γενιά στελε¬ 
χών, με επικεφαλής τον Μάο 
Τσετούνγκ, που άρχισαν να 
αμφισβητούν πολλά σημεία 
της σταλινικής πολιτικής. Το 
1933, ο στρατός του Τσανγκ 
Κάι Σεκ ξεκίνησε αποκλεισμό 
της περιοχής που ήλεγχε το 
«αγροτικό σοβιέτ». Το φθινό¬ 
πωρο του 1934, ο Μάο, επικε¬ 
φαλής 80.000 κομμουνιστών 
και αγροτών έσπασε τον απο¬ 
κλεισμό ξεκινώντας την επική 
«Μεγάλη Πορεία», η οποία 
μετά από ένα χρόνο και με δε¬ 
κάδες χιλιάδες θύματα από τις 
κακουχίες και τις επιθέσεις του 
Κουόμιντανγκ κατέληξε σε μια 
επαρχία της βορειοδυτικής Κί¬ 
νας, όπου το ΚΚ εγκατέστη σε 
τη νέα βάση του. 

Ιαπωνική εισβολή και 
αντίσταση 

Ήδη από το 1931, η Ια¬ 
πωνία είχε καταλάβει τη βο¬ 
ρειοανατολική επαρχία της 
Μαντζουρίας. Παρόλα αυτά, 
η κινέζικη μπουρζουαζία, το 
κόμμα της και ο ηγέτης της 
Τσανγκ Κάι Σεκ εξακολουθού¬ 
σαν να θεωρούν τους εργάτες 
και τους κομμουνιστές ως πιο 
επικίνδυνο εχθρό από τους Ιά¬ 
πωνες. Το 1937, η Ιαπωνία με 
νέα επίθεση καταλαμβάνει τη 
βόρεια Κίνα και την ανατολική 
παραλιακή ζώνη, εξαπολύο- 
ντας τρομερές σφαγές. Η οδη¬ 
γία του Στάλιν προς το ΚΚ Κί¬ 
νας ήταν να σχηματίσει ενιαίο 
μέτωπο με το Κουόμιντανγκ 
και να διαλύσει τον αντάρτικο 
στρατό του μέσα στο στρα¬ 
τό του Τσανγκ. Το «μέτωπο» 
αυτό υπήρχε μόνο στα χαρτιά, 
καθώς ο Τσανγκ συνέχιζε τις 
επιθέσεις κατά των κομμουνι¬ 
στών. Ευτυχώς για την τελική 
έκβαση της κινέζικης επανά¬ 
στασης, ο Μάο αρνήθηκε να 
διαλύσει τις δυνάμεις του μέσα 
στον αστικό στρατό και με 
έξυπνη τακτική ανταρτοπόλε¬ 
μου προκαλούσε μεγάλη φθο¬ 
ρά στους Ιάπωνες. Παράλλη¬ 


λα, κέρδιζε την εμπιστοσύνη 
των αγροτικών μαζών αποδει- 
κνύοντας ότι οι κομμουνιστές 
βρίσκονται στην πρωτοπορία 
της πάλης ενάντια στον κατα- 
κτητή. Χάρη σ’ αυτή τη σωστή 
πολιτική, η πολιτική και στρα¬ 
τιωτική βάση του ΚΚ διευρύν- 
θηκε ραγδαία μέχρι το τέλος 
του πολέμου. 

Κόκκινη νίκη 

Μετά την παράδοση της 
Ιαπωνίας, οι Σοβιετικοί εισέ¬ 
βαλαν στη Μαντζουρία και 
αφού συνέτριψαν τα εκεί ια¬ 
πωνικά στρατεύματα παρέδω¬ 
σαν τον οπλισμό των τελευ¬ 
ταίων στους μαχητές του ΚΚ 
Κίνας. Έτσι, ο Μάο είχε πλέον 
αρκετά όπλα για να πολεμήσει 
για την εξουσία. Στη συνέχεια, 
αξιοποίησε την περίοδο της 
εκεχειρίας και των διαπραγ¬ 
ματεύσεων με τον Τσανγκ και 
τους Αμερικανούς για να προ¬ 
ετοιμάσει και να εκπαιδεύσει 
τις αγροτικές μάζες που είχαν 
εισρεύσει στις τάξεις του ΚΚ 
και του Ααϊκού Απελευθε¬ 
ρωτικού Στρατού. Το 1946 οι 
συνομιλίες κατέρρευσαν και 
ο εμφύλιος πόλεμος ξεκίνησε 
και πάλι. Ο Στάλιν ευνοούσε 
μια συμβιβαστική λύση και η 
βοήθεια που έστελνε στο ΚΚ 
Κίνας ήταν ελάχιστη, σε αντί¬ 
θεση με την τεράστια οικονο¬ 
μική και στρατιωτική βοήθεια 
των ΗΠΑ προς τον Τσανγκ. 
Το καθεστώς του Τσανγκ 
όμως βούλιαζε στη διαφθο¬ 
ρά και είχε χάσει κάθε λαϊκή 
υποστήριξη, με αποτέλεσμα 
τη ραγδαία πτώση του ηθικού 
του στρατού του. Αντίθετα, 
ο Ααϊκός Απελευθερωτικός 
Στρατός ενσάρκωνε τους πό¬ 
θους των μαζών για μια άλλη 
κοινωνία και ενισχυόταν συ¬ 
νεχώς. Έχοντας εδραιώσει την 
κυριαρχία του στην ύπαιθρο, 
άρχισε να καταλαμβάνει μία 
μία τις πόλεις και μέχρι το τέ¬ 


λος του 1949 η νίκη της κινέζι¬ 
κης επανάστασης είχε ολοκλη¬ 
ρωθεί. 

Θεωρία και πρακτική 
του μαοϊσμού 

Ο Μάο ανέπτυξε τη θεω¬ 
ρία της λεγάμενης «Νέας Δη¬ 
μοκρατίας», ότι δηλαδή ήταν 
δυνατόν να υπάρξει ένα κρά¬ 
τος και ένας στρατός με διττό 
χαρακτήρα, εν μέρει αστικό 
και εν μέρει εργατικό. Οι μαο¬ 
ϊκοί ισχυρίζονταν αρχικά ότι η 
Ααϊκή Δημοκρατία της Κίνας 
ήταν ένα τέτοιο κράτος, αλλά 
αργότερα αναθεώρησαν τη 
θέση τους και παραδέχτηκαν 
ότι ήταν δικτατορία του προ¬ 
λεταριάτου. Στην πραγματικό¬ 
τητα δηλαδή, παραδέχτηκαν 
ότι στην πράξη, αντίθετα με τη 
θεωρητική τους θέση, εφάρμο¬ 
σαν τη θεωρία της διαρκούς 
επανάστασης, η οποία τελικά 
τους επέτρεψε να φτάσουν 
στη νίκη. Ο Μάο, διαφυλάσ- 
σοντας την πλήρη οργανωτι¬ 
κή αυτονομία των δυνάμεών 
του, οικοδόμησε ένα κόμμα 
και ένα στρατό που έγιναν 
όργανα ανατροπής της αστι¬ 
κής κυριαρχίας. Ο ταξικός χα¬ 
ρακτήρας του κόμματος, του 
στρατού και του νέου κράτους 
δεν προσδιοριζόταν από την 
αγροτική κοινωνική καταγωγή 
της πλειοψηφίας των στρατι¬ 
ωτών, αλλά από τη φύση του 
μηχανισμού του ΚΚ Κίνας, 
που προερχόταν από το εργα¬ 
τικό κίνημα και είχε εργατικό 
χαρακτήρα. 

Όμως, το ΚΚ Κίνας ήταν 
ήδη πριν την κατάληψη της 
εξουσίας πλήρως γραφει- 
οκρατικοποιημένο. Ακόμα 
και μετά την κατάληψη των 
πόλεων, αρνήθηκε να στη- 
ριχθεί στην ελεύθερη αυ¬ 
τοοργάνωση του κινέζικου 
προλεταριάτου σε εργατικά 
συμβούλια, με αποτέλεσμα 
το νέο εργατικό κράτος να 

ελέγχεται ασφυκτικά από έναν 
γραφειοκρατικό μηχανισμό. Ο 
Μάο αναγνώρισε, εν μέρει, αυτή 
την εξέλιξη και προσπάθησε να 
την ανατρέψει με την λεγάμε¬ 
νη Πολιτιστική Επανάσταση. Η 
τελευταία, παρά τα σκληρά κα¬ 
τασταλτικά μέτρα, ήταν κατα¬ 
δικασμένη σε αποτυχία, καθώς 
δεν βασίστηκε στην αυτόνομη 
πρωτοβουλία των μαζών, και 
γρήγορα εξελίχθηκε σε ξεκαθά- 
ρισμα λογαριασμών μεταξύ των 
αντιμαχόμενων μερίδων της 
γραφειοκρατίας. 

Η εξωτερική πολιτική του 
Μάο δεν ήταν λιγότερο αποτυ¬ 
χημένη, καθώς, σε αντίθεση με 
το εσωτερικό, ακολούθησε τη 
λανθασμένη θεωρία της «Νέας 
Δημοκρατίας». Το μαοϊκό ΚΚ 
Ινδονησίας εφάρμοσε τη θεωρία 
αυτή σε σχέση με το αντιιμπερι- 
αλιστικό, αλλά καθαρά αστικό 
καθεστώς του Σουκάρνο. Όπως 
επίσης καθαρά αστικός, και όχι 
βέβαια διττού χαρακτήρα, ήταν 
και ο ινδονησιακός στρατός, που 
το 1965 έπνιξε στο αίμα το εργα¬ 
τικό κίνημα της χώρας. Παράλ¬ 
ληλα, η σύγκρουσή του με τη 
σοβιετική γραφειοκρατία οδή¬ 
γησε το Μάο στην ολέθρια θε¬ 
ωρία των «Τριών Κόσμων» και 
του «σοσιαλιμπεριαλισμού», 
που τοποθετούσε τη Σοβιετική 
Ένωση στην ίδια μοίρα με τις 
ΗΠΑ και τους άλλους ιμπερι¬ 
αλιστές και είχε ως αποτέλεσμα 
να υποστηρίζει η Κίνα αντιδρα¬ 
στικά καθεστώτα του Τρίτου 
Κόσμου, απλά και μόνο επειδή 
αντιτάσσονταν στη Σοβιετική 
Ένωση. Το 1979 η Κίνα στρά¬ 
φηκε ενάντια στη βιετναμέζικη 
επανάσταση, στηρίζοντας το 
αιμοσταγές καθεστώς του Πολ 
Ποτ στην Καμπότζη. 

Μετά το θάνατο του Μάο 
το 1976, οι εσωκομματικές δι¬ 
αμάχες ανέδειξαν νικήτρια τη 
μερίδα της γραφειοκρατίας 
που ευνοούσε τα ανοίγματα 
στην οικονομία της αγοράς, 
με επικεφαλής τον Ντενγκ Ξι- 
αοπίνγκ. Η αποτυχία και της 
νέας πολιτικής οδήγησε στη 
λαϊκή εξέγερση της πλατείας 
Τιενανμέν, που πνίγηκε στο 
αίμα από το καθεστώς. Από 
τότε η γραφειοκρατία του ΚΚ 
Κίνας, διατηρώντας σε όλη της 
την έκταση την καταπίεση των 
λαϊκών μαζών, στοχεύει στην 
πλήρη παλινόρθωση του καπι¬ 
ταλισμού, τη συγκρότησή της 
σε νέα εκμεταλλεύτρια τάξη και 
την ανάδειξη της Κίνας σε νέα 
μεγάλη δύναμη στο παγκόσμιο 
καπιταλιστικό και ιμπεριαλι¬ 
στικό σκηνικό. Όλα τα παρα¬ 
πάνω έχουν τεράστιο κόστος 
για το βιοτικό επίπεδο και τις 
ελευθερίες των εργαζομένων 
και των λαϊκών στρωμάτων. Τα 
αναπόφευκτα νέα ξεσπάσματα 
της ταξικής πάλης στην Κίνα θα 
παίξουν καθοριστικό ρόλο στις 
παγκόσμιες εξελίξεις στα επό¬ 
μενα χρόνια. 


— 

Απάντηση σε ανακρίβειες 


Σ το περιοδικό Σπάρτακος, Νο 
114-Ιούλιος 2014, υπάρχει 
ένα αρκετά εκτεταμένο άρ¬ 
θρο με τον τίτλο «Από τον 
Σπάρτακο στην ΟΚΔΕ-Σπάρτακος, 80 
χρόνια αγώνες», που επιμελήθηκε ο 
Κώστας Σκορδούλης. Σ’ αυτό το άρθρο 
υπάρχουν αρκετές ανακρίβειες ή και 
παραλείψεις για την περίοδο μετά την 
Μεταπολίτευση, που ειλικρινά πιστεύ¬ 
ουμε ότι μάλλον οφείλονται σε άγνοια, 
σε ελλιπή ή και κακή πληροφόρηση 
του σ. Κ. Σκορδούλη. Σ’ αυτή την απά¬ 
ντηση δεν έχουμε σκοπό να μιλήσουμε 
για όλα που αφορούν την μεταπολι¬ 
τευτική περίοδο της ΌΚΔΕ, όχι μόνο 
γιατί κάτι τέτοιο θα απαιτούσε παρά 
πολύ χώρο αλλά και τουλάχιστον με¬ 
γαλύτερη προσοχή, επιμέλεια κλπ.Έτσι 
θεωρούμε αναγκαίο αυτή τη στιγμή να 
απαντήσουμε συνοπτικά σε 4-5 κρίσι¬ 
μα σημεία της μεταπολιτευτικής περιό¬ 
δου της ΌΚΔΕ: 

1. Η ίδρυση της ΌΚΔΕ τον Δεκέμ¬ 
βρη του 1974 δεν προήλθε από καμιά 
ενοποίηση του ΚΔΚΕ με την οργάνω¬ 
ση «Εργατική Δημοκρατία» που την εκ¬ 
προσωπούσε ο Σωφρ. Παπαδόπουλος, 
όπως λέγεται στο άρθρο. Απλά στην 
ιδρυτική και Ε συνδιάσκεψη της ΌΚΔΕ 
συμμετείχε ο Σωφρ. Παπαδόπουλος. 
Όύτε Π.Γ. εκλέχθηκε, απλά βγήκε μια 
«ηγετική» ομάδα που την αποτέλεσαν 
όσοι παραβρέθηκαν σ’ αυτή τη συνδι- 
άσκεψη/συνάντηση που ουσιαστικά 
ήταν όλη η οργάνωση. Όύτε τα μέλη 
της ήταν αυτά που αναφέρονται στο 
εν λόγω άρθρο, δηλαδή οι Σωκράτης, 
Μητάκης, Ελένη Όικονόμου (Αστερι¬ 
ού), Σωφρόνης Παπαδόπουλος, Γιάν¬ 
νης Φελέκης, Χρήστος Αναστασιάδης. 

2. Όυσιαστικά δεν υπήρξε κα¬ 
μιά ενοποίηση της ΌΚΔΕ με το ΚΕΜ 
(Κομμουνιστικό Επαναστατικό Μέ¬ 
τωπο) τον Μάη του 1977. Υπήρξε μια 
ωμή και απροκάλυπτη επέμβαση του 
εκπροσώπου της Ε. Γ της 4’^'^ Διεθνούς 
Αίβιο Μαϊτάν στα εσωτερικά πράγ¬ 
ματα της ΌΚΔΕ με σκοπό την εκπα¬ 
ραθύρωση της ηγεσίας της που -για 
λόγους που δεν είναι του παρόντος- 
δεν της ήταν αρεστή. Ακριβώς αυτό 
το σημείο, που επιβεβαιώθηκε από τα 
όσα ευτράπελα και απαράδεκτα έγιναν 
στην «ενοποιητική» συνδιάσκεψη που, 
εκτός των άλλων, προδίκασαν τα θλι¬ 
βερά φαινόμενα που επακολούθησαν 
και την αποσύνθεση της «πλειοψη¬ 
φικής τάσης» που είχε κατασκευάσει/ 
φαμπρικάρει ο εκπρόσωπος Α. Μαϊτάν 
(μια σούπα «μειοψηφικών», «πλειοψη¬ 
φικών», «μορενικών» κ.λπ.) με αποκο¬ 
ρύφωμα την αποχώρηση/εξαφάνιση 
εντελώς «ξαφνικά» 18-19 μελών της 
ΚΕ (δηλαδή το σύνολο) από τα 25 που 
είχε επιλεγεί να είναι ο αριθμός των 
μελών της. Η Μαρξιστική Προλεταρι¬ 
ακή Τάση (ΜΠΤ) είχε αρνηθεί να εκ¬ 
προσωπηθεί στην ΚΕ (οι «γαλαντόμοι» 
έκριναν ότι της αναλογούσαν 6 θέσεις 
στην ΚΕ, οι οποίες έμειναν κενές), σαν 
συνέχεια της απόσυρσης των ντοκου¬ 
μέντων της από τη διαδικασία της συν¬ 
διάσκεψης. Εκείνη την εποχή η ΌΚΔΕ 
ήταν μια σχετικά μεγάλη οργάνωση με 
σημαντική προσφορά στο κίνημα, ενώ 


το ΚΕΜ ήταν μια μικρή ομάδα που είχε 
δημιουργηθεί λίγους μήνες προηγού¬ 
μενα. Η ενοποίηση με το ΚΕΜ δεν θα 
πρόσφερε, ακόμη και αν ήταν επιτυχής, 
πολλά πράγματα στην ΌΚΔΕ και στον 
ελληνικό τροτσκισμό. Σε κάθε περί¬ 
πτωση οι πολύ μικρές πιθανότητες που 
υπήρχαν να επιτύχει η ενοποίηση -ή 
για να ακριβολογούμε η μικρή ενίσχυ¬ 
ση της ΌΚΔΕ- «διαγράφτηκαν» από τις 
ενέργειες της «πλειοψηφικής τάσης» 
και κυρίως του εκπροσώπου της Ε.Γ 
της Διεθνούς, δυστυχώς με σημαντικές 
απώλειες της Όργάνωσης αλλά όχι με 
καταστροφή της. 

3. Είναι ανακρίβεια ότι μετά την 
«αποχώρηση/εξαφάνιση» των 18-19 
μελών της «ΚΕ» ή της «πλειοψηφικής 
τάσης», όπως λέγεται στο σημείωμα 
του σ. Κώστα, η ΜΠΤ πλειοψηφού¬ 
σε οριακά στην ΌΚΔΕ. Εκείνοι που 
απέμειναν στην οργάνωση (εκτός της 
ΜΠΤ και όσοι την ακολούθησαν στην 
σωτηρία/οικοδόμηση της ΌΚΔΕ, που 
συνολικά ήταν περίπου το 1/3 πριν 
την «ενοποίηση»), δεν αποτελούσαν 
απολύτως τίποτα πολιτικά αν όχι και 
αριθμητικά, όχι γιατί δεν άξιζαν ή δεν 
ήταν κάποιοι από αυτούς καλοί αγω¬ 
νιστές, αλλά γιατί -ο καθένας μπορεί 
να το καταλάβει- ήταν τόσο τρομερό 
το χτύπημα που είχαν δεχτεί από την 
«αποχώρηση/εξαφάνιση» της «ηγεσί¬ 
ας», που είχαν χάσει εντελώς την εμπι¬ 
στοσύνη τους στη ΌΚΔΕ και σε πολύ 
μεγάλο βαθμό στο κίνημα. Δυστυχώς 
σ’ αυτή την απογοήτευση και σ’ αυτές 
τις αποχωρήσεις, για ακόμη μια φορά, 
έχει τεράστια ευθύνη η Ε.Γ που αντί, 
βλέποντας αυτή την κατάσταση, να 
έρθει στην Ελλάδα για να βοηθήσει 
να αποφευχθεί η «εκ των πραγμάτων» 
διαλυτική κατάσταση, έκανε ό,τι περ¬ 
νούσε από το χέρι της (πχ. απόφαση 
δημιουργίας «ισότιμης επιτροπής» -με 
ποιους άραγε;- όταν ακόμη και αυτός 
που τους είχε εκπροσωπήσει στο γρα¬ 
φείο της ΕΓ με την επιστροφή του στην 
Ελλάδα αποχώρησε/εξαφανίστηκε, 
κάτι που πολιτιστικά νήπια θα μπο¬ 
ρούσαν να καταλάβουν;), μαζί με ένα 
δυο ενεργούμενά τους στην Ελλάδα να 
καταστρέψουν το παν. Η Ε.Γ. θα έρθει 
στην Ελλάδα μετά από χρόνια, όταν η 
κατάσταση στο τμήμα είχε σταθεροποι¬ 
ηθεί και είχε αρχίσει και πάλι η ανάπτυ¬ 
ξή του. Ό εκπρόσωπος που ήρθε ήταν 
αυστραλός, ο οποίος έμεινε έκπληκτος 
από την κατάσταση που βρήκε (υπάρ¬ 
χουν στην έκθεση που έκανε προς το 
γραφείο της Ε.Γ.), προφανώς επειδή 
του έλεγαν ότι στην Ελλάδα θα συνα¬ 
ντούσε βαλκάνιους «κατσαπλιάδες». 

4. Υπάρχει μια παράλειψη αρκετά 
σημαντική και αποκαλυπτική ταυτό¬ 
χρονα στη μεταπολιτευτική πορεία 
της ΌΚΔΕ. Το 1982 η ΚΕ της ΌΚΔΕ 
αναλαμβάνει μια πρωτοβουλία, συνέ¬ 
νωσης όλων των αγωνιστών που είχαν 
αποχωρήσει μετά την κρίση του 1978 
(διάλυση και εξαφάνιση της «πλειοψη¬ 
φικής τάσης»). Σ’ αυτή την πρωτοβου¬ 
λία ανταποκρίθηκαν πολλοί, ανάμεσα 
στους οποίους και μερικοί από τους 
νέους αγωνιστές που είχαν συμβάλει 
στην οικοδόμηση της ΌΚΔΕ μετά την 


Μεταπολίτευση. Η προσπάθεια αυτή 
σαμποταρίστηκε με τον πιο κυνικό 
τρόπο, με αποτέλεσμα να απογοητευ- 
θούν κάποιοι καλοί αγωνιστές και μάλ¬ 
λον να απομακρυνθούν οριστικά από 
την ΌΚΔΕ αν όχι και από τον τροτσκι¬ 
σμό. Κάποιοι άλλοι θα ενταχθούν στην 
ΌΚΔΕ. 

5. Είναι ανακρίβεια ότι όσοι διασπά- 
στηκαν από την ΌΚΔΕ το Φθινόπωρο 
του 1986 ήταν η πλειοψηφία της οργά¬ 
νωσης. Ποτέ δεν έγινε καμιά ψηφοφο¬ 
ρία μέσα στην οργάνωση πάνω στα θέ¬ 
ματα που είχαν προκαλέσει εκείνη την 
κρίση για να διαπιστωθεί ποια από τις 
δυο καταστάσεις που είχαν δημιουργη- 
θεί ήταν πλειοψηφία ή μειοψηφία. Για 
την ιστορία αναφέρουμε ότι η μεγά¬ 
λη πλειοψηφία της ΚΕ ήταν κατά της 
«άποψης» όσων αργότερα διέσπασαν 
την ΌΚΔΕ. Ό,τι δήθεν οι διασπαστές 
ήταν πλειοψηφία είναι ένας μύθος που 
κυκλοφορούσαν και κυκλοφορούν με¬ 
ρικοί από αυτούς και όσοι μαζί τους 
συγκρότησαν τον Σπάρτακο. Αυτό 
που είχαν επικαλεστεί τότε οι διασπα¬ 
στές υπό την υψηλή καθοδήγηση της 
Εξελεγκτικής Επιτροπής (Ε.Ε), ήταν η 
παραβίαση του Καταστατικού της ορ¬ 
γάνωσης στο αίτημά τους για έκτακτη 
«συνδιάσκεψη». Πράγματι, το Κατα¬ 
στατικό είχε «παραβιαστεί» από την 
ΚΕ, όχι βέβαια για να αποστερήσει από 
αυτούς κάποιο δικαίωμα που είχαν (το 
Καταστατικό το είχαν καταπατήσει με 
τον πιο βάναυσο τρόπο), αλλά για τη 
σωτηρία της ΌΚΔΕ, γιατί είναι βέβαιο 
ότι τα θέματα που είχαν προκαλέσει οι 
ίδιοι και τα «κουκούλωνε» η Ε.Ε. ήταν 
τόσο χυδαία που δεν μπορούσε να γί¬ 
νει καμιά συνδιάσκεψη, γιατί απλού- 
στατα θα αποχωρούσαν σχεδόν όλοι οι 
νέοι πολύ αξιόλογοι αγωνιστές και όχι 
μόνο, που είχαν στρατολογηθεί στην 
οργάνωση στην προηγούμενη 5ετία. 
Εκείνη την περίοδο η ΌΚΔΕ είχε ξεπε- 
ράσει την κρίση, ήταν και πάλι μια ση¬ 
μαντική οργάνωση με πολλούς νέους 
και νέες στις τάξεις της, καλή διάρθρω¬ 
ση και αρκετές επεμβάσεις. 

Το να επικαλείται κάποιος την από¬ 
φαση του γραφείου της Ε.Γ. για την 
αναγνώριση του Σπάρτακου σαν τμήμα 
της Διεθνούς, μόνο γέλια και δάκρυα 
μπορεί να προκαλέσει. Όχι μόνο γιατί 
αυτό επιδίωκε για πολλά χρόνια αλλά 
και για έναν ακόμη λόγο. Ό εκπρόσω¬ 
πος της Ε.Γ. της Διεθνούς με το «όνο¬ 
μα» Ζαμπέρ (ο γνωστός αραβολόγος 
«καθηγητής» ΌίΙΕεΓί ΑοΕο^γ, Ζιλμπέρ 
Ασκάρ, αργότερα, όπως ήταν επόμενο, 
έφυγε από τη Διεθνή) οργάνωσε όλες 
τις απαράδεκτες ενέργειες σε βάρος 
της ΌΚΔΕ, που δεν έχουν καμιά σχέ¬ 
ση με το εργατικό και επαναστατικό/ 
τροτσκιστικό κίνημα (λεπτομερής πε¬ 
ριγραφή υπάρχει στο φύλλο της Εργα¬ 
τικής Πάλης Νο 101, Νοέμβρης 1986). 

Ό Ένγκελς λέει ότι «η ιστορία δεν 
κάνει τίποτα», εννοώντας ότι απλά 
καταγράφει. Έτσι, λοιπόν, για τη κατα¬ 
γραφή, αυτοί που έφυγαν, πήγαν «εκεί 
που έφτυναν» για να ξαναφύγουν και 
πάλι και να «πάνε εκεί που έφτυναν»... 

■ Σωφρόνης Παπαδόπουλος 

ΟΥΚΡΑΝΙΑ 

«Ψυχροπολεηική» συνέχεια, παρΑ την εκεχειρία 

Μ Κώστας Δίκαιος 


Σ τις αρχές Σεπτέμβρη υπογρά¬ 
φηκε στη Λευκορωσία συμ¬ 
φωνία εκεχειρίας ανάμεσα 
στο Κίεβο και τους εκπρο¬ 
σώπους των πολιτοφυλακών 
του Ντονμπάς, που περιλαμβάνει 14 «σκα¬ 
λοπάτια ειρήνευσης» και μακρές διαβου- 
λεύσεις για το μελλοντικό μόρφωμα της 
νοτιοανατολικής Ουκρανίας. Όμως, αν και 
μοιάζει η εκεχειρία να τηρείται και, παρά 
τους βομβαρδισμούς, τα θύματα έχουν 
μειωθεί αισθητά, η συμφωνία καθόλου δεν 
είναι μια οριστική λύση. 

Το ψυχροπολεμικό μπαράζ του αμε¬ 
ρικάνικου ιμπεριαλισμού στην περιοχή 
οξύνεται, με βάση και τις αποφάσεις του 
ΝΑΤΟ στην Ουαλία (βλ. σχετικό άρθρο), 
που σχεδιάζει πέντε νέες βάσεις σε Λετο¬ 
νία, Εσθονία, Πολωνία, Λιθουανία και Ρου¬ 
μανία (γι’ αυτό οι βαλτικές χώρες, η Πολω¬ 
νία και ο Καναδάς έχουν ήδη ζητήσει την 
καταγγελία της συμφωνίας ΝΑΤΟ-Ρωσίας 
του 1997, προκειμένου ν’ αυξηθεί η νατοϊ- 
κή παρουσία στην Ανατολική Ευρώπη). Το 
Βερολίνο φαίνεται ν’ αντιδρά σε μια τέτοια 
άμεση εξέλιξη, ωστόσο ο σχεδιασμός προ- 
χωράει. Μέσα στον Σεπτέμβρη έγιναν δύο 
νατοϊκές ασκήσεις: (1) Στη Λετονία (τμήμα 
μιας μεγαλύτερης άσκησης στις βαλτικές 
χώρες, την Πολωνία και τη Γερμανία), με 
2.ΘΘΘ άνδρες από 9 χώρες και την ονομα¬ 
σία «Σταθερό Ακόντιο 2», αποδεικνύοντας 
τη δέσμευση των ιμπεριαλιστών «να υπε¬ 
ρασπιστούν τα κράτη-μέλη της Βαλτικής 
από την ρωσική επιθετικότητα». (2) Στη 
δυτική Ουκρανία (άσκηση “Καρίά Τγι- 
άεηΐ”), με 1.3ΘΘ στρατιώτες από 15 χώρες 
-εκ των οποίων 2ΘΘ αμερικάνοι- υπό το 
επιχειρησιακό πρόσταγμα των ΗΠΑ. 

Η Ε.Ε. πλήττεται σοβαρά απ’ τη σύ¬ 
γκρουση με τη Ρωσία, οικονομικά και 
πολιτικά, ωστόσο ευθυγραμμίζεται με τις 
ΗΠΑ, όπως στο νέο γύρο αντιρωσικών 
κυρώσεων (αποφασίστηκαν τον Σεπτέμ¬ 
βρη). Παράλληλα, ακυρώθηκε προσωρινά 
ο αγωγός δοπίΕ δίΓεαηι (παρά τις αντιρρή¬ 
σεις Βουλγαρίας και Αυστρίας). Ασφαλώς 
οι επιπτώσεις θα φορτωθούν στους εργα¬ 
ζόμενους της Ε.Ε.! 

Η ενεργειακή εξασφάλιση της Ε.Ε. 
αποτελεί σημαντική παράμετρο, ενώ οι 
ΗΠΑ πιέζουν για απεξάρτηση απ’ τη Ρω¬ 
σία. Επειδή ο αγωγός ΤΑΡ απ’ το Αζερμπα¬ 
ϊτζάν, όπως και τα ενεργειακά αποθέματα 
της Μεσογείου αποτελούν λύση μόνο μα¬ 
κροπρόθεσμα, οι ΗΠΑ πιέζουν για την 
αγορά σχτιστολιθικού αερίου απ’ τις ίδιες, 
που όμως είναι ασύμφορο οικονομικά και 
οικολογικά επιβλαβές. Ουσιαστικά, παρά 
το κόστος, η Ε.Ε. «σκύβει» στον παγκόσμιο 
χωροφύλακα, τις ΗΠΑ! Έτσι, μέσα στο Σε¬ 


πτέμβρη ψηφίστηκε στην ουκρανική Βου¬ 
λή και επικυρώθηκε στο Ερυωκοινοβούλιο 
η συμφωνία σύνδεσης Ουκρανίας-Ε.Ε. (το 
οικονομικό σκέλος της έχει «παγώσει», βλ. 
παρακάτω). 

Όλα αυτά, βέβαια, στα πλαίσια του πα¬ 
ραληρήματος του Ομπάμα, που από την 
Εσθονία δήλωσε: «Η αμερικανική ηγεσία 
είναι η μόνη σταθερή σ’ έναν αβέβαιο κό¬ 
σμο. Μόνο η Αμερική έχει δυνατότητα 
και θέληση να κινητοποιήσει τον πλανήτη 
ενάντια στην τρομοκρατία... έχει συσπει¬ 
ρώσει όλο τον κόσμο ενάντια στη ρωσική 
επιθετικότητα»! 

Πόντοι στον ρωσικό ιμπεριαλισμό 

Η Ρωσία προετοιμάζεται ν’ αντιμετωπί¬ 
σει την απομόνωσή της απ’ τους δυτικούς 
ιμπεριαλιστές. Από το 2Θ15 θα ισχύσει η 
Ευρασιατική Οικονομική Ένωση (σε πρώ¬ 
τη φάση: Ρωσία, Καζακστάν, Λευκορωσία), 
μια «γέφυρα» ανάμεσα στην Ευρώπη και 
την αναπτυσσόμενη Ασία. Η συμφωνία 
Κίνας-Ρωσίας για την προμήθεια φυσικού 
αερίου τα επόμενα 3Θ χρόνια (ύψους 4ΘΘ 
δις δολ., με κατασκευή αγωγού 2.5ΘΘ χλμ.) 
και τη δημιουργία κοινού οργανισμού αξι¬ 
ολόγησης πιστοληπτικής ικανότητας (στα 
πρότυπα των δυτικών), σηματοδοτούν πε¬ 
ραιτέρω ανακατατάξεις, χαρακτηριζόμενες 
«καρφιά στο φέρετρο της αμερικάνικης 
αυτοκρατορίας». Οι ΒΚΙΟδ θα ξεπεράσουν 
σύντομα τις παραδοσιακές 06 και οι προ¬ 
σπάθειες περιθωριοποίησης της Ρωσίας 
(μοναδικής χώρας που μπορεί ν’ αποτε- 
λέσει στρατιωτικό βραχίονα των ΒΚΙΟδ, 
με την Κίνα να βρίσκεται αρκετά πίσω, αν 
και είναι ήδη δεύτερη παγκοσμίως σε εξο- 
πλιστικές δαπάνες) εντείνουν τις τάσεις 
συσπείρωσής τους (βλ. σχετικό άρθρο για 
τη Σύνοδο της Σαγκάης). Τέλος, η Μόσχα 
ανακοίνωσε την επιτυχή δοκιμή του νέου 
υπερόπλου της, του διηπειρωτικού πυράυ- 
λου ΒυΗνα (δυνατότητα μεταφοράς 6-1Θ 
πυρηνικών κεφαλών και βεληνεκές 8.ΘΘΘ 
χλμ.!). 

Το ρωσικό κατεστημένο (ολιγάρχες και 
επιτελείο Πούτιν) δεν επιθυμεί μια άμεση 
σύγκρουση με τους ιμπεριαλιστές, δεν εί¬ 
ναι ικανό για μια τέτοια γενικευμένη σύ¬ 
γκρουση, δεν είναι όμως και διατεθειμένο 
να υποχωρεί χωρίς μάχη. Έτσι, υποστήριξε 
τους εξεγερμένους στο Ντονμπάς μέχρι 
του σημείου δημιουργίας ενός ντε φάκτο 
κρατικού μορφώματος, που δεν θα ανήκει 
στην Ουκρανία και θα διαπραγματεύεται 
απευθείας με τη Μόσχα (αν υποθέσουμε 
ότι αυτό σημαίνει το «ειδικό καθεστώς» της 
συμφωνίας εκεχειρίας). Ωστόσο, πρόκειται 
για ένα προτεκτοράτο: μακριά ασφαλώς 
απ’ το να ικανο¬ 
ποιεί τους αγω¬ 
νιστές των πολι¬ 
τοφυλακών, που 
ζητούν αυτοδιάθε¬ 
ση και κοινωνικές 
μεταρρυθμίσεις, ο 
ρωσικός ιμπερια¬ 
λισμός προσπαθεί 
να διαμορφώσει 
ένα ελεγχόμενο 
πολιτικό επιτελείο 
στο Ντονμπάς, αν 
και αντιλαμβανό- 
μενος το βάθος 
της ρήξης με το 


Κίεβο μιλά για δημοκρατία της Νοβορο- 
σίγια (Νέα Ρωσία - ονομασία απ’ τα τέλη 
του Ιδ"""" αιώνα για τη νοτιονατολική Ου¬ 
κρανία). Η Νοβοροσίγια περιλαμβάνει και 
όλη την ακτογραμμή της Ουκρανίας μέχρι 
την Οδησσό και την Υπερδνειστερία, επο¬ 
μένως αποτελεί απειλή για το Κίεβο ότι θα 
πρέπει να υπολογίζει και την απώλεια της 
Μαριούπολης! 

Τέλος, το «πάγωμα» της Συμφωνίας 
Σύνδεσης με την Ε.Ε. αποτελέι έναν ακόμα 
διακηρυγμένο στόχο της Ρωσίας (αυτό είχε 
ζητήσει και ο Γιανούκοβιτς!), καθώς η ρω¬ 
σική αγορά θα κατακλυζόταν από ευρωπα¬ 
ϊκά προϊόντα, που θα πέρναγαν στη Ρωσία 
ως «ουκρανικά», χωρίς δασμούς. Η ρωσική 
απειλή να επιβληθούν δασμοί στην Ουκρα¬ 
νία, αν εφαρμοστεί η συμφωνία, θα άλλαζε 
την ειδική εμπορική σχέση Ουκρανίας-Ρω- 
σία, φέρνοντας κατάρρευση της ουκρανι¬ 
κής οικονομίας. Γι’ αυτό συμφώνησαν όλοι 
στο «πάγωμα»! Ο ρωσικός ιμπεριαλισμός, 
επομένως, κέρδισε πόντους, σέρνοντας 
τον Ποροσένκο σε διαπραγματεύσεις για 
τη Νοβοροσίγια και ακυρώνοντας προς το 
παρόν τη Συμφωνία Σύνδεσης. 

Ουκρανοί ολιγάρχες 
στην κόψη του ξυραφιού 

Οι Ουκρανοί ολιγάρχες και το πολιτικό 
τους επιτελείο στο Κίεβο φαίνονται διαιρε¬ 
μένα. Ο Ποροσένκο, απ’ την πίεση των εξε¬ 
λίξεων στο στρατιωτικό πεδίο όσο και στο 
οικονομικό (ο εμφύλιος γονάτισε το εμπό¬ 
ριο, με αποτέλεσμα ν’ απαιτείται επιπλέον 
δανεισμός απ’ το ΔΝΤ (πέραν του υφιστά¬ 
μενου μνημονίου), η γρίβνα υποτιμήθηκε 
4Θ%, η ύφεση είναι στο 8-1θ% για φέτος, 
άρχισε μαζικό ξεπούλημα των κρατικών 
ομολόγων γιατί οι «επενδυτές» οσμίζονται 
αναδιάρθρωση του χρέους), υποχρεώθηκε 
στην υπογραφή εκεχειρίας, αλλά δέχεται 
οξεία κριτική απ’ τον πρωθυπουργό Γιά- 
τσενιουκ και το κόμμα της Τιμοσένκο, που 
ευθυγραμμίζονται με τις ΗΠΑ και τους φα¬ 
σίστες (Σβόμποντα, Δεξιός Τομέας). 

Ο Γιάτσενιουκ, ενόψει και των βου¬ 
λευτικών εκλογών τον Οκτώβρη, χαρα¬ 
κτηρίζει τη Ρωσία «κράτος τρομοκράτη», 
προανήγγειλε την ανέγερση τείχους στη 
μεθόριο και την κατασκευή νέων πυρηνι¬ 
κών εγκαταστάσεων, προεξοφλώντας κα¬ 
θεστώς «ειδικού εταίρου Νοί» του ΝΑΤΟ! 

Ο Ποροσένκο εκλιπαρεί για βοήθεια το 
ΝΑΤΟ και το ΔΝΤ. Η απόφαση για «ειδικό 
καθεστώς» στο Ντονμπάς κέρδισε με πολ¬ 
λές αρνητικές ψήφους στη Βουλή, πράγμα 
που κάνει αμφίβολη ακόμα και μια προσω¬ 
ρινή αναδίπλωση, όπως φαίνεται επιθυμεί 
ο Ποροσένκο. 

Όπως και να ’χει, στρατιωτικά και πο¬ 
λιτικά το Κίεβο στηρίζεται όλο και περισ¬ 
σότερο στους φασίστες και τις συμμορίες 
τους, ειδικά γύρω απ’ το Ντονμπάς (ιδιω¬ 
τικοί στρατοί ολιγαρχών), ενώ σε όλη την 
κρατική διοίκηση έχουν διεισδύσει οι φασί¬ 
στες, οπότε οποιαδήποτε πολιτική εξέλιξη 
θα πρέπει να έχει και την έγκρισή τους. 

Κίνημα στο Ντονμπάς: 
κρίσιμη η κατάσταση 

Το κίνημα στο Ντόνμπας (σε αντίθεση 
με την Κριμαία, όπου είχε καθαρά εθνικό 
περιεχόμενο), ξεκίνησε περιλαμβάνοντας 
αιτήματα αυτοδιάθεσης αλλά και κοινω¬ 


νικά/πολιτικά αιτήματα (εθνικοποίηση της 
περιουσίας των ολιγαρχών, δημοκρατία 
κ.λπ.). Οι πολιτοφυλακές περιέλαβαν και 
αριστερούς αγωνιστές (με πιο σημαντική 
οργάνωση το Μπορότμπα) και μέλη του 
ΚΚ Ουκρανίας (έσπασαν απ’ το κόμμα 
τους, γιατί δεν συμμετείχε στον ένοπλο 
αγώνα), ενώ πολλές ήταν οι αναφορές 
στην πρώην ΕΣΣΔ και στη σοβιετική δη¬ 
μοκρατία, αν και συχνά μπλέκονταν με την 
σταλινική ΕΣΣΔ και τον «Μεγάλο Πατρι¬ 
ωτικό Πόλεμο» (όπως είχε ονομάσει τον 
Β' Παγκόσμιο Πόλεμο ο Στάλιν). Ωστόσο, 
σιγά σιγά μάλλον κυριάρχησαν οι εθνικι- 
στικές/θρησκευτικές τάσεις, όπως φαίνεται 
από την ηγεσία που αναδείχθηκε (μισθο¬ 
φόροι και ρώσοι εθελοντές που οραματίζο¬ 
νται την ανασύσταση της τσαρικής Μεγά¬ 
λης Ρωσίας, δηλώνοντας καθαρά ότι «δεν 
υπάρχει θέμα εθνικοποίησης... δεν έχουμε 
καμία σχέση με τους κομμουνιστές... σε¬ 
βόμαστε τον νόμο για την ιδιωτική ιδιο¬ 
κτησία»), απ’ τα σύμβολα των δημοκρα¬ 
τιών του Ντόνετσκ και του Λουγκάνσκ (η 
πρώτη σημαία της Νοβοροσίγια αποτελεί 
αντίγραφο του ρωσικού πολεμικού ναυτι¬ 
κού και η δεύτερη της τσαρικής σημαίας 
της περιόδου 1858-83), αλλά και απ’ το 
σύνταγμά τους (περιλαμβάνει διατυπώσεις 
όπως «στόχος είναι η δημιουργία ενός κυ¬ 
ρίαρχου και ανεξάρτητου κράτους, προσα¬ 
νατολισμένου προς την παλινόρθωση ενός 
ενιαίου χώρου κουλτούρας και πολιτισμού 
του ρωσικού κόσμου, πάνω στη βάση των 
κοινωνικών, θρησκευτικών, πολιτιστικών 
και ηθικών παραδοσιακών αξιών του, στην 
προοπτική της προσχώρησης στη Μεγά¬ 
λη Ρωσία»). Είναι φανερό ότι οι αριστερές 
τάσεις έκαναν αρκετές παραχωρήσεις, στο 
όνομα της αντιμετώπισης των φασιστών 
του Κιέβου, της αυξανόμενης εισροής εθε¬ 
λοντών αλλά και της πολιτικής ομηρίας 
λόγω της αναγκαίας ρωσικής βοήθειας. 
Έτσι, χάθηκε εν μέρει η ευκαιρία να επε¬ 
κταθεί το κίνημα στην υπόλοιπη Ουκρα¬ 
νία και απέκτησε περισσότερο χαρακτήρα 
εθνικοαπελευθερωτικό. Βέβαια, τίποτα 
δεν έχει κριθεί οριστικά. Υπάρχουν ισχυρές 
αντιπαραθέσεις στο εσωτερικό των λαϊκών 
δημοκρατιών, ενώ η Μόσχα προσπαθεί 
να μπλοκάρει οποιεσδήποτε μικρές προο¬ 
δευτικές αλλαγές. Τον Αύγουστο, η Ρωσία 
απομάκρυνε απ’ την ηγεσία τους εθνικι- 
στές και έβαλε ανθρώπους του παλιού 
κρατικού μηχανισμού του Γιανούκοβιτς. 
Ωστόσο ακόμα και αυτοί έχουν σημαντικές 
διαφορές μεταξύ τους, που κυμαίνονται απ’ 
την αποδοχή της εκεχειρίας μέχρι την πλή¬ 
ρη άρνησή της! Παράλληλα, προσπαθεί να 
ελέγξει τις πολιτοφυλακές εντάσσοντάς τις 
στο νέο στρατό που θα δημιουργηθεί με 
βάση τη συμφωνία εκεχειρίας. 

Το επόμενο διάστημα θα φανεί αν το 
κίνημα των εργατών του Ντονμπάς θα 
μπορέσει ν’ αυξήσει το βάρος του στις «λα¬ 
ϊκές δημοκρατίες». Γιατί είναι φανερό ότι η 
Νοβορωσία δεν θα ξεφύγει τη μοίρα ενός 
προτεκτοράτου, αν δεν αναπτυχθεί μια τα¬ 
ξική πολιτική και οργάνωση στο εσωτερικό 
του κινήματος, που θα έχει σαν στόχο την 
κυβέρνηση του Κιέβου, την ήττα των φασι¬ 
στών, την απομάκρυνση ΗΠΑ και Ε.Ε., την 
εθνικοποίηση των βασικών τομέων της οι¬ 
κονομίας, τον εκδημοκρατισμό της πολιτι¬ 
κής ζωής στην κατεύθυνση της σοβιετικής 
δημοκρατίας. 

